നീര്‍മിഴിപ്പൂക്കള്: January 2009\nഒരു മദ്ധ്യസ്ഥ ശ്രമം\nപിറവം ബിപിസിയില് പഠിച്ചിരുന്ന കാലത്ത് ഞങ്ങളുടെ താമസം കോളേജിനടുത്തു തന്നെയുള്ള ഒരു “റബ്ബര് പാല് സംഭരണ കേന്ദ്രം” വക ഓഫീസ് കെട്ടിടത്തില് ആയിരുന്നു. ഒരു മുറി (ഒരു കൊച്ചു ബാത്ത് റൂം അറ്റാച്ച്‌ഡ്), ഒരു അടുക്കള, ഒരു വരാന്ത. ഇത്രേയുള്ളൂ എങ്കിലും അത് ഞങ്ങളുടെ സാമ്രാജ്യമായിരുന്നു… മൂന്നു വര്‍ഷക്കാലം.\nഞങ്ങള് താമസത്തിനെത്തുമ്പോള് അത് ഒരു ഒറ്റപ്പെട്ട കെട്ടിടമായിരുന്നു. പിന്നീട് ഒന്നാം വര്‍ഷം പകുതിയായപ്പോഴാണ് ആ വീടിന് തൊട്ടടുത്തായി ഒരു പുതിയ വീടു പണിതത്. എന്നു വച്ചാല് ഏതാണ്ട് ഒരേക്കറിലധികം വരുന്ന, ഒറ്റപ്പെട്ടു കിടക്കുന്ന ആ റബ്ബര് കാട്ടില് അവര്‍ക്കു ലഭിച്ച ഒരേയൊരു അയല്‍ക്കാര് ആയിരുന്നു ഞങ്ങള്. തൊട്ടടുത്തെങ്ങും വിളിച്ചാല് കേള്‍ക്കുന്ന ദൂരത്തില് ഒരു വീടു പോലുമില്ല. അവരുടെ വീടു പണി മുതല് ഞങ്ങളുമായി ആ വീട്ടുകാര് (രാമന് ചേട്ടനും ബിനു ചേച്ചിയും ആര്യക്കുട്ടിയും) നല്ല അടുപ്പത്തിലായിരുന്നു. കാരണം, ഞങ്ങളെക്കൊണ്ടാകുന്ന രീതിയില് ഞങ്ങളും അവര്‍ക്ക് കൊച്ചു കൊച്ചു സഹായങ്ങള് ചെയ്തു കൊടുത്തിരുന്നു.\nതുടര്‍ന്നുള്ള രണ്ടു വര്‍ഷം ഞങ്ങള്‍ക്ക് ഒരു മൂത്ത ചേട്ടനെ പോലെ ആയിരുന്നു അവിടുത്തെ രാമന് ചേട്ടന്. ഞങ്ങളുടെ അന്നത്തെ രാത്രി ഭക്ഷണം കഞ്ഞിയായിരുന്നു എന്ന് ഞാന് മുന്‍പൊരു പോസ്റ്റില് പറഞ്ഞിരുന്നു. കറികള് വയ്ക്കുന്ന പതിവില്ല. വീട്ടില് നിന്നും കൊണ്ടു വരുന്ന അച്ചാറും ചമ്മന്തി പൊടിയും തന്നെ പ്രധാന കറികള്. കൂടെ ചിലപ്പോഴൊക്കെ ഓരോ മുട്ട വാങ്ങി പൊരിയ്ക്കും. അത്ര തന്നെ. [ ഒരു പക്ഷേ, ആദ്യമായി ഞങ്ങള് സ്വയം പാകം ചെയ്തു കഴിച്ചതു കൊണ്ടു തോന്നുന്നതാകാം, ആ കഞ്ഞിയുടെ സ്വാദ് ഇന്നും നാവിന് തുമ്പിലുണ്ട്... ]\nദിവസവും വൈകുന്നേരം ക്ലാസ് കഴിഞ്ഞ് ഞങ്ങള് കഞ്ഞി തയ്യാറക്കും നേരം രാമന് ചേട്ടന് ജനാലക്കരികെ വരും. “കഞ്ഞി ഇട്ടോടാ?” എന്നു ചോദിച്ചിട്ടു പോകും. അവിടെ വീടു പണി നടക്കുന്ന സമയത്തു തന്നെ ഞങ്ങളുടെ ദിനചര്യ മനസ്സിലാക്കിയിരുന്നു രാമന് ചേട്ടന്. അതു കൊണ്ടാകാം അവര് താമസം തുടങ്ങിയ ആദ്യ ദിവസം തന്നെ രാത്രി ഞങ്ങള് ഭക്ഷണം കഴിയ്ക്കുന്ന നേരത്ത് ചേട്ടനും ചേച്ചിയും ഒരു പാത്രം കറിയുമായിഞങ്ങളുടെ റൂമില് വന്നു. അത് വാങ്ങാന് മടിച്ച് ചമ്മലോടെ ഞങ്ങള് ആദ്യം പരുങ്ങി നിന്നെങ്കിലും അവരുടെ സ്നേഹപൂര്‍വ്വമായ നിര്‍ബന്ധം നിമിത്തം അത് സ്വീകരിയ്ക്കേണ്ടി വന്നു.\nപിന്നീട് അതൊരു തുടര്‍ക്കഥയായി. അവരെന്തു കറി വച്ചാലും അതിലൊരു പങ്ക് ഞങ്ങള്‍ക്കെത്തിയ്ക്കുമായിരുന്നു. എന്നിട്ട് ചേട്ടനും ചേച്ചിയും അവരുടെ മകള് ആര്യക്കുട്ടിയും ഞങ്ങളുടെ റൂമിലിരുന്ന് കുറേ നേരം സംസാരിച്ചിട്ടേ പോകാറുള്ളൂ... തുടര്‍ന്നുള്ള രണ്ടു വര്‍ഷക്കാലത്തോളം കറിയില്ലാതെ ഞങ്ങള്‍ക്ക് അത്താഴം കഴിയ്ക്കേണ്ടി വന്നിട്ടില്ല.\nവിദ്യാഭ്യാസവും ലോക പരിചയവും കുറവാണെങ്കിലും രാമന് ചേട്ടന് രസികനായ ഒരു വ്യക്തിയും അതിലുപരി ഒരു സ്ണേഹ സമ്പന്നനായ ഒരു ഗൃഹനാഥനും ഭര്‍ത്താവും അച്ഛനും ആയിരുന്നു. എങ്കിലും അദ്ദേഹത്തിനുണ്ടായിരുന്ന ഒരു കൊച്ചു ദുശ്ശീലമായിരുന്നു എല്ലാ ദിവസവും വൈകുന്നേരങ്ങളിലെ കള്ളു കുടി. ഭക്ഷണം കഴിച്ചില്ലെങ്കിലും രണ്ടു കുപ്പി നാടന് കള്ളടിയ്ക്കാത്ത രാമന് ചേട്ടനെ സന്ധ്യ മയങ്ങിയാല് കാണാനൊക്കാറില്ല. വളരെ അപൂര്‍വ്വമായേ കുടിച്ച് പാമ്പാകുന്ന അവസ്ഥയിലെത്താറുള്ളൂവെങ്കിലും അങ്ങനെ അധികമാകുന്ന ദിവസങ്ങളില് ചിലപ്പോഴൊക്കെ ആള് ചില്ലറ പ്രശ്നമുണ്ടാക്കാറുണ്ട്. അമിതമായി കുടിച്ചതിന് ചേച്ചിയോ മറ്റോ പരാതി പറഞ്ഞാല് അന്നത്തെ ദിവസങ്ങളില് പെട്ടെന്ന് ദേഷ്യപ്പെടും. പിന്നെ കുറച്ച് ബഹളമുണ്ടാക്കും, ചേച്ചിയുമായി പിണങ്ങും. അന്ന് അവരുടെ വീട്ടില് നേരത്തേ ലൈറ്റണയും.\nപക്ഷേ, ഞങ്ങള്‍ക്കുള്ള കറി മാത്രം മുടങ്ങാറില്ല. അങ്ങനെയുള്ള ദിവസങ്ങളില് ചേട്ടന് ഒറ്റയ്ക്കാണ് വരിക. കറി തന്നിട്ട് വീട്ടില് കയറാതെ പോകുകയും ചെയ്യും. ‘എന്താണ് രാമന് ചേട്ടാ, ഒരു ബഹളം കേട്ടത്?’ എന്നു ചോദിച്ചാല് മുഖത്തെ ഗൌരവമെല്ലാം കളഞ്ഞ് ചിരിയോടെ പറയും... “ഞാനിന്ന് ലേശം കൂടുതല് കഴിച്ചെടാ. അതവള്‍ക്ക് ഇഷ്ടായില്ലെന്ന്. പിന്നെ... പോവാന് പറ. അവള്‍ടെ ഇഷ്ടത്തിനല്ലേ ഞാന് ജീവിയ്ക്കുന്നേ…” എന്നോ മറ്റോ പറയും. എന്നാലും, പിറ്റേ ദിവസം രാവീലെ തന്നെ ആശാന് വീണ്ടും ഡീസന്റാകും. ചേച്ചിയുമായി കോമ്പ്രമൈസ് ആകും. ചുരുക്കിപ്പറഞ്ഞാല് ഇണക്കങ്ങളും പിണക്കങ്ങളുമുള്ള രസകരമായ ഒരു തനി നാടന് ദാമ്പത്യം.\nഅങ്ങനെ ഒരു ജനുവരിമാസം. കൃത്യമായി പറഞ്ഞാല് 2001 ജനുവരിയിലെ “ഹോളോമാന് ട്രാജഡി” കഴിഞ്ഞ് ഞാന് നിര്‍ബന്ധിത വിശ്രമത്തിലായിരിയ്ക്കുന്ന കാലം. (ഒരു ബൈക്ക് ആക്സിഡന്റ് - സംഭവമെന്തെന്നറിയാന് തന്നിരിയ്ക്കുന്ന ലിങ്കില് പോയി നോക്കുക). വിശ്രമമെന്നൊക്കെ പറഞ്ഞാല് ഒരൊറ്റ ദിവസമേ ലീവ് എടുത്തുള്ളൂ കേട്ടോ. മറ്റു ദിവസങ്ങളിലൊക്കെ കൂട്ടുകാരുടെ സഹായത്തോടെയാണെങ്കിലും ഞൊണ്ടി ഞൊണ്ടി കന്നേറ്റു മലയും കയറി കോളേജില് എത്തിയിരുന്നു. അക്കാലത്തെ ഒരു ദിവസത്തെ ക്ലാസ്സ് മിസ്സാക്കുന്നത് ഓര്‍ക്കാനേ പറ്റില്ലായിരുന്നു.\nഒരു കാലു മൊത്തം വച്ചു കെട്ടും കയ്യിലും ദേഹത്തവിടവിടെയായി കൊച്ചു കൊച്ചു മുറിവുകളുമൊക്കെയായി കഷ്ടപ്പെട്ടാണ് ഏതാണ്ട് ഒരു മാസക്കാലം ഞാന് തള്ളി നീക്കിയത്. ഇടത്തേ കാല്‍മുട്ടും പാദവും ആകെ മുറിഞ്ഞ്, നീരു വന്ന് വീര്‍ത്തിരിയ്ക്കുന്നതു കൊണ്ടും മുടിഞ്ഞ വേദന ആയതു കൊണ്ടും നടക്കാന് വളരെ പ്രയാസമായിരുന്നു. കഴിയുന്നതും വീട്ടില് നിന്ന് പുറത്തിറങ്ങാതെ ചടഞ്ഞു കൂടിയിരിയ്ക്കുകയായിരുന്നു അവധി ദിവസങ്ങളിലെല്ലാം.\nഅങ്ങനെ അപകടം കഴിഞ്ഞു വന്ന ഞായറാഴ്ച. റൂമില് ഞാന് മാത്രമേയുള്ളൂ. ബിട്ടുവും കുല്ലുവും അവരുടെ വീട്ടില് പോയിരിയ്ക്കുകയാണ്. ഞാന് ഒരു വിധത്തിലൊക്കെ എന്റെ ഭക്ഷണം പാകം ചെയ്യലും തുണി അലക്കുമെല്ലാം തീര്‍ത്ത് വൈകുന്നേരം അടങ്ങിയൊതുങ്ങി ഇരിയ്ക്കുകയാണ്. സമയം സന്ധ്യ കഴിഞ്ഞു കാണും. അപ്പോഴാണ് അപ്പുറത്ത് രാമന് ചേട്ടന്റെ വീട്ടില് നിന്ന് എന്തോ ബഹളം കേള്‍ക്കുന്നത്. രാമന് ചേട്ടന് അന്നും കൂടുതല് കഴിച്ച് വീട്ടില് വന്നതായിരിയ്ക്കും എന്ന് ഞാന് ഊഹിച്ചു. കുറച്ച് നേരത്തേയ്ക്ക് അനക്കമൊന്നും കേട്ടില്ല. അപ്പുറത്തെ വീട്ടിലെ ലൈറ്റ് അണഞ്ഞു. ഞാന് അതത്ര ഗൌനിയ്ക്കാന് പോയില്ല.\nഅപ്പോഴാണ് ജനലരുകില് ഒരു മുട്ടു കേട്ടത്. തിരിഞ്ഞു നോക്കിയപ്പോള് ചില്ലു ജനലിനപ്പുറത്ത് ബിനു ചേച്ചി നില്‍ക്കുന്നു. എന്നിട്ട് എന്നോട് അങ്ങോട്ടു ചെല്ലാന് കൈ കൊണ്ട് ആംഗ്യം കാണിയ്ക്കുന്നു. ബഹളമുണ്ടായിട്ടും ഇന്നു ചേച്ചിയാണോ കറിയും കൊണ്ട് വന്നത് എന്ന അതിശയത്തോടെ ഞാന് ഞൊണ്ടി ഞൊണ്ടി അങ്ങോട്ടു ചെന്നു. മുഖഭാവം അത്ര പന്തിയല്ല എന്നു തോന്നി എന്താണ് കാര്യമെന്നു ചോദിച്ചപ്പോള് മുഖവുരയൊന്നും കൂടാതെ ചേച്ചി നേരെ കാര്യത്തിലേയ്ക്കു കടന്നു.\n“ ശ്രീക്കുട്ടാ, ചേട്ടന് ഇന്നും കൊറേ കുടിച്ചേച്ച് വന്നേക്കുവാ... എന്തിനാ ഇത്രേം കുടിച്ചേന്ന് ചോദിച്ചപ്പോ എന്നെ വഴക്കു പറഞ്ഞു. ഞാനും തിരിച്ച് ഏതാണ്ടൊക്കെ പറഞ്ഞു. അപ്പോ എന്നെ തല്ലാന് വന്നു. എന്നിട്ട് വീടിനു പുറത്താക്കി വാതിലടച്ചു. എന്നോട് എവടക്കേലും പോയ്ക്കോളാന്”\nഅത്രയും പറഞ്ഞപ്പോഴേയ്ക്കും ചേച്ചി വല്ലാതായി. അതു കേട്ട് ഞാനും അമ്പരന്നു. ചെറിയ പിണക്കമൊക്കെ ഉണ്ടാകാറുണ്ടെങ്കിലും ഇങ്ങനെ ഒരു സംഭവം ഇതാദ്യമാണ്.\n“അല്ല, ചേച്ചീ... അതിപ്പോ... ഞാന്... ഞാനെന്താ ചെയ്യേണ്ടേ?”\nചേച്ചി കുറച്ചൊരു പ്രതീക്ഷയോടെ പറഞ്ഞു. “നിങ്ങളാരെങ്കിലും പറഞ്ഞാല് ചേട്ടന് കേള്‍ക്കും. ശ്രീക്കുട്ടന് ചേട്ടനോട് മയത്തില് സംസാരിച്ചിട്ട് എന്നെ വീട്ടില് കേറ്റാന് ഒന്നു പറയാമോ?”\nഅതു കേട്ട് ഞാന് ഒന്നു പരുങ്ങി. ഒന്നാമതായി ഞാന് പോയി രാമന് ചേട്ടനെ ഉപദേശിയ്ക്കാന് ചെന്നാല് അപ്പോഴത്തെ മൂഢില് “നീയാരാടാ എന്നെ ഉപദേശിയ്ക്കാന്” എന്നോ മറ്റോ പറഞ്ഞാല് ഞാന് ചമ്മും. നാണക്കേടുമാകും. രണ്ടാമത്, ആരോഗ്യപരമായി എന്റെ കണ്ടീഷനും ശരിയല്ല. ദേഹം മൊത്തം പാച്ച് വര്‍ക്ക് നടത്തിയിരിയ്ക്കുന്നതിനാല് ചേട്ടന് ഓടിച്ചാല് ഇറങ്ങി ഓടാന് പോലുമാകില്ല. പക്ഷേ, ചേച്ചിയുടെ ദയനീയ ഭാവം കണ്ടിട്ട് പറ്റില്ല എന്നു പറയാനുമാകില്ല. മാത്രമല്ല, ഞാന് പറഞ്ഞാല് ശരിയാകും എന്ന പ്രതീക്ഷ ചേച്ചിയുടെ സംസാരത്തില് നിന്നു തന്നെ മനസ്സിലാക്കാം.\nകൂട്ടുകാര്‍ക്കിടയിലൊക്കെ പ്രശ്നങ്ങള് തിര്‍ക്കാന് പലപ്പോഴും ഇടപെടേണ്ടി വരാറുണ്ടെങ്കിലും മുതിര്‍ന്നവരുടെ പ്രശ്നങ്ങലില് ഇടപെടാറില്ല. എന്നാലും ഒന്നാലോചിച്ച ശേഷം, അവസാനം ഞാന് രണ്ടും കല്‍പ്പിച്ച് ഇറങ്ങാന് തീരുമാനിച്ചു. ചേച്ചിയോട് കൂടെ വരാന് പറഞ്ഞു. അപ്പോ ചേച്ചിയ്ക്ക് കൂടെ വരാന് പേടി.\n“അയ്യോ! ഞാന് വരില്ല. എന്നോട് ഇറങ്ങി പോയ്ക്കോളാന് പറഞ്ഞതാ... ഞാന് കുറച്ചു മാറി ആ ഇരുട്ടത്തെങ്ങാനും നിന്നോളാം. ശ്രീക്കുട്ടന് പോയി സംസാരിച്ചിട്ട് ചേട്ടന് സമ്മതിച്ചു കഴിയുമ്പോള് എന്നെ വിളിയ്ക്കുമ്പോഴേ ഞാന് വരത്തൊള്ളൂ”\nഇതു കേട്ടതോടെ എന്റെ ചങ്കിടിപ്പ് കൂടി. ചേട്ടനെങ്ങാനും തല്ലാന് വന്നാല് ഒന്നു പിടിച്ചു മാറ്റാന് പോലും ആരുമില്ല. അങ്ങനെ എന്നെ സിംഹക്കൂട്ടിലേയ്ക്ക് മുയലിനെ എറിഞ്ഞു കൊടുക്കുന്നതു പോലെ അവിടെ ഉപേക്ഷിച്ചിട്ട് ചേച്ചി ഇരുട്ടത്തേയ്ക്ക് മാറി നിന്നു.\nഞാന് ഒരു വിധത്തില് അവരുടെ വീടിന്റെ മുറ്റത്തെത്തി. ലൈറ്റ് എല്ലാം ഓഫ് ആണ്. ഒരു ശബ്ദവും കേള്‍ക്കാനുമില്ല. ഞാന് കോളിങ് ബെല് അടിച്ചു. മറുപടിയില്ല. ഒന്നു കൂടെ അടിച്ചു. ഒപ്പം “രാമന് ചേട്ടാ” എന്ന് ആശങ്കയോടെ ഒന്നു വിളിച്ചു.\n“ആരാടാ?” അകത്ത് ലൈറ്റ് ഓണായി, വരാന്തയിലും.\n“ആഹാ, നീയാണോ? കേറി വാ” ചേട്ടന് വാതില് തുറന്നു. ഞാന് പതുക്കെ അകത്തേയ്ക്ക് കാലെടുത്തു വച്ചതും എന്തോ പോലെ തോന്നി.\n“അയ്യോ… ഇതെന്തു പറ്റി?”\nഞാന് കാല് പിന്‍വലിച്ചു കൊണ്ട് ചോദിച്ചു. ചവിട്ടിയത് ചോറിലാണ്. അകം നിറയെ ചോറും കറികളും പാത്രങ്ങളും പരന്നു കിടക്കുന്നു. ഒരു യുദ്ധം കഴിഞ്ഞ പ്രതീതി. ചേട്ടന്റെ മുഖവും കടന്നല്‍ക്കുത്തേറ്റ പോലെ ദേഷ്യം കൊണ്ട് ചുവന്നിട്ടുണ്ടെങ്കിലും എന്നോട് സംയമനത്തോടെ സംസാരിയ്ക്കാന് ശ്രമിയ്ക്കുന്നുണ്ട്. എന്നാലും ആടിയാ‍ടിയാണ് നില്പ്. അത്രയും ഫിറ്റായി ചേട്ടനെ കണ്ടിട്ടില്ല. വെറുതേയല്ല ചേച്ചി ചൂടായത്.\n“നീയത് കാര്യമാക്കണ്ട. കേറി വാ.”\n“അല്ല, പിന്നേയ്, ചേച്ചി...” ഞാന് പറഞ്ഞു മുഴുമിപ്പിയ്ക്കും മുന്‍പേ ചേട്ടന് ചാടിക്കയറി പറഞ്ഞു. “ അവളെ ഞാന് പറഞ്ഞു വിട്ടു. ഇനി ഈ വീട്ടില് ഞാന് കയറ്റത്തില്ല. അവള് എന്നെ ഭരിയ്ക്കാന് വന്നിരിയ്ക്കുന്നു... അന്നേരത്തെ ദേഷ്യത്തിന് ഞാനെടുത്തെറിഞ്ഞതാ ഇതൊക്കെ.”\nതുടര്‍ന്ന് ചേട്ടന് എന്തൊക്കെയോ പറഞ്ഞു. അപ്പോള് ദേഷ്യം കൊണ്ട് വിറയ്ക്കുന്നുമുണ്ട്.\nഞാന് പെട്ടെന്ന് ഇടയ്ക്കു കയറി. “അല്ല, ഞാനറിഞ്ഞു. ചേച്ചി എന്റടുത്ത് വന്നു പറഞ്ഞു.” രാമന് ചേട്ടന് ദേഷ്യം കൊണ്ട് രണ്ടടി മുന്നോട്ടു വച്ചു. “ ആഹാ, അവള് നിന്റടുത്ത് വന്ന് പരാതി പറഞ്ഞല്ലേ? &%$# അവളെ ഞാന്... നീ ഇതിലിടപെടേണ്ടടാ... അവള്‍ക്ക് അത്ര അഹങ്കാരം പാടില്ല, നീ അവള്‍ക്കു വേണ്ടി ഒന്നും പറയണ്ട”\nഞാന് വീണ്ടും പതറി. സംസാരിച്ചു കൊണ്ട് രാമന് ചേട്ടന് ഓരോ അടി മുന്നോട്ടു വയ്ക്കുന്തോറും ഞാന് പുറകോട്ട് വാതില്‍ക്കലേയ്ക്ക് നീങ്ങി നീങ്ങി വന്നു. ഒപ്പം കൂടുതല് പരിക്കു പറ്റിയ ഇടത്തേക്കാലിനെ രാമന് ചേട്ടന്റെ സൈഡില് നിന്നും പരമാവധി മാറ്റി വയ്ക്കുവാനും ശ്രദ്ധിച്ചു. (ഇനി, കഷ്ടകാലത്തിന് പുള്ളി വല്ലതും എടുത്ത് എന്നെ എറിഞ്ഞാലും പരിക്കു പറ്റിയ കാലിനെ രക്ഷിയ്ക്കണമല്ലോ)\nഎന്നാലും ഞാന് അപ്പോഴും രാമന് ചേട്ടനെ മയപ്പെടുത്താന് ഓരോന്ന് പറയുന്നുണ്ടായിരുന്നു. ‘എന്തിനാ ചേട്ടാ വെറുതെ ബഹളമൊക്കെ ഉണ്ടാക്കുന്നത്? നാട്ടുകാരു കേള്‍ക്കില്ലേ?’ എന്നൊക്കെ പരമാവധി അനുനയത്തോടെ പറഞ്ഞു. പൊതുവേ ആ അവസ്ഥയില് ആരെന്തു പറഞ്ഞാലും കേള്‍ക്കാന് കൂട്ടാക്കാറില്ല എങ്കിലും അന്ന് എന്തു കൊണ്ടോ രാമന് ചേട്ടന് ഞാന് പറഞ്ഞതൊക്കെ മിണ്ടാതെ നിന്നു കേട്ടു. അങ്ങനെ ഓരോന്ന് പറഞ്ഞു പറഞ്ഞ് അവസാനം ചേട്ടന് കുറേശ്ശെ തണുത്തു. അപ്പോള് എനിയ്ക്കും കുറച്ചു കൂടി ധൈര്യമായി.\nഅല്‍പ്പ സമയം കഴിഞ്ഞ് ചേട്ടന്റെ ദേഷ്യമെല്ലാം കുറച്ച് കുറഞ്ഞെന്നു മനസ്സിലാക്കി ഞാന് പതുക്കെ പറഞ്ഞു. “ചേച്ചി ദാ അവിടെ പുറത്ത് നില്‍പ്പുണ്ട്. ചേട്ടന് സമ്മതിച്ചാല് കയറി വരും”\nഒന്നാലോചിച്ചിട്ട് ചേട്ടന് ഗൌരവം വിടാതെ പറഞ്ഞു. “ഉം, ശരി. ഇനി എന്നെ ഉപദേശിയ്ക്കാന് വരരുതെന്ന് അവളോട് പറഞ്ഞേക്ക്. എന്നിട്ട് കയറി വരാന് പറയ്” അതു കേട്ടതോടെ എനിയ്ക്കും ആശ്വാസമായി. ഞാന് ചേച്ചിയെ വിളിച്ച് വീട്ടിലേയ്ക്കു കയറ്റി വിട്ടു. തുടര്‍ന്ന് ഞാന് രണ്ടാളോടും യാത്ര പറഞ്ഞിറങ്ങി. അപ്പോള് ചേട്ടന് പുറകില് നിന്നു വിളിച്ചു. എന്നിട്ടു പറഞ്ഞു.\n“ എടാ, അതേയ് ഇന്നത്തെ ബഹളത്തിനിടെ ഉണ്ടാക്കിയ കറിയൊക്കെ ഞാന് തട്ടിക്കളഞ്ഞു. അതോണ്ട് ഇന്ന് കറിയൊന്നുമില്ലാട്ടോ”\n“ഓ... അതൊന്നും സാരമില്ല ചേട്ടാ... നിങ്ങളുടെ പിണക്കം മാറിയല്ലോ. അതു മതി” എന്ന് അവരോടു പറഞ്ഞ് അതേ സമയം എന്റെ കാല് ഇതേ പോലെ തന്നെ തിരിച്ചു കിട്ടിയ ആശ്വാസത്തോടെ ഞാന് പതുക്കെ എന്റെ റൂമിലേയ്ക്ക് നടന്നു. റൂമില് വന്ന് കയറിയപ്പോഴേയ്ക്കും നീരു വന്നിരിയ്ക്കുന്ന കാലിന്റെ വേദന കുറേക്കൂടി വര്‍ദ്ധിച്ചു. എന്നാലും അവരുടെ വഴക്ക് തീര്‍ക്കാന് പറ്റിയല്ലോ എന്ന് ആശ്വാസിച്ചിരിയ്ക്കുമ്പോഴേയ്ക്കും അതാ ജനാലയ്ക്കരുകില് പിന്നെയും ചേച്ചി വിളിയ്ക്കുന്നു.\n“എന്തു പറ്റി ചേച്ചീ?” എന്ന അമ്പരപ്പോടെ ചോദിച്ചപ്പോള് ഒരു പൊതിക്കെട്ട് എടുത്തുയര്‍ത്തി കാണിച്ചു കൊണ്ട് ചേച്ചി പറഞ്ഞു.\n“ശ്രീക്കുട്ടാ, ഇത് ചേട്ടന് വന്നപ്പോള് വാങ്ങിക്കൊണ്ടു വന്ന പച്ചമീനാണ്. ഇനിയിപ്പോ ഇതു കറി വയ്ക്കാനൊന്നുമുള്ള സമയമില്ല. ഇവിടെ വച്ചാല് നാളേയ്ക്ക് കേടായിപ്പോകും. അതോണ്ട് ഇതൊന്ന് അപ്പുറത്തെ വീട്ടില് കൊടുത്തിട്ട് അവരുടെ ഫ്രിഡ്ജില് വയ്ക്കാന് പറയാമോ? നാളെ പോയി എടുത്താല് മതിയല്ലോ. ഇപ്പോള് ഞാന് പോയാല് ചേട്ടന് ഇനിയും ചീത്ത പറയും. അതോണ്ടാ...”\nദയനിയമായ മുഖഭാവത്തോടെയാണെങ്കിലും ഞാന് സമ്മതിച്ചു. കാരണം ഇപ്പറഞ്ഞ വീട് കുറച്ചു ദൂരെയാണ്. ശരിയായ വഴിയിലൂടെ പോയാല് 10 മിനുട്ട് നടക്കണം. ആ അവസ്ഥയില് വയ്യാത്ത കാലും വച്ചു കൊണ്ട് ഞാന് ആ വഴി നടന്നാല് അവിടെ എത്തുമ്പൊഴേയ്ക്കും ചിലപ്പോള് മീന് കേടാകും. അതു കൊണ്ട് ആ ഇരുട്ടത്ത് കയ്യില് ഒരു ടോര്‍ച്ച് പോലുമില്ലാതെ ആ റബ്ബര്‍ക്കാട്ടിലൂടെ മീനും പിടിച്ചു കൊണ്ട് ഞാന് നടത്തമാരംഭിച്ചു. മുന്‍പില് വല്ല കല്ലോ കുഴിയോ ഉണ്ടോ എന്നു പോലും കാണാത്തതിനാല് വളരെ ശ്രദ്ധയ്യോടെ പരിക്കില്ലാത്ത വലതു കാല് മാത്രം മുന്നോട്ടു നീക്കി പരതിക്കൊണ്ടായിരുന്നു നടത്തം. ഒപ്പം വല്ല പാമ്പോ മറ്റോ കാണുമോ എന്ന പേടിയും. ഏതാണ്ട് അര മണിക്കൂര് സമയമെടുത്ത് അവിടെ പോയി മീനും ഏല്‍പ്പിച്ച് തിരികെ വന്നപ്പോഴേയ്ക്കും അതി കഠിനമായ എന്തോ ഉദ്യമം കഴിഞ്ഞ പ്രതിതിയാണ് തോന്നിയത്.\nഅന്ന് കാലിന്റെ വേദന കാരണം ഉറങ്ങാന് കുറേ കഷ്ടപ്പെട്ടെങ്കിലും ഒരു കുടുംബത്തിലെ വഴക്ക് കുഴപ്പമില്ലാതെ പറഞ്ഞു തീര്‍ക്കാന് കഴിഞ്ഞ ചാരിതാര്‍ത്ഥ്യത്തോടെയാണ് അന്ന് ഉറങ്ങിയത്. അന്ന് കുറച്ചധികം കുടിച്ചു പോയി എന്ന് പിറ്റേ ദിവസം ചേട്ടന് പശ്ചാത്താപത്തോടെ ഞങ്ങളോട് പറയുകയും ചെയ്തു. എന്തായാലും പിന്നീട് ഞങ്ങള് പഠനം കഴിഞ്ഞ് പോരുന്നതു വരെ രാമന് ചേട്ടന് ഒരു പരിധി വിട്ട് കുടിച്ചിട്ടു വന്നതായി അറിവില്ല; അവര്‍ക്കിടയില് അതു പോലുള്ള വഴക്കുകളൊന്നും ഉണ്ടായിട്ടുമില്ല.\nഎഴുതിയത് ശ്രീ at 8:02 AM 73 comments Links to this post


സാംസങ് ഗാലക്‌സി എ32 8ജിബി വേരിയന്റ് ഇന്ത്യൻ വിപണിയിൽ; വിലയും സവിശേഷതകളും അറിയാം\nറാം പ്ലസ് ഫീച്ചർ ഉൾപ്പടെ ആയാണ് പുതിയ സ്മാർട്ഫോൺ എത്തുന്നത്\nUpdated: November 21, 2021 9:50:34 am\nസാംസങിന്റെ ഗാലക്‌സി എ32 സ്മാർട്ഫോണിന്റെ 8ജിബി സ്റ്റോറേജ് വേരിയന്റ് ഇന്ത്യൻ വിപണിയിൽ. റാം പ്ലസ് ഫീച്ചർ ഉൾപ്പടെ ആയാണ് പുതിയ സ്മാർട്ഫോൺ എത്തുന്നത്, ഇന്റെര്ണല് സ്റ്റോറേജ് ഉപയോഗിച്ച് ഫോണിന്റെ റാം 4ജിബി വരെ ഉയർത്താനാകും. വിവോയുടെ എക്സറ്റൻഡഡ് റാം ഫീച്ചറിന് സമാനമാണ് ഇതും.\nഒക്ട – കോർ മീഡിയടെക് ഹീലിയോ പ്രോസസറിന്റെ കരുത്തിൽ 5000 എംഎഎച് ബാറ്ററിയുമായാണ് ഫോണിന്റെ വരവ്. ഫോണിനെ കുറിച്ച് അറിയേണ്ടതെല്ലാം താഴെ വായിക്കാം.\nSamsung Galaxy A32: Specifications – സാംസങ് ഗാലക്‌സി എ32 സവിശേഷതകൾ\nസാംസങ് ഗാലക്‌സി എ32 വിന്റെ 8ജിബി റാം മോഡൽ 6.4 ഇഞ്ച് ഇൻഫിനിറ്റി – യു ഫുൾ എച്ഡി + എസ്അമോഎൽഇഡി ഡിസ്‌പ്ലെയുമായാണ് വരുന്നത്. 90ഹേർട്സ് വരെ റിഫ്രഷ് റേറ്റ് ഇത് നൽകുന്നു. വാട്ടർ ഡ്രോപ്പ് നോച്ച് സ്റ്റൈലിലാണ് ഇതിന്റെ സെൽഫി ക്യാമറ നൽകിയിരിക്കുന്നത്.\n800 നിറ്റ്സ് പീക്ക് ബ്രൈറ്റ്നസ്സ് വരെ സപ്പോർട്ട് ചെയ്യുന്നതാണ് ഇതിന്റെ ഡിസ്പ്ലേ. 15 വാട്ട് അഡാപ്റ്റീവ് ഫാസ്റ്റ് ചാർജിങ് പിന്തുണയ്ക്കുന്ന 5000 എംഎഎച് ബാറ്ററിയാണ് ഫോണിന് നല്കിയിരിക്കുന്നത്. ഒക്ട – കോർ മീഡിയടെക് ഹീലിയോ ജി80 പ്രോസസറാണ് ഫോണിനു കരുത്ത് നൽകുന്നത്. 8ജിബി റാമുമായാണ് ഈ സ്മാർട്ട്ഫോൺ വരുന്നത്. റാം പ്ലസ് ഫീച്ചർ ഉപയോഗിച്ച് ഇതിന്റെ റാം 8ജിബി കൂടി വർദ്ധിപ്പിക്കാൻ സാധിക്കും.\nക്വാഡ് ക്യാമറ സജ്ജീകരണമാണ് ഫോണിനു നൽകിയിരിക്കുന്നത്. 64എംപി പ്രധാന ക്യാമറ, 8എംപി അൾട്രാ വൈഡ് ക്യാമറ, 5എംപി മാക്രോ സെൻസർ,2എംപി ഡെപ്ത് സെൻസർ എന്നിവയാണ് ഇതിൽ ഉൾപ്പെടുത്തിയിരിക്കുന്നത്. സെൽഫികൾക്കും വീഡിയോ കോളുകൾക്കുമായി 20എംപി ക്യാമറ മുന്നിലും നൽകിയിരിക്കുന്നു.\n4G, ബ്ലൂടൂത്ത് v5.0, ഡ്യുവൽ-ബാൻഡ് വൈ-ഫൈ, അണ്ടർ-സ്‌ക്രീൻ ഫിംഗർപ്രിന്റ് സ്‌കാനർ, എൻഎഫ്സി സപ്പോർട്ട് എന്നിവയാണ് സാംസങ് ഗാലക്‌സി എ32ന്റെ മറ്റ് ശ്രദ്ധേയമായ സവിശേഷതകൾ\nSamsung Galaxy A32: Pricing – സാംസങ് ഗാലക്‌സി എ32 വില\nസാംസങ് ഗാലക്‌സി എ32 8GB+128GB വേരിയന്റിന് 23,499 രൂപയാണ് വിലവരുന്നത്. റീട്ടെയിൽ സ്റ്റോറുകൾ, സാംസങ് വെബ്സൈറ്റ്, പ്രമുഖ ഓൺലൈൻ പോർട്ടലുകൾ എന്നിവിടങ്ങളിൽ ഈ സ്മാർട്ട്ഫോൺ ലഭ്യമാകും. ഓസം ബ്ലാക്ക്, ഓസം ബ്ലൂ, ഓസം വയലറ്റ് എന്നിങ്ങനെ മൂന്ന് കളർ വേരിയന്റുകളിലാണ് ഗാലക്‌സി എ32 8ജിബി വരുന്നത്\nWeb Title: Samsung galaxy a32 8gb variant launched in india with ram plus feature price specs


Maradona's football life | ആരുമറക്കും ചരിത്രത്തിലേക്ക് പിറന്നുവീണ ആ രണ്ടുഗോളുകൾ; ബ്യൂണസ് ഐറിസിലെ തെരുവുകളിൽ നിന്ന് ലോകോത്തര മൈതാനങ്ങളിലേക്ക് പന്തുരുട്ടിയ ഫുട്‌ബോൾ ആവേശം; 'ദൈവത്തിന്റെ അദൃശ്യമായ കൈ' കൊണ്ടുള്ള ഗോൾ ഗോളായും താൻ മികച്ച കളിക്കാരനായും ചരിത്രത്തിൽ നിലനിൽക്കുമെന്ന നിറഞ്ഞ ആത്മവിശ്വാസം; മറഡോണ എന്ന പ്രതിഭ ഡ്രിബിൾ ചെയ്ത് കയറിയ ഫുട്‌ബോൾ ജീവിതം - MarunadanMalayalee.com\nNovember 25, 202011:27 PM IST Permalink\nബ്യൂനസ് ഐറിസ്: ദൈവത്തിന്റെ കൈയൊപ്പു പതിഞ്ഞ ഗോളിന്റെ സ്രഷ്ടാവ്, അസാമാന്യ വേഗവും ഡ്രിബിളിങ് പാടവവും കൊണ്ട് പുൽമൈതാനങ്ങളിൽ ആവേശത്തിന്റെ തീപടർത്തിയ ഫുട്ബോളിലെ ഇതിഹാസ താരം. കാൽപന്തുകളിയെ പ്രണയിച്ചവർ ദൈവമായിക്കണ്ട് ആരാധിച്ച താരം. 1977 മുതൽ ഒന്നര പതിറ്റാണ്ടിലേറെ കാലം ലോക ഫുട്ബോളിലെ കിരീടം വെയ്ക്കാത്ത രാജാവ്. ഡീഗോ അർമാൻഡോ മാറഡോണ.\nബ്യൂണസ് ഐറിസിലെ തെരുവുകളിൽ നിന്നും കാൽപന്തുകളിയുടെ ലോകത്തിലെ കിരീടം വയ്ക്കാത്ത രാജാവെന്ന സ്ഥാനത്തേക്കുള്ള മറഡോണയുടെ മുന്നേറ്റം ആരും മറക്കില്ല. ചരിത്രത്തിലേക്ക് പിറന്ന ആ രണ്ടു ഗോളുകളും\nആദ്യ ഗോളിന്റെ നാണക്കേടു മുഴുവൻ കഴുകിക്കളഞ്ഞ അനശ്വര മുഹൂർത്തം നാലു മിനിറ്റുകൾക്കുശേഷം പിറന്നു. മാറഡോണ സ്വന്തം ഹാഫിൽനിന്നാരംഭിച്ച ഒറ്റയാൻ മുന്നേറ്റത്തിന്റെ പരിസമാപ്തി അതിമനോഹരമായ ഗോളിലാണ് അവസാനിച്ചത്. ആറ് ഇംഗ്ലിഷ് താരങ്ങളെ വെട്ടിച്ച് 60 മീറ്റർ ഓടിക്കയറി നേടിയ രണ്ടാം ഗോൾ 'നൂറ്റാണ്ടിന്റെ ഗോൾ' എന്നു പിന്നീടു വിശേഷിപ്പിക്കപ്പെട്ടു.\nസെൻട്രൽ സർക്കിളിൽനിന്ന് ഒന്നിനു പിന്നാലെ ഒന്നായി നാലു ഡിഫൻഡർമാരെ ഡ്രിബിൾ ചെയ്ത് മുന്നിലെത്തുമ്പോൾ പ്രതിബന്ധം ഇംഗ്ലിഷ് ഗോളി പീറ്റർ ഷിൽട്ടൻ മാത്രം. ഗോൾകീപ്പറെ ഡിബിളിൽ മറികടന്ന് മുന്നിലെ ഗോൾ വലയത്തിലേക്ക് പന്തെത്തിക്കുമ്പോൾ മാറഡോണ കുറിച്ചത് ചരിത്രം. ഫുട്‌ബോൾ ആരാധകർക്ക് എത്ര കണ്ടാലും മതിവരാത്ത കാഴ്ചയായ ആ ഗോളിന്റെ ഓർമയ്ക്കായി പിറ്റേന്നു തന്നെ അസ്‌ടെക്ക് സ്റ്റേഡിയത്തിൽ സ്മരണിക ഫലകം സ്ഥാപിച്ചു. മറഡോണ നേടിയ ആ ഉജ്ജ്വലമായ ഗോളാണ് അർജന്റീനയെ സെമിയിലേക്കും തുടർന്ന് ഫൈനലിലേക്കും കിരീടത്തിലേക്കും നയിച്ചത്. മറഡോണയുടെ പ്രതിഭയിലേറി ശരാശരിക്കാരായ കളിക്കാരുടെ നിരയായ അർജന്റീന ലോകചാമ്പ്യന്മാരായി.\n1960 ഒക്ടോബറിൽ അർജന്റീനയിലെ ബ്യൂണസ് ഐറിസിലെ വില്ല ഫിയോറിത്തോ പ്രവിശ്യയിലെ ലാനസിൽ ജനനം. ഡോൺ ഡീഗോ ഡാൽമ സാൽവദോറ ഫ്രാങ്കോ ദമ്പതികളുടെ എട്ടു മക്കളിൽ അഞ്ചാമനായിരുന്നു ഡീഗോ അർമാൻഡോ മാറഡോണ. റോമൻ കാത്തലിക് കുടുംബമായിരുന്നു അദ്ദേഹത്തിന്റേത്. മാറഡോണയുടെ പേരിലെ അർമാൻഡോ എന്ന ഭാഗത്തിന്റെ അർഥം സൈന്യത്തിലെ അംഗം എന്നായിരുന്നു.\nദാരിദ്ര്യം നിറഞ്ഞ കുട്ടിക്കാലമായിരുന്നു അദ്ദേഹത്തിന്റേത്. ആ ടൗണിലെ ഏറ്റവും ദരിദ്രരായ കുടുംബം. ഫാക്ടറി ജീവനക്കാരനായിരുന്ന അച്ഛൻ ഡോണിന് മൂന്ന് ആൺകുട്ടികളും അഞ്ചു പെൺകുട്ടികളും അടങ്ങുന്ന ആ കുടുംബം പുലർത്താൻ സാധിച്ചിരുന്നില്ല.\nഫുട്ബോളുമായുള്ള കുഞ്ഞു മാറഡോണയുടെ ബന്ധം ആരംഭിക്കുന്നത് അവന്റെ മൂന്നാം പിറന്നാളിന് കസിനായ ബെറ്റോ സരാറ്റെയിൽ നിന്ന് ഒരു പന്ത് സമ്മാനമായി ലഭിച്ചതോടെയാണ്. ആ പന്ത് മറ്റാരും എടുക്കാതിരിക്കാൻ കുഞ്ഞ് മാറഡോണ അത് ഉടുപ്പിന്റെ ഉള്ളിലാക്കിയാണ് കിടന്നുറങ്ങാറ്. എപ്പോഴും പന്തും കൊണ്ട് നടക്കുന്ന അവനെ പഠിത്തമടക്കമുള്ള മറ്റ് കാര്യങ്ങളിൽ ശ്രദ്ധിക്കാനായി അമ്മ ഡാൽമ ചീത്ത പറയുന്നതും പതിവായിരുന്നു. പലപ്പോഴും ആ പന്ത് അവരെടുത്ത് ഒളിപ്പിച്ചുവെയ്ക്കുകയും ചെയ്യും. എന്നാൽ അതുകൊണ്ടൊന്നും കാര്യമുണ്ടായിരുന്നില്ല. ഒടുവിൽ അവർക്ക് മനസിലായി ഫുട്ബോളാണ് അവന്റെ ജീവിതമെന്ന്.\nഒമ്പതാം വയസിൽ തന്നെ ആ പ്രദേശത്തെ നല്ല ഫുട്ബോൾ കാളിക്കാരനെന്ന് മാറഡോണ പേരെടുത്തു. ആ പ്രദേശത്തെ ഫുട്ബോൾ ടീമായിരുന്ന 'ലിറ്റിൽ ഒനിയനി'ലേക്ക് അവൻ തിരഞ്ഞെടുക്കപ്പെട്ടു. കുഞ്ഞൻ മാറഡോണ ടീമിലെത്തിയ ശേഷം തുടർച്ചയായ 140 മത്സരങ്ങളാണ് ലിറ്റിൽ ഒനിയനിയൻ ജയിച്ചുകയറിയത്. അവന്റെ അസാമാന്യ വേഗവും ഡ്രിബിളിങ് പാടവവും മികച്ച അസിസ്റ്റുകളും അളന്നുമുറിച്ച പാസുകളുമെല്ലാം തന്നെ കുഞ്ഞ് മാറഡോണയെ ഫുട്ബോൾ പ്രേമികളുടെ പ്രിയപ്പെട്ടവനാക്കി.\nപതിനാറാം വയസ്സിൽ 1977 ഫെബ്രുവരി 27നു ഹംഗറിക്കെതിരായ മൽസരത്തോടെ രാജ്യാന്തര അരങ്ങേറ്റം. കുറിയവനെങ്കിലും മിഡ്ഫീൽഡിലെ കരുത്തുറ്റ താരമായി മാറഡോണ മാറി. 1978ൽ അർജന്റീനയെ യൂത്ത് ലോകകപ്പ് ജേതാക്കളാക്കുമ്പോൾ മറഡോണയായിരുന്നു നായകൻ. 1979ലും 80ലും സൗത്ത് അമേരിക്കൻ പ്ലെയർ ഓഫ് ദി ഇയർ ബഹുമതി. 1982 ൽ ലോകകപ്പിൽ അരങ്ങേറ്റം. നാലു ലോകകപ്പ് കളിച്ചു. 1986ൽ അർജന്റീനയെ മറഡോണ ഏറെക്കുറെ ഒറ്റയ്ക്കാണ് അർജന്റീനയെ ലോകചാംപ്യൻ പട്ടത്തിലേക്ക് നയിച്ചത്. ആ ലോകകപ്പിൽ മികച്ച താരത്തിനുള്ള ഫിഫയുടെ ഗോൾഡൻ ബൂട്ട് പുരസ്‌കാരവും നേടി.\n1981-ൽ 1.96 ദശലക്ഷം ഡോളറിന് അദ്ദേഹത്തെ ബൊക്ക ജൂനിയേഴ്സ് സ്വന്തമാക്കി. അതേ വർഷം തന്നെ ബൊക്ക ജൂനിയേഴ്സിനൊപ്പം അർജന്റീന ലീഗ് ക്ലബ്ബ് ഫുട്ബോൾ കിരീടവും മാറഡോണ സ്വന്തമാക്കി. 1982-ൽ അർജന്റീന ദേശീയ ടീമിനൊപ്പം ആദ്യ ലോകകപ്പ്. ഈ ലോകകപ്പിന്റെ രണ്ടാം ഘട്ടത്തിൽ ഇറ്റലിയോടും ബ്രസീലിനോടും തോറ്റ് അർജന്റീന പുറത്തായി. ബ്രസീലിന്റെ കളിക്കാരൻ ജോവോ ബാറ്റിസ്റ്റാ ഡസിൽവയെ ചവിട്ടിവീഴ്‌ത്തിയതിന് മാറഡോണ ചുവപ്പുകാർഡ് കണ്ട് പുറത്താകുകയും ചെയ്തു.\nലോകകപ്പിനു പിന്നാലെ മാറഡോണയെ അന്നത്തെ റെക്കോഡ് തുകയായ 9.81 ദശലക്ഷം ഡോളർ മുടക്കി സ്പാനിഷ് ക്ലബ്ബ് ബാഴ്സലോണ സ്വന്തമാക്കി. 1983-ൽ ബാഴ്സയ്ക്കൊപ്പം കോപ്പ ഡെൽ റേ കപ്പും സ്പാനിഷ് സൂപ്പർ കപ്പും സ്വന്തമാക്കി. ബാഴ്സയിൽ മികച്ച രണ്ടു വർഷങ്ങളായിരുന്നു താരത്തിന്റേത്. 58 മത്സരങ്ങളിൽ നിന്നായി ബാഴ്സയ്ക്കായി 38 ഗോളുകളും സ്വന്തമാക്കി. പക്ഷേ പിന്നീട് പരിക്കും വിവാദങ്ങളും അദ്ദേഹത്തെ അലട്ടി. സഹതാരങ്ങളുമായും ക്ലബ്ബ് അധികൃതരുമായും പ്രശ്നങ്ങൾ ഉടലെടുത്തു. ഒടുവിൽ 1984-ൽ ബാഴ്സ വിട്ട് ഇറ്റാലിയൻ ക്ലബ്ബ് നാപ്പോളിയിലേക്ക്. അന്നത്തെ റെക്കോഡ് തുകയായിരുന്ന 13.54 ദശലക്ഷം ഡോളറായിരുന്നു കൈമാറ്റ തുക.\n1984 മുതൽ 1991 വരെ നാപ്പോളിക്കായി കളിച്ച മാറഡോണ ക്ലബ്ബിനായി 188 മത്സരങ്ങളിൽ നിന്ന് 81 തവണ സ്‌കോർ ചെയ്തു. മാറഡോണയുടെ ഫുട്ബോൾ ജീവിതത്തിന്റെ സുവർണ കാലവും ക്ലബ്ബിന്റെ ചരിത്രത്തിലെ സുവർണ കാലവും ഇതായിരുന്നു. 1986-87, 1989-90 സീസണുകളിൽ ക്ലബ്ബ് സീരി എ കിരീടത്തിൽ മുത്തമിട്ടു. 1988-89 സീസണിൽ യുവേഫ സൂപ്പർ കപ്പിലും മാറഡോണ നാപ്പോളിയെ കിരീടത്തിലേക്ക് നയിച്ചു. 1987-88, 1988-89 സീസണുകളിൽ ഇറ്റാലിയൻലീഗിൽ രണ്ടാം സ്ഥാനത്ത് ഫിനിഷ് ചെയ്യാനും ക്ലബ്ബിനായി. ഇതിനൊപ്പം 1986-87 സീസണിൽ കോപ്പാ ഇറ്റാലിയ കിരീടവും 1990-91 സീസണിൽ സൂപ്പർ കോപ്പ ഇറ്റാലിയാന കിരീടവും നാപ്പോളി സ്വന്തമാക്കി.\nഅർജന്റീനയ്ക്കുവേണ്ടി 91 രാജ്യാന്തര മത്സരങ്ങൾ മാറഡോണ കളിച്ചു, ഇതിൽനിന്ന് 34 ഗോളുകളാണ് മറഡോണ നേടിയത്. 2010 ലോകകപ്പിൽ അർജന്റീനയുടെ മുഖ്യപരിശീലകനായി. മെക്സിക്കോയിലെ രണ്ടാം ഡിവിഷൻ ക്ലബ് ഡൊറാഡോസ് ഡി സിനാലോവയുടെയും പരിശീലക വേഷമണിഞ്ഞിരുന്നു.\n2000ൽ ഫിഫയുടെ തിരഞ്ഞെടുപ്പിൽ നൂറ്റാണ്ടിന്റെ ഫുട്‌ബോൾ താരം പെലെയായിരുന്നെങ്കിലും ഫിഫയുടെ വെബ്‌സൈറ്റിലൂടെ ആരാധകർ ഏറ്റവും കൂടുതൽ വോട്ട് നൽകിയത് മറഡോണയായ്ക്കായിരുന്നു. 78, 000 വോട്ടുകൾ മറഡോണ നേടിയപ്പോൾ പെലെയ്ക്ക് 26, 000 വോട്ടുകളേ കിട്ടിയിരുന്നുള്ളു\nകാലത്തിന് മായ്ക്കാനാവില്ലെങ്കിലും 'ദൈവത്തിന്റെ' അദൃശ്യമായ കരങ്ങളെക്കുറിച്ച് മറഡോണ പിന്നീട് തുറന്നുപറഞ്ഞു. കാലത്തിനു പിന്നോട്ടു നടന്ന് ചരിത്രത്തെ മാറ്റിയെഴുതുകയും ചെയ്യാൻ കഴിയുമെങ്കിൽ അത് ചെയ്യുമായിരുന്നു എന്നായിരുന്നു മറഡോണയുടെ വാക്കുകൾ. എന്നാൽ അതു സാധ്യമല്ലല്ലോ. ഗോൾ ഗോളായിത്തന്നെ നിലനിൽക്കും. അർജന്റീന ചാംപ്യന്മാരായും ഞാൻ മികച്ച കളിക്കാരനായും ചരിത്രത്തിൽ നിലനിൽക്കും.'' മാറഡോണ ഒരിക്കൽ തുറന്നു പറയുകയുണ്ടായി


വൈദ്യുതി ഉപയോഗിക്കാതെ വീടിനുള്ളിലെ ചൂട് കുറയ്ക്കാം | Architecture And Interior Magazine Malayalam\nവേനൽക്കാലത്ത് വീടുകളിൽ തണുപ്പ് നിലനിർത്തുന്നതിനായി നിരവധി മാർഗങ്ങളുണ്ട്. പല തവണകളായി ലളിതമായ അപ്‌ഗ്രേഡുകൾ നടത്തിയാൽ നിങ്ങളുടെ വീട്ടിലേക്ക് വരുന്ന ചൂട് ഗണ്യമായി കുറയ്ക്കാനാവും.\nഗേറ്റ് ഓട്ടോമേഷൻ ; അറിയേണ്ടതെല്ലാം (പാർട്ട് 2)\nവേനൽക്കാലം എത്തിക്കഴിഞ്ഞു. കഠിനമായ ചൂടിലൂടെയാണ് ഈ സമ്മർ കടന്ന് പോവേണ്ടത്. അതത്ര എളുപ്പമല്ല. എയർകണ്ടീഷണർ പോലുള്ള ടെക്‌നോളജികൾ വരുന്നതിന് മുൻപ് വീടുകളിൽ, വേനൽക്കാലത്ത് തണുപ്പ് നിലനിർത്തുന്നതിനായി നിരവധി മാർഗങ്ങൾ സ്വീകരിച്ചിരുന്നു. പല തവണകളായി ലളിതമായ അപ്‌ഗ്രേഡുകൾ നടത്തിയാൽ നിങ്ങളുടെ വീട്ടിലേക്ക് വരുന്ന ചൂട് ഗണ്യമായി കുറയ്ക്കാനാവും.\nഎയർകണ്ടീഷണറും മറ്റും മുഴുവൻ സമയവും ഓണാക്കിയിടുന്നത് ഇലക്ട്രിസിറ്റി ബിൽ അധികമാക്കും. ഇത് സാമ്പത്തികമായി ഒരു മികച്ച ഓപ്ഷനല്ല. വീടിനുള്ളിൽ ചൂട് നിയന്ത്രിച്ച് തണുപ്പ് നിലനിർത്താനുള്ള നാച്ചുറൽ ഹോം കൂളിങ് ടിപ്സ് എന്തൊക്കെയാണെന്ന് നോക്കാം.\nവീതി കൂടിയ ജനലുകളുണ്ടെങ്കിൽ പുറത്ത് വെയിലുള്ളപ്പോൾ അവ തുറക്കുക. മുകളിലും താഴെയുമായി രണ്ട് പാളികളായിട്ടുള്ള ജനലുകളാണെങ്കിൽ വേനൽക്കാലത്ത് കൂടുതൽ ഗുണം ചെയ്യും. ഇരുനില വീടാണെങ്കിൽ വീടിന്റെ മുകളിലത്തെ നിലയിലെ ജനലിന്റെ താഴത്തെ ഭാഗവും താഴത്തെ നിലയിലെ ജനലിന്റെ മുകൾ ഭാഗവും തുറക്കുക. ഇതുവഴി തണുത്ത വായു അകത്തു നിലനിൽക്കുകയും ചൂടുള്ള വായു പുറത്തേക്ക് പോവുകയും ചെയ്യും. തടയും.\nഡബിൾ പാൻ ഇൻ‌സുലേറ്റഡ് ഗ്ലാസ് ഉപയോഗിച്ച് വിൻ‌ഡോകൾ ഇൻ‌സ്റ്റാൾ ചെയ്യുന്നതാണ് ഏറ്റവും മികച്ച ഓപ്ഷൻ. ഹൈ-റിഫ്ലെക്റ്റിവിറ്റി വിൻഡോ ഫിലിം ഉപയോഗിക്കുന്നത് ചൂട് കുറയ്ക്കാൻ സഹായിക്കും.\nടെലിവിഷനുകൾ, കമ്പ്യൂട്ടറുകൾ തുടങ്ങിയ ഉപകരണങ്ങളിൽ നിന്നുള്ള താപം വീടിനുള്ളിലെ ചൂട് കൂടുന്നതിന് കാരണമാകും. എല്ലാ വലിയ ഇലക്ട്രോണിക് ഉപകരണങ്ങളും ഒരുമിച്ച് പ്ലഗ് ഇൻ ചെയ്യുമ്പോൾ ചൂട് ഇരട്ടിയാവുകയും ചെയ്യും. അതുകൊണ്ട് എല്ലാ ഉപകരണങ്ങളും ഒരുമിച്ച് പ്രവർത്തിപ്പിക്കാതെയിരിക്കാൻ ശ്രദ്ധിക്കുക. പരമാവധി ഇലക്ട്രോണിക് ഉപകരണങ്ങൾ അൺപ്ലഗ് ചെയ്യുന്നതാണ് നല്ലത്.\nബെഡ്, ബെഡ്ഷീറ്റ്, പില്ലോ തുടങ്ങിയവയുടെ മെറ്റീരിയൽസ് തിരഞ്ഞെടുക്കുമ്പോൾ അധികം ചൂട് ആഗിരണം ചെയ്യാത്തവ സെലക്ട് ചെയ്യുക. കോട്ടൺ മെറ്റീരിയൽസ് തിരഞ്ഞെടുക്കുന്നതാണ് ഉത്തമം. ചൂടുള്ള വേനൽക്കാല രാത്രികളിൽ കിടപ്പുമുറിയിലെ ചൂടിന് അല്പം അറുതി വരുത്താൻ ഇവയ്ക്കാവും.\nതുറന്ന വിൻഡോയ്ക്ക് സമീപം അധികം ആഴമില്ലാത്ത ചട്ടിയിലോ പാത്രത്തിലോ ഒരു ഐസ് ബ്ലോക്ക് സ്ഥാപിക്കുക. ഐസ് വെള്ളമാകുന്നതിന് അനുസരിച്ച് മുറികളിൽ തണുപ്പനുഭവപ്പെടും.\nമേൽക്കൂരകളിലും സൺഷേഡുകളിലും പടർന്ന് വളരുന്ന, ധാരാളം തണൽ നൽകുന്ന വള്ളിച്ചെടികൾ വിപണിയിലുണ്ട്. അലങ്കാരത്തിനായി ഉപയോഗിക്കുന്ന ഇത്തരം ചെടികൾ ചൂട് നിയന്ത്രണത്തിന് വളരെ ഫലപ്രദമാണ്. മുന്തിരിവള്ളികൾ കയറ്റിവിടുന്നത് ഒരേ സമയം തണലും ഫലവും നൽകും. ചെറിയ പൂക്കളുണ്ടാകുന്ന വള്ളിച്ചെടികൾ പരീക്ഷിക്കുന്നതും നല്ലതാണ്.\nഭവനനിർമ്മാണതിന് മുൻപായി ചിന്തിക്കാവുന്ന ഒരു ഓപ്ഷനാണ് അടുത്തത്. വീട് നിർമ്മിക്കുന്നതിന് സ്ഥലം തിരഞ്ഞെടുക്കുമ്പോൾ തണൽ നൽകുന്ന വലിയ മരങ്ങൾ ഉള്ള സ്ഥലം നോക്കുക. ഏത് കനത്ത വേനൽക്കാലത്തും വീടിന് കുളിർമ പകരാൻ ഇവ ധാരാളമാണ്. ഒട്ടും മരങ്ങളില്ലാത്ത ഏരിയയാണെങ്കിൽ കുറച്ചു വൃക്ഷത്തൈകൾ നട്ടു പിടിപ്പിക്കാവുന്നതാണ്. തിരക്ക് പിടിച്ച ജീവിതം നയിക്കുന്നവർക്ക് ഇവയെ പരിപാലിക്കാൻ സമയമുണ്ടായെന്ന് വരില്ല. അങ്ങനെയാണെങ്കിൽ അധികം ശ്രദ്ധയും പരിപാലനവും ആവശ്യമില്ലാത്ത വൃക്ഷങ്ങൾ തിരഞ്ഞെടുക്കാവുന്നതാണ്.\nനാച്ചുറൽ ഹോം കൂളിംഗ് ടെക്നിക്സ് (പാർട്ട് 1)\nബേസ്മെന്റിലെ ഈർപ്പം: കാരണങ്ങളും പരിഹാരങ്ങളും (പാർട്ട് 1)


ഖത്തര് എയര്‍വെയ്‌സ് ഇന്ത്യൻ വ്യോമയാന മേഖലയിലേക്ക് കടക്കാൻ തയ്യാറെടുക്കുന്നു; ആഭ്യന്തര സര്വീസുകൾക്കായി രൂപീകരിക്കുന്നത് 100 വിമാനങ്ങളുള്ള വിമാനക്കമ്പനി | Live Newage - Live Newage\nHome > CORPORATE > ഖത്തര് എയര്‍വെയ്‌സ് ഇന്ത്യൻ വ്യോമയാന മേഖലയിലേക്ക് കടക്കാൻ തയ്യാറെടുക്കുന്നു; ആഭ്യന്തര സര്വീസുകൾക്കായി രൂപീകരിക്കുന്നത് 100 വിമാനങ്ങളുള്ള വിമാനക്കമ്പനി\nഖത്തര് എയര്‍വെയ്‌സ് ഇന്ത്യൻ വ്യോമയാന മേഖലയിലേക്ക് കടക്കാൻ തയ്യാറെടുക്കുന്നു; ആഭ്യന്തര സര്വീസുകൾക്കായി രൂപീകരിക്കുന്നത് 100 വിമാനങ്ങളുള്ള വിമാനക്കമ്പനി\nഇന്ത്യയില് ആഭ്യന്തര സർവീസുകൾ ആരംഭിക്കാനൊരുങ്ങി ഖത്തര് എയര്‍വെയ്‌സ്. ഇതിനായി ഇന്ത്യയില് പുതിയൊരു വിമാന കമ്പനി ആരംഭിക്കുന്നതിനുള്ള അനുമതികള്‍ക്കായി ഖത്തര് എയര്‍വെയ്‌സ് നടപടികള് ആരംഭിച്ചു. രണ്ടു വര്‍ഷം മുമ്പ് നിലവില് വന്ന പുതിയ വ്യോമയാന നയപ്രകാരം വിദേശ വിമാനക്കമ്പനികള്‍ക്ക് രാജ്യത്ത് ആഭ്യന്തര സര്‍വീസുകള് ആരംഭിക്കുന്നതിന് 100 ശതമാനം ഉടമസ്ഥതയില് കമ്പനികള് രൂപീകരിക്കുന്നതിന് തടസ്സമില്ല. ഇതിന്റെ ചുവടു പിടിച്ചാണ് ഖത്തര് എയര്‍വെയ്‌സ് ഒരുക്കങ്ങള് നടത്തിയത്.\nഎയര്‍ഇന്ത്യ, ജെറ്റ് എയര്‍വേയ്‌സ്, വിസ്താര എന്നിവയ്ക്കു ശേഷം രാജ്യത്ത് നാലാമത്തെ ഫുള് സര്‍വീസ് കാരിയര് ആയാകും ഖത്തര് എയര്‍വെയ്‌സിന്റെ രംഗപ്രവേശം. ഖത്തര് എയര്‍വേയ്‌സിന്റെ മാതൃകമ്പനിയായ ഖത്തര് ഇന്‍വെസ്റ്റ്‌മെന്റ് അഥോറിറ്റിയാകും ഉടമസ്ഥര്. ഇന്ത്യന് പങ്കാളിയുണ്ടാകില്ല. എന്നാല് കമ്പനി ചെയര്‍മാനും ഭൂരിപക്ഷം ഡയറക്ടര്‍മാരും ഇന്ത്യക്കാരായിരിക്കുമെന്ന് ഖത്തര് എയര്‍വേയ്‌സ് അധികൃതര് സൂചന നല്‍കി. ഇന്ത്യന് കമ്പനിയുടെ പേരു നിശ്ചയിച്ചിട്ടില്ല. ഇന്ത്യയിലെ നിയമപ്രകാരം 20 വിമാനത്തില് കൂടുതലുള്ള കമ്പനികള്‍ക്ക് വിദേശത്തേക്ക് സര്‍വീസുകള് നടത്താം. എന്നാല് ഖത്തര് എയര്‍വെയ്‌സ് ആരംഭിക്കുന്ന കമ്പനി 20 വിമാനങ്ങളില് കൂടുതലായാലും വിദേശ സര്‍വീസുകള്‍ക്കില്ലെന്നും വ്യക്തമാക്കിയിട്ടുണ്ട്. 100 വിമാനങ്ങളുള്ള വിമാനക്കമ്പനിയാണ് ഖത്തര് എയര്‍വെയ്‌സ് ല്ക്ഷ്യമിടുന്നത്.\nഎയര്‍ഇന്ത്യയുടെ സ്വകാര്യവല്‍ക്കരണ നടപടികളില് ഖത്തര് എയര്‍വേയ്‌സ് പങ്കെടുക്കുമെന്ന് അനുമാനിക്കപ്പെട്ടെങ്കിലും പുതിയ ഇന്ത്യന് വിമാനക്കമ്പനി തുടങ്ങുന്ന സാഹചര്യത്തില് അത്തരം നീക്കങ്ങള്‍ക്കില്ലെന്നും ഖത്തര് എയര്‍വെയ്‌സ് അധികൃതര് വ്യക്തമാക്കി. ഇതിനിടെ ചില ഇന്ത്യന് വിമാനക്കമ്പനികള് ഖത്തര് കമ്പനിയുടെ രംഗപ്രവേശത്തിന് തടയിടാന് ശ്രമിക്കുന്നതായും സൂചനയുണ്ട്.\n24 വര്‍ഷം മുമ്പ് സര്‍വീസ് ആരംഭിച്ച ഖത്തര് എയര്‍വെയ്‌സ് ലോകത്തെ മികച്ച വിമാനക്കമ്പനികളിലൊന്നാണ്. ദോഹയിലെ ഹമദ് രാജ്യാന്തര വിമാനത്താവളമാണ് ആസ്ഥാനം. 212 വിമാനങ്ങള് സ്വന്തമായുണ്ട്. കൊച്ചിയുള്‍പ്പെടെ രാജ്യത്തെ നിരവധി വിമാനത്താവളങ്ങളെ ദോഹ വഴി ലോകത്തെ പ്രധാന കേന്ദ്രങ്ങളുമായി ബന്ധിപ്പിക്കുന്ന നിരവധി സര്‍വീസുകള് ഖത്തര് എയര്‍വെയ്‌സിനുണ്ട്.


london Archives - BIGNEWSLIVE | Latest Malayalam News\nലണ്ടന്: ദുഃഖവെള്ളിയാഴ്ച പുലര്‍ച്ചെ ബ്രിട്ടനിലെ മലയാളികളെ ദുഃഖത്തിലാഴ്ത്തി മലയാളി വിദ്യാര്‍ത്ഥി കാറപകടത്തില് മരിച്ചു. തിരുവനന്തപുരം വര്‍ക്കല സ്വദേശി അമല് പ്രസാദാണ് (24) അപകടത്തില് മരണപ്പെട്ടത്. നോര്‍വിച്ചിനു സമീപം ...\nന്യൂഡല്‍ഹി: വിദ്വേഷ പരാമര്‍ശങ്ങളെ തുടര്‍ന്ന് മാധ്യമപ്രവര്‍ത്തകന് അര്‍ണബ് ഗോസ്വാമിയുടെ റിപ്പബ്ലിക്ക് ടിവിയുടെ ഹിന്ദി പതിപ്പായ റിപ്പബ്ലിക്ക് ഭാരത് ടിവിക്ക് 20000 പൗണ്ട് ഫൈന്(19,85,162.86 രൂപ). പാകിസ്താനി ജനതയ്ക്ക് ...\nചെന്നൈ: 42 വര്‍ഷങ്ങള്‍ക്ക് മുമ്പ് തമിഴ്‌നാട്ടിലെ ക്ഷേത്രത്തില് നിന്നും മോഷണം പോയ സീതാ-രാമ-ലക്ഷ്മണ വിഗ്രഹം ലണ്ടനില് കണ്ടെത്തി. നാഗപട്ടണം ജില്ലയിലെ അനന്തമംഗലത്തെ പുരാതന രാജഗോപാലസ്വാമി ക്ഷേത്രത്തില് നിന്നാണ് ...\nലണ്ടൻ: വരുന്ന പത്ത് വർഷത്തിനുള്ളിൽ പെട്രോൾ-ഡീസൽ കാറുകൾ നിരോധിക്കാൻ ഒരുങ്ങി ബ്രിട്ടൺ. 2030ഓടെ പെട്രോൾഡീസൽ കാറുകളുടെ വിൽപ്പന നിരോധിക്കുമെന്നും ഇത് സംബന്ധിച്ചുള്ള പ്രഖ്യാപനം പ്രധാനമന്ത്രി ബോറിസ് ജോൺസൺ ...\nകൊവിഡ് 19; വൈറസ് ബാധമൂലം ലണ്ടനില് ഒരു മലയാളി കൂടി മരിച്ചു\nലണ്ടന്: കൊവിഡ് 19 വൈറസ് ബാധമൂലം ലണ്ടനില് ഒരു മലയാളി കൂടി മരിച്ചു. ലണ്ടന് റോംഫോര്‍ഡില് താമസിക്കുന്ന ജിയോമോന് ജോസഫ് ആണ് മരിച്ചത്. 46 വയസായിരുന്നു. വൈറസ് ...\nബെക്കിങ്ഹാം കൊട്ടാരം ഉള്‍പ്പെടെയുള്ള രാജഭവനങ്ങള് ഈ വര്‍ഷം സഞ്ചാരികള്‍ക്ക് തുറന്നുനല്‍കില്ല\nലണ്ടന്: ബെക്കിങ്ഹാം കൊട്ടാരം ഈ വര്‍ഷം സഞ്ചാരികള്‍ക്ക് തുറന്നുനല്‍കില്ല. റോയല് കളക്ഷന് ട്രസ്റ്റാണ് ഈ കാര്യം അറിയിച്ചത്. കൊവിഡ് 19 പ്രതിരോധത്തിന്റെ ഭാഗമായി കൊട്ടാരം അടച്ചതാണ് ഇതിന് ...\nകൊറോണ; വൈദികന് ഉള്‍പ്പെടെ രണ്ട് മലയാളികള് ലണ്ടനില് മരിച്ചു\nലണ്ടന്: ലോകത്തെ ഒന്നടങ്കം ആശങ്കയിലാക്കി കൊറോണ വൈറസ് പടര്‍ന്നുപിടിച്ചുകൊണ്ടിരിക്കുകയാണ്. നിരവധി മലയാളികളാണ് വൈറസ് ബാധിച്ച് വിദേശ രാജ്യങ്ങളില് ഇതിനോടകം മരിച്ചുവീണത്. കൊറോണ വൈറസ് ബാധിച്ച് ലണ്ടനില് രണ്ട് ...


ഹിമനസിന്റെ ഗോളിൽ ലീഡ്സിനെ വീഴ്‌ത്തി വോൾവ്സ് | Fanport | Uncategorized News Malayalam\nHome Uncategorized ഹിമനസിന്റെ ഗോളിൽ ലീഡ്സിനെ വീഴ്‌ത്തി വോൾവ്സ്\nപ്രീമിയർ ലീഗിൽ എതിരില്ലാത്ത ഒരു ഗോളിന് മാഴ്‌സലോ ബിയേൽസയുടെ ലീഡ്സ് യുണൈറ്റഡിനെ മറികടന്നു വോൾതർഹാംപ്ടൻ വാൻഡേഴ്‌സ്. രണ്ടാം പകുതിയിൽ റൗൾ ഹിമനസ് നേടിയ ഗോളിൽ ആയിരുന്നു വോൾവ്സ് നിർണായക ജയം സ്വന്തമാക്കിയത്. മത്സരത്തിൽ വലിയ ആധിപത്യം ആണ് പന്ത് കൈവശം വക്കുന്നതിൽ അടക്കം ലീഡ്സ് പുലർത്തിയത്. എന്നാൽ ആദ്യ പകുതിയിലെ മോശം പ്രകടനത്തിന് ശേഷം തുടർച്ചയായ രണ്ടാം മത്സരത്തിലും മികച്ച രണ്ടാം പകുതിയാണ് വോൾവ്സ് പുറത്ത് എടുത്തത്.\nരണ്ടാം പകുതിയിൽ മികവ് പുറത്ത് എടുത്ത വോൾവ്സ് മത്സരത്തിലേക്ക് തിരിച്ചു വന്നു. ഇതിന്റെ ഫലം ആയിരുന്നു എഴുപതാം മിനിറ്റിൽ പിറന്ന ഹിമനസിന്റെ ഗോൾ. കിൽമാനിൽ നിന്നു ലഭിച്ച പന്ത് ബോക്സിനു വെളിയിൽ നിന്നു ഹിമനസ് അടിച്ചപ്പോൾ അത് കാൽവൻ ഫിൽപ്പ്‌സിന്റെ ദേഹത്ത് തട്ടി ഗോളിൽ കലാശിക്കുക ആയിരുന്നു. ജയത്തോടെ വോൾവ്സ് ലീഗിൽ ആറാം സ്ഥാനത്തേക്ക് ഉയർന്നു. അതേസമയം നിലവിൽ പത്താം സ്ഥാനത്ത് ആണ് ലീഡ്‌സ്.\nPrevious articleപ്രീമിയർ ലീഗ് സീസണിലെ ആദ്യ ഗോൾ രഹിത സമനിലയുമായി ബേൺലിയും വെസ്റ്റ് ബ്രോമും\nNext articleടീമിന് വേണ്ടി ഏത് സ്ഥാനത്തും ബാറ്റ് ചെയ്യാൻ തയ്യാർ: ജോസ് ബട്ലർ


ഫാത്തിമ ലത്തീഫ് കേസില് സി.ബി.ഐ അന്വേഷണം ആരംഭിച്ചു; കേസെടുത്തത് അസ്വാഭാവിക മരണത്തിന് | DoolNews\nഫാത്തിമ ലത്തീഫ് കേസില് സി.ബി.ഐ അന്വേഷണം ആരംഭിച്ചു; കേസെടുത്തത് അസ്വാഭാവിക മരണത്തിന്\nMonday, 30th December 2019, 3:39 pm\nചെന്നൈ: മദ്രാസ് ഐ.ഐ.ടിയില് ഹോസ്റ്റല് മുറിയില് മരിച്ച നിലയില് കണ്ടെത്തിയ പി.ജി വിദ്യാര്‍ത്ഥി ഫാത്തിമ ലത്തീഫീന്റെ കേസില് സി.ബി.ഐ അന്വേഷണം ആരംഭിച്ചു.\nഡിസംബര് 27 നാണ് സി.ബി.ഐ കേസ് ഏറ്റെടുത്തത്. അസ്വാഭാവിക മരണത്തിനാണ് കേസ് എടുത്തിരിക്കുന്നത്.\nഫാത്തിമ ലത്തീഫിന്റെ മരണം സംബന്ധിച്ച അന്വേഷണം കോടതിയുടെ മേല് നോട്ടത്തില് വേണമെന്ന് ആവശ്യപ്പെട്ട് കുടുംബം നേരത്തെ മദ്രാസ് ഹൈക്കോടതിയെ സമീപിക്കുമെന്നറിയിച്ചിരുന്നു.\n40 വര്‍ഷം മുന്‍പ് നാടുവിട്ടയാള് പൗരത്വം തെളിയിക്കാന് ജന്മനാട്ടിലെത്തി\nഇതോടനുബന്ധിച്ച് മുന് സോളിസിറ്റര് ജനറല് ഇന്ദിര ജയ്സിങ്ങുമായി കൊച്ചിയില് വെച്ച് ഇവര് കൂടിക്കാഴ്ച നടത്തിയിരുന്നു.\nനേരത്തെ ഫാത്തിമയുടെ കേസ് വിദഗ്ദ സമിതിയെ കൊണ്ട് അന്വേഷിപ്പിക്കണമെന്നും ഐ.ഐ.ടിയില് നടന്ന മരണങ്ങളില് വിശദമായ അന്വേഷണം വേണമെന്നും മദ്രാസ് ഹൈക്കോടതി ആവശ്യപ്പെട്ടിരുന്നു. ഇതേ തുടര്‍ന്ന് തമിഴ്‌നാട് സര്‍ക്കാര് കേസില് സിബിഐ അന്വേഷണം പ്രഖ്യാപിച്ചിരുന്നെങ്കിലും കാര്യമായി പുരോഗതിയുണ്ടായിരുന്നില്ലെന്ന് കുടുംബം ആരോപിച്ചിരുന്നു.\nഓസ്‌ട്രേലിയന് പേസര് പീറ്റര് സിഡില് വിരമിച്ചു\nനവംബര് എട്ടിനാണ് ഫാത്തിമ ലത്തീഫ് ഹോസ്റ്റല് മുറിയില് തൂങ്ങി മരിച്ചനിലയില് കണ്ടെത്തിയത്. ആത്മഹത്യയ്ക്ക് കാരണക്കാരായ അധ്യാപകരുടെ പേരും ചേര്‍ത്തായിരുന്നു ഫാത്തിമയുടെ ആത്മഹത്യകുറിപ്പ്.


സഹകരണ ബാങ്ക് വായ്പാ തട്ടിപ്പ് ; എ.സി മൊയ്തീനും എ.വിജയരാഘവനും അറിഞ്ഞുകൊണ്ടുള്ള തട്ടിപ്പാണിതെന്ന് കെ.സുരേന്ദ്രന് - ദി ഗൾഫ് ഇന്ത്യൻസ്\nസഹകരണ വകുപ്പ് മുന് മന്ത്രി എ.സി മൊയ്തീനും സി.പി.എം സംസ്ഥാന സെക്രട്ടറി എ. വിജയരാഘവനും അറിഞ്ഞുകൊണ്ടുള്ള തട്ടിപ്പാണിതെന്ന് കെ. സുരേന്ദ്രന്\nതിരുവനന്തപുരം: കരുവന്നൂര് സഹകരണ ബാങ്ക് വായ്പാ തട്ടിപ്പ് രണ്ട് സിപിഎം നേതാക്കളുടെ അറി വോടെയാണെന്ന് ബി.ജെ.പി സംസ്ഥാന അദ്ധ്യക്ഷന് കെ. സുരേന്ദ്രന്. സഹകരണ വകുപ്പ് മുന് മ ന്ത്രി എ.സി മൊയ്തീനും സി.പി.എം സംസ്ഥാന സെക്രട്ടറി എ. വിജയരാഘവനും അറിഞ്ഞുകൊണ്ടു ള്ള തട്ടിപ്പാണിതെന്ന് കെ. സുരേന്ദ്രന് ആരോപിച്ചു. ഇതേക്കുറിച്ച് മാസങ്ങള്‍ക്ക് മുമ്പ് തന്നെ എ. വി ജയരാഘവന് കൃത്യമായ ബോദ്ധ്യമുണ്ടായിരുന്നു. തെരഞ്ഞെടുപ്പ് പ്രചാരണത്തിന് ഈ പണം എടു ത്തുവെന്നാണ് കരുവന്നൂര് സഹകരണ ബാങ്കിലെ നിക്ഷേപകര് പറയുന്നത്.\nAlso read: ഒടുവില് വഴങ്ങി; സമാധാനപരമായി അധികാരം കൈമാറാമെന്ന് ട്രംപ്\nതട്ടിപ്പിന്റെ ബുദ്ധികേന്ദ്രം മൊയ്തീന്റെ ബന്ധുക്കളാണ്. ആലപ്പുഴയിലും പത്തനംതിട്ടയിലും സമാ ന മായ തട്ടിപ്പുകള് പുറത്തുവന്നിട്ടുണ്ട്. സഹക രണ ബാങ്കുകളുടെ വിശ്വാസ്യത ഇല്ലാതാക്കുന്നത് മു ഖ്യമന്ത്രിയും അദ്ദേഹത്തിന്റെ പാര്‍ട്ടിയുമാണ്. കരുവന്നൂര് ബാങ്കിലെ വായ്പാ തട്ടിപ്പ് കേന്ദ്ര ഏജന് സികള് അന്വേഷിക്കണമെന്നും കെ. സുരേന്ദ്രന് ആവശ്യപ്പെട്ടു.\nAlso read: 'സിനിമയ്ക്ക് ദൈവത്തിന്റെ പേരിട്ടെന്ന് കരുതി ഇടപെടാനാകില്ല' ; 'ഈശോ'യുടെ പ്രദര്‍ശനം വിലക്കണമെന്ന ഹര്‍ജി തള്ളി\nകേസ് ക്രൈം ബ്രാഞ്ചിനെക്കൊണ്ട് അന്വേഷിപ്പിക്കുന്നത് സി.പി.എം നേതാക്കളെ രക്ഷപ്പെടുത്താ നാണ്. സഹകരണ ബാങ്കുകളില് കിടക്കുന്നത് സിപിഎമ്മിന്റെ കള്ളപ്പണമാണ്. വമ്പന് സ്രാവുകള് ഇപ്പോഴും അന്വേഷണ പരിധിക്ക് പുറത്താണെന്നും അദ്ദേഹം പറഞ്ഞു.\nAlso read: മുട്ടില് മരംകൊള്ളക്കാര്‍ക്ക് പൊലിസ് ഒത്താശ ; പ്രതിപട്ടികയില് ആദിവാസികളും കര്‍ഷകരും മാത്രം\nAlso read: ജ്വല്ലറി തട്ടിപ്പ് കേസില് എംസി കമറുദ്ദീന് എംഎല്‍എക്ക് ജാമ്യമില്ല


കോട്ടയത്തിനടുത്ത് കൊച്ചുമറ്റം എന്ന ഗ്രാമത്തിലെ ഒരു ഇടത്തരം കര്‍ഷക കുടുംബത്തില് 1921 ആഗസ്റ്റ് 27-ന് വെട്ടം മാണി ജനിച്ചു. പിതാവ് പുതുപ്പളളി വെട്ടം കുടുംബത്തിലെ ഉലഹന്നാന്. മാതാവ് അന്നമ്മ. അധ്യാപകനായാണ് ഔദ്യോഗികജീവിതം ആരംഭിച്ചത്. പിന്നീട് അംഗീകൃത സ്‌കൂളിലെ അധ്യാപകവൃത്തി ഉപേക്ഷിക്കുകയും ഹിന്ദി വിദ്യാലയം വികസിപ്പിച്ച് എല്ലാ പരീക്ഷകള്‍ക്കും ട്യൂഷന് കൊടുക്കുന്ന ഒരു ട്യൂട്ടോറിയല് കോളജ് വളര്‍ത്തിയെടുക്കുകയും ചെയ്തു.\nട്യൂട്ടോറിയല് ജീവിതഘട്ടത്തിലാണ് വെട്ടം മാണി പുരാണിക് എന്‍സൈക്ലോപീഡിയയുടെ നിര്‍മ്മാണം തുടങ്ങിയത്. പകല് അദ്ധ്യാപനവും രാത്രി വിജ്ഞാനകോശത്തിന്റെ ജോലിയുമായി പതിമൂന്നു വര്‍ഷങ്ങളോളം അധ്വാനിച്ചു. 1964-ല് നാലു വാല്യങ്ങളായി പുരാണിക് എന്‍സൈക്ലോപീഡിയയുടെ ഒന്നാം പതിപ്പ് പ്രസിദ്ധീകരിച്ചു. 1967ല് രണ്ടു വാല്യങ്ങളായി രണ്ടാം പതിപ്പും പ്രകാശിപ്പിച്ചു. മറ്റൊരു ഇന്ത്യന് ഭാഷയിലും അതിന് സമാനമായൊരു കൃതിയില്ല.\n1971-ല് ഭാവന എന്ന പേരില് ഒരു ആഴ്ചപ്പതിപ്പ് തുടങ്ങിയെങ്കിലും 20 ലക്കങ്ങള്‍ക്കു ശേഷം അത് നിര്‍ത്തേണ്ടിവന്നു. ലഘുപുരാണ നിഘണ്ടു, ഇംഗ്ലീഷ് ഗുരുനാഥന് തുടങ്ങിയവയാണ് അദ്ദേഹത്തിന്റെ മറ്റു പ്രധാന കൃതികള്. 1987 മെയ് 29-ന് അറുപത്തഞ്ചാം വയസ്സില് അദ്ദേഹം അന്തരിച്ചു.\nമാരികെ ലുക്കാസ് റിജന്‍വെല്‍ഡിന് ബുക്കർ പ്രൈസ്; പുരസ്കാരം നേടുന്ന ഏറ്റവും പ്രായം കുറഞ്ഞ വ്യക്തി


നിരന്തരമായി പാമ്പുകൾ വരുന്നത് വീട്ടിൽ നിധി ഉള്ളതുകൊണ്ടോ?; ജ്യോത്സ്യന്റെ നിർദേശപ്രകാരം കുഴിച്ചത് 20 അടി; അവസാനം കിട്ടിയത് ഇതായിരുന്നു – Media Mangalam\nനിരന്തരമായി പാമ്പുകൾ വരുന്നത് വീട്ടിൽ നിധി ഉള്ളതുകൊണ്ടോ?; ജ്യോത്സ്യന്റെ നിർദേശപ്രകാരം കുഴിച്ചത് 20 അടി; അവസാനം കിട്ടിയത് ഇതായിരുന്നു\nജ്യോത്സ്യന്റെ വാക്ക് കേട്ട് നിധിക്കായി വീട്ടുകാർ തറ പൊളിച്ച് കുഴിച്ചു നോക്കിയത് 20 അടിയോളം. ചാമരാജനഗറിലെ അമ്മനപുര ഗ്രാമത്തിലാണ് രസകരവും വേറിട്ടതുമായ സംഭവം നടന്നത്. ചുറ്റുപാടും ആരും അറിയാതെയായിരുന്നു ദമ്പതികൾ നിധിക്കായി കുഴിയെടുത്തത്. കുഴിയെടുത്ത് മാറ്റുന്ന മണ്ണ് മറ്റു മുറികളിലേക്ക് മാറ്റുകയായിരുന്നു. എന്നാൽ ദിവസങ്ങൾ നീണ്ട കഷ്ടപ്പാടിന് ഫലമൊന്നും ഉണ്ടായില്ല എന്ന് മാത്രമല്ല വീട് നിറയെ മണ്ണ് കൊണ്ട് നിറയുകയും ചെയ്തു.\nവീട്ടിൽ നിന്നും കുഴിയെടുക്കുന്ന ശബ്‌ദം കേട്ടതും വീട്ടുകാരുടെ പെരുമാറ്റത്തിലെ വൈരുദ്ധ്യവുമാണ് നാട്ടകാരിൽ സംശയം ഉണർത്തിയത്. തുടർന്നാണ് നിധി കുഴിക്കുന്ന ദമ്പതികളുടെ വാർത്ത പുറത്ത് വരുന്നത്. നാട്ടുകാരുടെ നിർദേശപ്രകാരം പോലീസുകാർ വീട്ടിലെത്തി ദമ്പതികളെ കാര്യം പറഞ്ഞ് മനസിലാക്കി. അപ്പോഴാണ് നിധിവേട്ടയിലേക്ക് നയിച്ച കാരണം അറിയുന്നത്. വീട്ടിൽ സ്ഥിരമായി പാമ്പ് വരുന്നത് കൊണ്ട് ജോല്സ്യനെ കണ്ട കുടുംബത്തോട് വീട്ടിൽ നിധി ഉണ്ടെന്നാണ് ജ്യോൽസ്യൻ പറഞ്ഞത്. നിധിയുടെ കാവൽക്കാരായി നാഗങ്ങളാണ് വീട്ടിൽ വരുന്നതെന്നായിരുന്നു ജ്യോത്സ്യന്റെ വാക്കുകൾ. തുടർന്ന് വീട്ടിൽ എത്തി പൂജ നടത്തിയ ശേഷം കുഴിക്കാൻ ഇയാൾ നിർദേശം നൽകുകയായിരുന്നു. ആരും അറിയാതെ ദിവസങ്ങളോളം നീണ്ട കുഴിയെടുപ്പ് ചെന്ന് അവസാനിച്ചത് 20 അടി താഴ്ചവരെയാണ്. എന്നാൽ വീട് നിറയാൻ പാകത്തിന് മണ്ണ് അല്ലാതെ നിധി മാത്രം കിട്ടിയില്ല. ആർക്കും പരാതി ഇല്ലാത്തതിനാൽ കേസെടുത്തിട്ടില്ല.\nഇത്തരത്തിൽ അന്ധവിശ്വാസങ്ങൾ കാരണം നിരവധി അമളികളിൽ ചെന്ന് നൂറുകണക്കിന് ആളുകളാണ് പെട്ടിരിക്കുന്നത്. ആളുകളുടെ മനസ്സിൽ സംശയം ഉണർത്തി അവരെ വശത്താക്കാൻ ഒരു പ്രത്യേക കഴിവ് തന്നെയാണ് ഇത്തരം ജ്യോത്സ്യന്മാർ ഉൾപെടുന്നവർക്കുള്ളത്. പല വാർത്തകളും പുറം ലോകം അറിയാതെ പോകുന്നത് കൊണ്ട് തട്ടിപ്പുകൾ ഇപ്പോഴും തുടരുന്നു.\nblackmagic gold snake tressure\nലോക റാബിസ് ദിനം\nയേശുവിനെ ഒറ്റിയ കാശ് അടിച്ചുമാറ്റിയവന് ഡിങ്കൻ കൊടുത്ത പണി


'കാപട്യമേ നിന്റെ പേരോ ബൃന്ദാ കാരാട്ട് ' ; പീഡന പരാതി മറച്ച് വച്ച നടപടിക്കെതിരെ കെ സുരേന്ദ്രൻ\n‘കാപട്യമേ നിന്റെ പേരോ ബൃന്ദാ കാരാട്ട് ‘ ; പീഡന പരാതി മറച്ച് വച്ച നടപടിക്കെതിരെ കെ സുരേന്ദ്രൻ\nWeb Desk Sep 7, 2018, 06:52 pm IST\nതിരുവനന്തപുരം ; എംഎല്‍എ പികെ ശശിക്കെതിരായ ലൈംഗികാരോപണ പരാതി മറച്ച് വച്ച പശ്ചാത്തലത്തിൽ ബൃന്ദ കാരാട്ടിനെതിരെ വിമർശനവുമായി ബിജെപി നേതാവ് കെ സുരേന്ദ്രൻ.\nകാപട്യമേ നിന്റെ പേരോ ബൃന്ദാ കാരാട്ട് എന്നു തുടങ്ങുന്ന ഫെയ്സ്ബുക്ക് പോസ്റ്റിൽ പരാതിക്കാരി സീതാറാം യെച്ചൂരിയെ സമീപിച്ചില്ലായിരുന്നെങ്കിൽ ഈ വാർത്ത പോലും പുറംലോകം അറിയില്ലായിരുന്നുവെന്ന് കുറ്റപ്പെടുത്തുന്നു.\nആഗസ്റ്റ് 14 നു കിട്ടിയ പരാതി എന്തു ചെയ്തു എന്നാണ് താങ്കളിപ്പോൾ പറയുന്നത്? രാജ്യത്തെ നിയമവ്യവസ്ഥയെക്കുറിച്ച് എല്ലാമറിയുന്ന താങ്കൾ ഇതായിരുന്നോ ചെയ്യേണ്ടിയിരുന്നത്? എന്തുകൊണ്ട് ആ പരാതിയിൽ ഇത്രയും ദിവസം അടയിരുന്നു? എന്തുകൊണ്ട് ആ പരാതി പൊലീസിനു കൈമാറിയില്ല? പരാതിക്കാരി സ്വന്തം പാർട്ടിക്കാരിയാണെന്ന ബോധ്യം പോലും താങ്കൾക്കുണ്ടായില്ലല്ലോ എന്നും കുറ്റപ്പെടുത്തുന്നു.\nസ്വന്തം ഭർത്താവിന്റെ ഗ്രൂപ്പുകാരായ സി. പി. എം കേരളസംസ്ഥാന നേതൃത്വത്തിന് തലവേദനയുണ്ടാവാതിരിക്കാൻ വേണ്ടി മാത്രമാണ് താങ്കൾ ഈ പരാതി മൂടിവെച്ചത്. രാജ്യം മുഴുവൻ നടന്ന് മഹിളകളെ ഉദ്ധരിക്കാൻ നടക്കുന്ന താങ്കൾ ഈ കാപട്യം കാണിക്കാൻ പാടില്ലായിരുന്നുവെന്ന് പറഞ്ഞാണ് പോസ്റ്റ് അവസാനിക്കുന്നത്.


ബംഗളൂരുവില് മലയാളിയുടെ അനധികൃത കെട്ടിടം തകര്‍ന്ന് നാല് തൊഴിലാളികള് മരിച്ചു :: Janmabhumi Daily\nThursday 15 February 2018 7:35 pm IST\nകസവനഹള്ളി: ബംഗളൂരുവില് മലയാളിയുടെ ബഹുനില കെട്ടിടം തകര്‍ന്ന് നാല് തൊഴിലാളികള് മരിച്ചു. കെട്ടിടാവശിഷ്ടങ്ങള്‍ക്കിടയില് 15 പേര് കുടുങ്ങിക്കിടക്കുകയാണ്. ഇവരെ രക്ഷിക്കാനുള്ള ശ്രമം നടന്നുവരുന്നു. എട്ട് തൊഴിലാളികളെ രക്ഷപെടുത്താനായി. രക്ഷാപ്രവര്‍ത്തനം നടന്നുവരികയാണ്. അഞ്ചു നില കെട്ടിടമാണ് തകര്‍ന്നു വീണത്.\nബംഗളൂരുവിലെ എച്ച്എസ്ആര് ലേഔട്ടില് താമസക്കാരായ മലയാളിയായ കുഞ്ഞി അഹമ്മദിന്റെ പേരിലുള്ള കെട്ടിടമാണിത്. കസവനഹള്ളിയിലെ സെന്‍ട്രല് ജയില് റോഡില് ഹരാലുരിനു സമീപമുള്ള കെട്ടിടത്തിന്റെ നിര്‍മാണ പ്രവര്‍ത്തനങ്ങള് ആറുവര്‍ഷമായി നടന്നുവരികയാണ്. അനധികൃതമായി നടന്ന നിര്‍മാണമാണ് അപകടത്തില് കലാശിച്ചതെന്ന് അധികൃതര് പറയുന്നു.\nമൂന്നു നില കെട്ടിടത്തിനു മാത്രമാണ് അനുമതിയുണ്ടായിരുന്നത്. കഴിഞ്ഞ രണ്ടു വര്‍ഷമായി നിര്‍ത്തിവച്ച നിര്‍മാണ പ്രവര്‍ത്തനങ്ങള് പുനരാരംഭിച്ചപ്പോഴാണ് അപകടം ഉണ്ടായത്.


നിപയുടെ ഉറവിടം കണ്ടെത്താന് തീവ്രശ്രമം; ഏഴ് പേരുടെ സാമ്പിളുകള് കൂടി പുണെയിലേക്ക് | nipah virus kozhikode; Seven more samples sent to Pune\nനിപയുടെ ഉറവിടം കണ്ടെത്താന് തീവ്രശ്രമം; ഏഴ് പേരുടെ സാമ്പിളുകള് കൂടി പുണെയിലേക്ക്\nSep 6, 2021, 10:29 AM IST\nകോഴിക്കോട്: 12-വയസുകാരന് ഹാഷിം മരിക്കാനിടയായ നിപ വൈറസിന്റെ ഉറവിടം കണ്ടെത്താനുള്ള തീവ്രശ്രമം ആരോഗ്യ വകുപ്പ് തുടരുന്നു. ഉറവിടം കണ്ടെത്തുക എന്നതാണ് പ്രധാനപ്പെട്ട കാര്യമെന്ന് ആരോഗ്യ മന്ത്രി വീണാ ജോര്‍ജ് പറഞ്ഞു. കുട്ടിയുടെ വീടും പരിസരവും കൃത്യമായി പരിശോധിച്ചുവരികയാണ്. ഒപ്പം കുട്ടിയുമായി സമ്പര്‍ക്കത്തിലായിരുന്നവരെയും പരിശോധിക്കുന്നുണ്ടെന്ന് ആരോഗ്യ മന്ത്രി പറഞ്ഞു.\nകുട്ടിയുമായി സമ്പര്‍ക്കം പുലര്‍ത്തിയ മൂന്ന് പേര്‍ക്കാണ് നിലവില് രോഗലക്ഷണങ്ങള് കണ്ടെത്തിയത്. ഇവരുടേതടക്കം ഏഴ് പേരുടെ സ്രവം പുണെയിലേക്ക് പരിശോധനയക്കയച്ചിട്ടുണ്ട്. 12 മണിക്കൂറിനുള്ളില് ഫലം ലഭ്യമാകുമെന്നാണ് പുണെ വൈറോളജി ഇന്‍സ്റ്റിറ്റ്യൂട്ട് സര്‍ക്കാരിനെ അറിയിച്ചിട്ടുള്ളത്.\nനിരീക്ഷണത്തിലുള്ള, അടുത്ത സമ്പര്‍ക്കം പുലര്‍ത്തിയവരുടെ ട്രൂനാറ്റ് ടെസ്റ്റ് കോഴിക്കോട് മെഡിക്കല് കോളേജില് തന്നെ നടക്കും. ഇതിനായി പുണെ വൈറോളജി ഇന്‍സ്റ്റിറ്റ്യൂട്ടില് നിന്ന് സംവിധാനവും സംഘവും ഇന്ന് കോഴിക്കോടെത്തുമെന്നാണ് അറിയിച്ചിട്ടുള്ളത്.\nവവ്വാലിന്റെ സാമ്പിളുകള് ശേഖരിക്കും\nരോഗത്തിന്റെ ഉറവിടം കണ്ടെത്തുന്നതിന്റെ ഭാഗമായി വവ്വാലുകളുടെ സാമ്പിളുകള് ശേഖരിച്ച് പരിശോധന നടത്തും. മൃഗസംരക്ഷണ വകുപ്പ് ഉദ്യോഗസ്ഥരെത്തിയാകും സാമ്പിളുകള് ശേഖരിക്കുക. വെറ്റിനറി ഡോക്ടര്‍മാരും മൃഗസംരക്ഷണ വകുപ്പ് ഉദ്യോഗസ്ഥര്‍ക്കൊപ്പം ഉണ്ടാകും.\nപ്രദേശത്ത് കൂടുതല് നിയന്ത്രണം\nകുട്ടിയുടെ വീടിന് പരിസരത്ത് മാവൂര് പോലീസ് കൂടുതല് നിയന്ത്രണം ഏര്‍പ്പെടുത്തി. കടകള് തുറക്കേണ്ടതില്ലെന്നാണ് നിര്‍ദേശം. ഇന്നലെ അടച്ച റോഡുകള്‍ക്ക് പുറമെ ഇന്ന് കൂടുതല് റോഡുകള് കൂടി അടക്കും. അതേസമയം, അവശ്യവസ്തുക്കള് ജനങ്ങള്‍ക്ക് ലഭ്യമാക്കാനുള്ള നടപടികളും ഏര്‍പ്പെടുത്തുന്നുണ്ട്.


പട്ടേൽ പ്രതിമയുടെ ഉദ്ഘാടന ദിവസം 72 ഗ്രാമങ്ങളില് അടുപ്പ് പുകയില്ല; മോദിക്കെതിരെ പ്രതിഷേധവുമായി ആദിവാസികൾ\n22 Oct 2018 1:22 PM GMT\nഗുജറാത്തിലേയും കേന്ദ്രത്തിലേയും ബി ജെ പി സർക്കാരുകൾ, ലോകത്തെ ഏറ്റവും ഉയരം കൂടിയ പ്രതിമ-സർദാർ പട്ടേലിന്റെ ‘ഐക്യ പ്രതിമ’- ഒക്ടോബർ 31നു പ്രധാനമന്ത്രി നരേന്ദ്ര മോദി അനാച്ഛാദനം ചെയ്യുന്നതിനുള്ള തയ്യാറെടുപ്പുകൾ നടത്തവേ, പ്രതിമ നിൽക്കുന്ന പ്രദേശത്തിനടുത്തുള്ള ഗ്രാമങ്ങളിലെ ആയിരക്കണക്കിന് ആദിവാസികൾ പദ്ധതിക്കെതിരെ കനത്ത പ്രതിഷേധത്തിനായി തയ്യാറെടുക്കുകയാണ് ഫിനാന്‍ഷ്യല് എക്സ്പ്രെസ്സ് റിപ്പോര്‍ട്ട് ചെയ്യുന്നു.\nപ്രതിമ നിർമ്മാണം പ്രതികൂലമായി ബാധിച്ച 75000 ആദിവാസികളാണ് നർമ്മദ ജില്ലയിലെ കെവാഡിയയിൽ പ്രധാനമന്ത്രിയുടെ പ്രതിമ അനാച്ഛാദന പരിപാടിക്കെതിരെ പ്രതിഷേധവുമായി വരുന്നത്.\n“പദ്ധതി ദോഷം ചെയ്ത 72 ഗ്രാമങ്ങളിലും അന്നത്തെ ദിവസം ഞങ്ങൾ ദുഃഖാചരണം നടത്തുന്നതിനാൽ ഭക്ഷണം പാകം ചെയ്യില്ല. ഈ പദ്ധതി ഞങ്ങളുടെ നാശത്തിനാണ് ഉണ്ടാക്കിയതാണ്,” ആദിവാസി നേതാവായ പ്രഫുൽ വാസവ പറഞ്ഞു. ആചാരമനുസരിച്ച് മരിച്ചവർക്കായി ദുഃഖിക്കുമ്പോൾ ആദിവാസി വീടുകളിൽ ഭക്ഷണം പാകം ചെയ്യാറില്ല.\n“ആദിവാസികളെന്ന നിലയിൽ ഞങ്ങളുടെ അവകാശങ്ങൾ ഈ സർക്കാർ ലംഘിച്ചു. ഗുജറാത്തിനെ മഹാനായ പുത്രൻ സർദാർ പട്ടേലിനെതിരെ ഞങ്ങൾക്കൊരു പ്രശ്നവുമില്ല. അദ്ദേഹത്തിന്‍റെ അഭിമാനം കാക്കണം. വികസനത്തിനും ഞങ്ങൾ എതിരല്ല. എന്നാൽ ഈ സർക്കാരിന്റെ വികസന സങ്കല്പം തലതിരിഞ്ഞതും ആദിവാസികൾക്കെതിരുമാണ്,” അദ്ദേഹം പറഞ്ഞു.\nപ്രതിമ സ്ഥിതിചെയ്യുന്ന സ്ഥലത്തിനടുത്തുള്ള സർദാർ സരോവർ നർമ്മദ പദ്ധതിക്കും പ്രതിമക്കും പ്രദേശത്ത് ആസൂത്രണം ചെയ്യുന്ന മറ്റ് വിനോദസഞ്ചാര പദ്ധതികൾക്കുമായി തങ്ങളുടെ ഭൂമി എടുത്തതായി ആദിവാസികൾ പരാതി പറയുന്നു.\nഈ “നിസ്സഹകരണ മുന്നേറ്റത്തിന്” വലുതും ചെറുതുമായ നൂറോളം ആദിവാസി സംഘടനകളുടെ പിന്തുണയുണ്ട്. “വടക്കേ ഗുജറാത്തിലെ ബാണസ്കന്ദ മുതൽ തെക്കൻ ഗുജറാത്തിലെ ഡാങ് ജില്ല വരെയുള്ള9ആദിവാസി ജില്ലകൾ പ്രക്ഷോഭത്തിൽ പങ്കെടുക്കും,” വാസവ പറഞ്ഞു.\n“ബന്ദ് വിദ്യാലയങ്ങൾക്കും കാര്യാലയങ്ങൾക്കും വ്യാപാര സ്ഥാപനങ്ങൾക്കും മാത്രമല്ല ബാധിക്കുക, വീടുകളും ഞങ്ങൾക്കൊപ്പം ചേർന്നുകൊണ്ട് നിശബ്ദമാകും (ഭക്ഷണം പാകം ചെയ്യാതെ).”\nപ്രതിമ പദ്ധതി പ്രതികൂലമായി ബാധിച്ച 72 ഗ്രാമങ്ങളിൽ ഏറ്റവും രൂക്ഷമായ ആഘാതം നേരിട്ടത് 32 ഗ്രാമങ്ങൾക്കാണ്. അതിൽ 19 ഗ്രാമങ്ങളിൽ പുനരധിവാസപ്രവർത്തനം നടന്നിട്ടില്ല എന്ന ആരോപണമുണ്ട്. അതിൽ ഇപ്പോൾ കെവാഡിയ കോളനി ഉള്ളിടത്താണ് ആറെണ്ണം. നഷ്ടപരിഹാരം മാത്രം നൽകുകയും ഭൂമി, ജോലി തുടങ്ങിയ മറ്റു ഉറപ്പുകൾ പാലിക്കാതിരിക്കുകയും ചെയ്ത ഗരുഡേശ്വർ ബ്ളോക്കിലാണ് ഏഴ് ഗ്രാമങ്ങൾ.\n“സർക്കാർ ഞങ്ങളുടെ ഭൂമി എടുക്കുകയും പകരം പണം മാത്രം നൽകുകയും ചെയ്തു. പക്ഷെ പകരം ഭൂമി, തൊഴിൽ തുടങ്ങിയ നർമദ ട്രിബുണൽ പുനരധിവാസ പദ്ധതിപ്രകാരമുള്ള ഒരുറപ്പും പാലിക്കപ്പെട്ടില്ല. ഭൂമി ഏറ്റെടുക്കലിൽ പ്രതിഷേധിച്ച് ചിലർ നഷ്ടപരിഹാരത്തുകപോലും വാങ്ങിയിട്ടില്ല,” ഗരുഡേശ്വറിൽ നിന്നുള്ള രമേഷ്ഭായി പറഞ്ഞു.\nഭൂമി കിട്ടിയവരിൽ പലരും സംതൃപ്തരല്ല. “സർദാർ സരോവറിൽ മുങ്ങിപ്പോയ എന്റെ കൃഷി ചെയ്യാനാവുന്ന ഭൂമിക്കു പകരം ഗുജറാത്ത് സർക്കാർ നൽകിയത് സാഗ്‌ബാര പ്രദേശത്ത് ഒരു ഹെക്ടർ ഭൂമിയാണ്. പക്ഷെ ആ ഭൂമി മൊത്തം കൃഷിക്ക് പറ്റാത്തതും ഒന്നും ചെയ്യാൻ കഴിയാത്തതുമാണ്. അങ്ങനെയൊരു കഷ്ണം ഭൂമി കിട്ടിയിട്ട് ഞാനെന്തു ചെയ്യാനാണ്,” പദ്ധതി പ്രതികൂലമായി ബാധിച്ച പാർച്ചി ബോണ്ടു എന്ന ആദിവാസി ചോദിച്ചു.\nNarendraModi sardarpatel statueofunity tribalprotest unveiling


മോഷണ കേസ് : യുവാവ് അറസ്റ്റില് :: Janmabhumi Daily\nTuesday 14 August 2018 1:36 am IST\nശ്രീകണ്ഠപുരം: മോഷണ കേസുള്‍പ്പെടെ നിരവധി കേസുകളില് പ്രതിയായ യുവാവ് അറസ്റ്റില്. കാവുമ്പായിയിലെ മുണ്ടയാടന് പടിഞ്ഞാറെ വീട്ടില് രജീഷി(35) നെയാണ് ശ്രീകണ്ഠപുരം എസ്‌ഐ പി. പ്രകാശനും സംഘവും അറസ്റ്റ് ചെയ്തത്. കഴിഞ്ഞ മേയ് 18ന് ഇയാളുടെ അയല്‍വാസിയായ പടിഞ്ഞാറെ വീട്ടില് ഓമനയുടെ വീട് കുത്തിത്തുറന്ന് ഒന്നര പവന് സ്വര്‍ണാ‘രണമാണ് ഇയാള് കവര്‍ന്നത്.\nമേയ് എട്ടിന് രാത്രി കാവുമ്പായിയിലെ എം.സി. വിജയന്റെ വീട്ടുമുറ്റത്ത് നിര്‍ത്തിയിട്ടിരുന്ന മൂന്ന് ബൈക്കുകളും കാറും അടിച്ചുതകര്‍ത്ത ഇയാള് പമ്പുസെറ്റ് നശിപ്പിക്കുകയും ചെയ്തു. ഇരു കേസുകളിലും വീട്ടുകാരുടെ പരാതിയെ തുടര്‍ന്ന് ഇയാളെ പോലീസ് സ്‌റ്റേഷനിലേക്ക് വിളിച്ചുവരുത്തി വിരലടയാളം ശേഖരിച്ചിരുന്നു.\nതുടര്‍ന്ന് വിട്ടയച്ച ഇയാള് താന് പിടിക്കപ്പെടുമെന്ന സൂചനയെ തുടര്‍ന്ന് നാട്ടില്‍നിന്ന് മുങ്ങുകയും ചെയ്തു. ഇതേത്തുടര്‍ന്ന് വീട്ടുകാര് ഇയാളെ കാണാനില്ലെന്നു കാണിച്ച് പോലീസ് പരാതി നല്‍കിയിരുന്നു. വിരലടയാള ത്തില് ഇയാളാണ് പ്രതിയെന്ന് വ്യക്തമായതോടെ സൈബര്‍സെല്ലിന്റെ സഹായത്തോടെ പോലീസ് നടത്തിയ പരിശോധനയില് എറണാകുളത്തുവച്ചാണ് ഇയാളെ അറസ്റ്റ് ചെയ്തത്.\nമോഷണ ശ്രമത്തിനിടെ ദമ്പതികളെ കൊല്ലാന് ശ്രമിച്ച യുവാവ് അറസ്റ്റില്


Another Giant Jackfruit of 57 Kg From Wayanad Eyeing entry to Guinness Book of Record | വയനാട്ടില് നിന്നും മറ്റൊരു ഭീമന് ചക്ക; 57 കിലോ തൂക്കം; ഗിന്നസ് റെക്കോര്‍ഡിലേക്ക് - Malayalam Oneindia\n5 min ago വീണ്ടും കൊവിഡ് മരണം, എറണാകുളത്ത് മരിച്ചയാൾക്ക് കൊവിഡ് സ്ഥിരീകരിച്ചു! ഉറവിടം കണ്ടെത്തിയിട്ടില്ല\n25 min ago എന്‍സിഇആര്‍ടിയില് 263 അധ്യാപക ഒഴിവ്; ഓഗസ്റ്റ് മൂന്ന് വരെ അപേക്ഷിക്കാം\n43 min ago മൂത്രം കുടിപ്പിച്ചു, മൃഗീയ പീഢനം... ഫ്‌ളാറ്റ് കൊലക്കേസില് കോണ്‍ഗ്രസ് നേതാവും കാമുകിയും കുറ്റക്കാര്\nവയനാട്ടില് നിന്നും മറ്റൊരു ഭീമന് ചക്ക; 57 കിലോ തൂക്കം; ഗിന്നസ് റെക്കോര്‍ഡിലേക്ക്\nUpdated: Tue, May 19, 2020, 11:08 [IST]\nമാനന്തവാടി: ലോക്ക്ഡൗണ് കാലത്ത് ഏറ്റവും ട്രെന്റായിരിക്കുന്ന ഒരു ഫലമാണ് ചക്ക. ചക്ക കൊണ്ടുള്ള പല വിധ ഭക്ഷണമാണ് കേരളീയരുടെ ഏറ്റവും പ്രിയപ്പെട്ട ഭക്ഷണം. കഴിഞ്ഞ ദിവസം വയനാട്ടില് നിന്നുള്ള ഒരു ഭീമന് ചക്കയായിരുന്നു ഹീറോ. 52 കിലോ ഭാരമുള്ള ഭീമന് ചക്ക. നിമിഷ നേരം കൊണ്ട് ചക്ക സോഷ്യല്‍മീഡിയയില് ട്രെന്റായിരുന്നു.\nവയനാട്ടിലെ തവിഞ്ഞാലിൽ വീണ്ടും ഭീമൻ ചക്ക : Oneindia Malayalam\nഎന്നാല് അതിനെ വെട്ടിച്ചിരിക്കുകയാണ് വയനാട്ടില് നിന്ന് തന്നെയുള്ള മറ്റൊരു ചക്ക ഭീമന്. 57.90 കിലോ ഭാരമാണ് ചക്കക്ക്. വയനാട്ടിലെ താഴെതലപ്പുള കൈതകൊല്ലി കുറിച്ച്യ തറവാട്ടിലെ തോട്ടത്തിലുണ്ടായ വരിക്ക ചക്കക്കാണ് 57 കിലോ ഭാരമുള്ളത്. 67 സെന്റീമീറ്റര് നീളവും 1.35 മീറ്റര് ചുറ്റളവുമാണ്.\nതവിഞ്ഞാല് പഞ്ചായത്തിലെ കാപ്പാട്ടുമലയില് നിന്ന് ലഭിച്ച ഭീമന് ചക്കക്കായിരുന്നു 52.39 കിലോ ഭാരമുള്ള ചക്ക. 77 സെന്റീമീറ്റര് നീളവും 177 സെന്റീമീറ്റര് ചുറ്റളഴും ഉള്ളതാണ് ചക്ക. ഇക്കാര്യം തവിഞ്ഞാല് കൃഷി ഓഫീസര് വഴി ഉന്നത കൃഷി വകുപ്പ് അധികൃതരേയും ലിംക ബുക്ക് ഓഫ് അധികൃതരേയും അറിയിച്ചിരുന്നു. എന്നാല് ഭാരത്തില് ഇതിനെ മറികടന്നിരിക്കുകയാണ് 57 കിലോ ഭാരമുള്ള ചക്ക.\nനിലവില് ഗിന്നസ് റെക്കോര്‍ഡിലുള്ളത് കൊല്ലം ജില്ലയില് നിന്നുള്ള ഭീമന് ചക്കയാണ്. കൊല്ലം അഞ്ചലില് ഇടമുളക്കല് പഞ്ചായത്തിലെ പുത്തന് വീട്ടില് ജോണിന്റെ കൃഷിയിടത്തില് വിളഞ്ഞ 51.500 കിലോഗ്രാം തൂക്കമുള്ള ചക്കയാണ്. 97 സെന്റ്ീമീറ്ററായിരുന്നു നീളം.\nലിംക ബുക്ക് ഓഫ് റെക്കോര്‍ഡ്‌സില് സ്ഥാനം പിടിച്ച പൂണെയിലെ ചക്കക്ക് 42.72 കിലോഗ്രാം തൂക്കവും 57.15 സെന്റീമീറ്റര് നീളവുമുണ്ട്. എന്നാല് ഈ റെക്കോര്‍ഡുകളെക്കയും താഴെ തലപ്പുഴയിലെ ചക്ക തകര്‍ത്തിരിക്കുകയാണ്. തറവാടിന്റെ മുറ്റത്തോട് ചേര് ന്നുള്ള പത്ത് വര്‍ഷം പഴക്കമുള്ള പ്ലാവിലാണ് ഈ ചക്കയുണ്ടായത്.\nബിബിസി ലൈവില് അതിഥിയായി കെ കെ ശൈലജ;ചര്‍ച്ച വൈറല്; കേരള മോഡലിന് വീണ്ടും കൈയ്യടി\nബിജെപിക്ക് വന് തിരിച്ചടി, മുന് എംപി പ്രേമചന്ദ്ര ഗഡ്ഡു കോണ്‍ഗ്രസിലേക്ക്;സിന്ധ്യക്ക് രൂക്ഷ വിമര്‍ശനം\nകേരളത്തിന്റെ വിലക്ക് പിന്‍വലിച്ച് കര്‍ണ്ണാടക;മൂന്ന് സംസ്ഥാനങ്ങള്‍ക്ക് വിലക്ക് തുടരും\nറബ്ബർ തോട്ടത്തിനിടയിൽ കഞ്ചാവ് കൃഷി; വയോധികന് അറസ്റ്റിൽ\nവയനാട്ടില് ആശങ്ക; ഇന്ന് കൊവിഡ് സ്ഥിരീകരിച്ചത് 14 പേര്‍ക്ക്\nവയനാട് ജില്ലയില് ഇന്ന് മൂന്ന് പേര്‍ക്ക് കൂടി കൊവിഡ്; ഒരാള്‍ക്ക് രണ്ടാമതും രോഗം\nറബ്ബര്‍തോട്ടത്തില് ഇടവിളകൃഷിയായി കഞ്ചാവ്; പ്രത്യേകം പരിപാലനം; അറസ്റ്റില്\nവന്യമൃഗ ശല്യത്തിന് ശാശ്വത പരിഹാരം; വയനാട്ടില്5വര്‍ഷത്തിനുള്ളില് പദ്ധതി നടപ്പാക്കും\nആശങ്കയേറുന്നു; വയനാട്ടില് ഇന്നും കൊവിഡ് രോഗികളുടെ എണ്ണത്തില് വര്‍ധന; 8 പേര്‍ക്ക് കൊവിഡ്\nആശങ്ക അകലുന്നില്ല; വയനാട് ജില്ലയില് ആറ് പേര്‍ക്ക് കൂടി കോവിഡ് 19\nകഞ്ചാവ് കടത്ത്; കൊലകേസ് പ്രതിയടക്കം മൂന്ന് പേര് പിടിയില്\nവയനാട് ജില്ലയില് ഇന്ന് ഒരാള്‍ക്ക് കൂടി കൊവിഡ് സ്ഥിരീകരിച്ചു; ചികിത്സയിലുള്ളത് 30 പേര്\nBanasura Sagar Dam Water Level Today | ബാണാസുര സാഗർ ഡാം ജലനിരപ്പ് ഇന്ന്\nമൂക്കറ്റം കുടി...ഒടുവില് പൊരിഞ്ഞ തല്ല്, മധ്യവയസ്‌കന് ദാരുണാന്ത്യം, പിന്നീട് സംഭവിച്ചത്!!\nഭയന്ന് വിറച്ച് തോല്‍പ്പെട്ടി, കണ്ണ് തെറ്റിയാല് എത്തുന്നത്, ഒരു മാസത്തോളം, നാട്ടുകാർക്ക് നേരെയും!!\njackfruit wayanad wayanad district ചക്ക വയനാട്\nAnother Jiant Jackfruit of 57 Kg From Wayanad Eying entry to Guinness Book of Record


Nda allies deserting bjp, growing influence of amit shahabigger problem | എന്‍ഡിഎയില് ബിജെപി മാത്രമാവുന്നു, അമിത് ഷായുടെ ഇടപെടല് കൂടുന്നു, കൈവിടാനൊരുങ്ങി ഇവര്!! - Malayalam Oneindia\n24 min ago തപ്‌സി പന്നുവിനും അനുരാഗ് കശ്യപിനുമെതിരെ ആദായനികുതി വകുപ്പ്, കോടികളുടെ ക്രമക്കേടെന്ന്\n26 min ago തലശേരിയിൽ സ്വതന്ത്രനായി സിഒടി നസീർ: പിൻതുണക്കുന്നതിൽ കോൺഗ്രസിൽ ആശയക്കുഴപ്പം\n49 min ago തിരഞ്ഞെടുപ്പിൽ ഉദ്യോഗസ്ഥർ രാഷ്ട്രീയം മാറ്റി വെക്കണം, ഇല്ലെങ്കിൽ കർശന നടപടിയെന്ന് ടിക്കാറാം മീണ\nPublished: December 29 2020, 18:50 [IST]\nദില്ലി: എന്‍ഡിഎയിലെ കക്ഷികള് ചുരുങ്ങി വരുന്നതിനിടെ വീണ്ടും പ്രശ്‌നങ്ങള്. ബിജെപി മാത്രമായി എന്‍ഡിഎയില് നില്‍ക്കുന്ന സാഹചര്യമാണ് വരാന് പോകുന്നത്. ബീഹാറിലും തമിഴ്‌നാട്ടിലും വടക്കുകിഴക്കന് സംസ്ഥാനങ്ങളിലും പ്രതിസന്ധി ശക്തമാണ്. പ്രാദേശിക കക്ഷികളെ വിഴുങ്ങുന്ന ബിജെപിയുടെ രീതി എല്ലാവരും തിരിച്ചറിഞ്ഞിരിക്കുകയാണ്. അതിലുപരി സഖ്യത്തെ നിയന്ത്രിക്കുന്ന അമിത് ഷായുടെ രീതി വലിയ പ്രതിസന്ധികള്‍ക്ക് കാരണമായിരിക്കുകയാണ്. തമിഴ്‌നാട്ടില് അണ്ണാഡിഎംകെ ജനുവരിയില് തന്നെ സഖ്യം വിടുമെന്നാണ് സൂചന.\n2014ലെ ലോക്‌സഭാ തിരഞ്ഞെടുപ്പിന് ശേഷം ബിജെപി കരുത്തുറ്റ പാര്‍ട്ടിയായി വളര്‍ന്നെങ്കിലും എന്‍ഡിഎ കക്ഷികള് കൊഴിഞ്ഞുപോകുന്നത് തുടരുകയാണ്. ഇതുവരെ 19 പാര്‍ട്ടികളാണ് സഖ്യം വിട്ടത്. രാഷ്ട്രീയ ലോക്താന്ത്രിക് പാര്‍ട്ടിയാണ് ഇക്കൂട്ടത്തില് അവസാനത്തേത്. പ്രമുഖ കക്ഷിയായ ശിവസേന സഖ്യം വിട്ടത് ഇക്കാലയളവിലെ ഏറ്റവും വലിയ തിരിച്ചടിയാണ്. തിരിച്ചെത്തിയത് നിതീഷ് കുമാറിന്റെ ജെഡിയു മാത്രം. ബിജെപി പതിയെ സംസ്ഥാനങ്ങളില് കരുത്ത് വര്‍ധിപ്പിച്ച് ഈ പാര്‍ട്ടികളെ ഇല്ലാതാക്കുന്നതാണ് പ്രധാന കാരണം.\nതമിഴ്‌നാട്ടില് അണ്ണാഡിഎംകെയും ബീഹാറില് ജെഡിയുവും ബിജെപിയുമായി നല്ല ബന്ധത്തില് അല്ല. ദേശീയ പാര്‍ട്ടിയെ ജയിക്കാന് ആവശ്യമില്ലെന്ന് അണ്ണാഡിഎംകെ പറയുന്നു. മുതിര്‍ന്ന നേതാവ് കെപി മുനിസ്വാമി ബിജെപി പളനിസ്വാമിയെ മുഖ്യമന്ത്രിയായി അംഗീകരിക്കണമെന്ന് ആവശ്യപ്പെട്ടിരിക്കുകയാണ്. ഇതുവരെ ബിജെപി അതിന് തയ്യാറായിട്ടില്ല. തിരഞ്ഞെടുപ്പ് നേട്ടത്തിനായി ആദ്യം വലിയ പാര്‍ട്ടികളെ കൂട്ടുപിടിച്ച് പിന്നീട് അവയെ ഇല്ലാതാക്കുന്ന തന്ത്രം ബിജെപി പല സംസ്ഥാനങ്ങളിലും പരീക്ഷിച്ച് വിജയിച്ചതാണ്. എന്നാല് തമിഴ്‌നാട്ടില് അത് പാളിയിരിക്കുകയാണ്.\nഅമിത് ഷായുടെ പ്ലാന് പാളി\nതമിഴ്‌നാട്ടില് രജനീകാന്തിനെ മുഖ്യമന്ത്രി സ്ഥാനാര്‍ത്ഥിയാക്കാനാണ് ബിജെപി പ്ലാന് ചെയ്തിരുന്നത്. സഖ്യത്തിലേക്ക് രജനിയെ കൊണ്ടുവരികയോ അതല്ലെങ്കില് സഖ്യം വിട്ട് രജനിയോടൊപ്പം തിരഞ്ഞെടുപ്പിനെ നേരിടുകയോ ആയിരുന്നു ബിജെപിയുടെ പ്ലാന്. എന്നാല് രജനീകാന്ത് രാഷ്ട്രീയ പാര്‍ട്ടി രൂപീകരിക്കില്ലെന്ന് ഉറപ്പായ സാഹചര്യത്തില് അമിത് ഷാ മുന്നില് കണ്ട രാഷ്ട്രീയ നേട്ടം ഇനിയുണ്ടാവില്ല. ഇനി അണ്ണാഡിഎംകെ സഖ്യത്തിലേക്ക് തിരികെയെത്താമെന്നുള്ള മോഹങ്ങളും നടക്കില്ല.\nഎന്‍ഡിഎയില് അമിത് ഷായുടെ സര്‍വാധിപത്യമാണ് ഉള്ളത്. ജെഡിയു ഇക്കാര്യത്തില് കടുത്ത എതിര്‍പ്പിലാണ്. അരുണാചല് പ്രദേശില് ആറ് എംഎല്‍എമാരെ ബിജെപി കൂറുമാറ്റിയതും ജെഡിയുവില് ചര്‍ച്ചയാണ്. എല്‍ജെപിയെ ഉപയോഗിച്ച് ബിജെപി നടത്തിയ ചതി നിതീഷ് കുമാര് മറന്നിട്ടില്ല. ബീഹാറില് ജൂനിയര് പാര്‍ട്ണറായി ജെഡിയു മാരിയിരിക്കുകയാണ്. ഇത് എല്‍ജെപി കാരണമാണ്. ബംഗാളില് 75 സീറ്റില് ജെഡിയു മത്സരിക്കാനുള്ള തീരുമാനം ഇതിനുള്ള മറുപടിയാണ്. ബിജെപിയുടെ വോട്ട് ഭിന്നിക്കുക എന്ന ലക്ഷ്യമാണ് ഇതിലുള്ളത്.\nഎന്‍ഡിഎയില് ചിരാഗ് പാസ്വാനും തിരിച്ചെത്തില്ലെന്നാണ് സൂചന. മന്ത്രിസ്ഥാനം നല്‍കാന് ബിജെപി തയ്യാറാവാത്തത് ചിരാഗിനെ ചൊടിപ്പിച്ചിരിക്കുകയാണ്. ആര്‍എല്‍പി കര്‍ഷക നിയമത്തിലാണ് സഖ്യം വിട്ടത്. നേരത്തെ ശിരോമണി അകാലിദളും ഇതേ ബില്ലിന്റെ പേരിലാണ് രാജിവെച്ചത്. 2022ലെ നിയമസഭാ തിരഞ്ഞെടുപ്പില് അകാലിദള് ഇല്ലാതെ തന്നെ ബിജെപി തിരഞ്ഞെടുപ്പിന് ഇറങ്ങേണ്ടി വരും. പഞ്ചാബില് ഒരു സീറ്റും ബിജെപി നേടില്ലെന്ന് ഇതോടെ ഉറപ്പായിരിക്കുകയാണ്. ഇതോടെ എന്‍ഡിഎ കാലിയായി എന്ന് വ്യക്തമാകുകയാണ്.\nനോര്‍ത്ത് ഈസ്റ്റിലും ഭിന്നത\nവടക്കുകിഴക്കന് സംസ്ഥാനങ്ങളിലും ബിജെപിയുമായി സഹകരിക്കാന് പാര്‍ട്ടികള് മടിക്കുകയാണ്. നേരത്തെ ബോഡോ പീപ്പിള്‍സ് ഫ്രണ്ട് സഖ്യം വിട്ടിരുന്നു. അടുത്ത നിയമസഭാ തിരഞ്ഞെടുപ്പിലും ബിഡിഎഫുമായി ബിജെപിക്ക് സഖ്യമുണ്ടാവില്ല. ഒക്ടോബറില് ബിമല് ഗുരുങിന്റെ ഗൂര്‍ഖ ജനമുക്തി മോര്‍ച്ചയും എന്‍ഡിഎ വിട്ടിരുന്നു. ജാര്‍ഖണ്ഡില് ഓള് ജാര്‍ഖണ്ഡ് സ്റ്റുഡന്റ്‌സ് യൂണിയനും സഖ്യം വിട്ടിരുന്നു. ബിജെപിയിലേക്ക് നേതാക്കള് പോകുന്നുണ്ടെങ്കിലും എന്‍ഡിഎ ദുര്‍ബലമാകുന്നത് ബിജെപിയുടെ വളര്‍ച്ചയ്ക്ക് വലിയ തടസ്സമാകും.\nപാര്‍ലമെന്റിലും ബിജെപി സഖ്യമില്ലാത്തത് വലിയ പ്രശ്‌നങ്ങളുണ്ടാക്കും. ലോക്‌സഭയില് ഏത് ബില്ലും ബിജെപിക്ക് പാസാക്കാം. എന്നാല് രാജ്യസഭയില് ഒരുമിച്ച് നിന്നാല് പ്രതിപക്ഷത്തിന് ബിജെപിയെ മുട്ടുകുത്തിക്കാന് സാധിക്കും. നേരത്തെ ബിജെപിയുമായി സഹകരിച്ചിരുന്ന ടിആര്‍എസ്, ബിജു ജനതാദള്, വൈഎസ്ആര് കോണ്‍ഗ്രസ് എന്നിവരൊന്നും ഇനി ബിജെപിയുമായി സഹകരിക്കില്ല. തെലങ്കാനയില് ബിജെപി നടത്തിയ മുന്നേറ്റം തന്നെ ഇതിന് കാരണം. കോണ്‍ഗ്രസ് കക്ഷിയിലേക്ക് ഇവരൊക്കെ പോകുമോ എന്നാണ് ഇനി അറിയാനുള്ളത്.\nbjp nda amit shah jdu aiadmk narendra modi nitish kumar ബിജെപി എന്‍ഡിഎ അമിത് ഷാ ജെഡിയു എഐഎഡിഎംകെ നരേന്ദ്ര മോദി നിതീഷ് കുമാര് politics\nnda allies deserting bjp, growing influence of amit shahabigger problem\nStory first published: Tuesday, December 29, 2020, 18:50 [IST]


വീടിനുള്ളില് വിഗ്രഹങ്ങളും കാഴ്ച്ചവസ്തുക്കളും സ്ഥാപിക്കുമ്പോള് – The Editor\nവീടിനുള്ളില് വിഗ്രഹങ്ങളും കാഴ്ച്ചവസ്തുക്കളും സ്ഥാപിക്കുമ്പോള്\nവീടൊരുക്കുമ്പോള് പലരും വാസ്തുശാസ്ത്രപ്രകാരമുള്ള കണക്കുകള് നിശ്ചയിച്ചാണ് പ്ലാന് ഉണ്ടാക്കുന്നതും പണിയുന്നതും. ശാസ്ത്രാനുസരണം ഭൂമി തിരഞ്ഞെടുക്കുക എന്നത് നഗരപ്രദേശങ്ങളില് താമസിക്കുന്നവര്‍ക്ക് ഒത്തിരി ബുദ്ധിമുട്ടുള്ള കാര്യമാണ്. ഒഴിഞ്ഞുകിടക്കുന്നതും വാസയോഗ്യവുമായ ഭൂമിയെ എങ്ങനെ വാസ്തുശാസ്ത്രങ്ങള്‍ക്ക് അനുസരിച്ച് മാറ്റിയെടുക്കാം എന്ന് മനസ്സിലാക്കുന്നതാണ് പിന്നെയുള്ള ഒരു പോംവഴി. ഓരോ സ്ഥലത്തെയും ഭൂപ്രകൃതിക്കും കാലാവസ്ഥയ്ക്കും അനുസരിച്ച് അതതു സ്ഥലത്തെ വാസ്തുശാസ്ത്രം മാറിക്കൊണ്ടിരിക്കുന്നു.. ലഭ്യമായ ഭൂമി ഏത് ആകൃതിയോടെയുള്ളതാണെന്ന് ആദ്യം മനസ്സിലാക്കണം. ഭൂമിയുടെ ചരിവ്, ഘടന, ദിക്ക് എന്നിങ്ങനെ ഭൂമിയുമായി ബന്ധപ്പെട്ട കാര്യങ്ങള്‍ക്കാണ് വാസ്തുവില് ആദ്യം ഊന്നല് നല്‍കുന്നത്. വാസ്തുശാസ്ത്രപ്രകാരം ആവശ്യമുള്ള ഭൂമി മതിലു കെട്ടി തിരിക്കുമ്പോള് അത് മാത്രമായി അനുകൂല ഭൂമിയായി മാറും. ഭൂമി ചതുരപ്പെടുത്തുമ്പോള് തെക്കു വടക്കു നീളം കൂട്ടി ചെയ്യുന്നതാണ് നല്ലത്. ഭൂമി വാസ്തുശാസ്ത്രപ്രകാരം ഉള്ളതല്ലെങ്കിലും ഈ ഭൂമിയിലെ മണ്ണ് മാറ്റി നല്ല മണ്ണ് നിറയ്ക്കുന്നതോടെ ഭൂമിയുടെ സ്വഭാവം മാറ്റിയെടുക്കാമെന്ന് വാസ്തു വിദഗ്ധര് പറയുന്നു.\nഭൂമിയുടെ കിടപ്പ്, ദര്‍ശനം, ആകൃതി എന്നിവയാണ് ഒരു വീടിനെ വാസ്തുശാസ്ത്രപ്രകാരം ലക്ഷണയുക്തമാക്കുന്നത്. ഇതുപോലെ ഓരോ മുറിയും അതിന്റെ ഉപയോഗത്തിന് അനുസരിച്ചു വാസ്തുശാസ്ത്രപരമായി വാസയോഗ്യമായിരിക്കണം. ലക്ഷണമൊത്തെ മുറികള് ചേര്‍ത്താണ് വാസയോഗ്യമായ വീടുണ്ടാക്കുന്നത്. വീട്ടിലെ പ്രധാനമുറികള് ഓരോരുത്തര്‍ക്കും പലതായിരിക്കും. ചിലര്‍ക്ക് സ്വീകരണമുറികള് ആകാം, മറ്റു ചിലര്‍ക്ക് അടുക്കളയോ ബെഡ്‌റൂമോ ആകാം, പൂജാമുറിയുമാകാം. അതുകൊണ്ടുതന്നെ ഇതിന്റെ ഉപയോഗം കൊണ്ട് ഓരോ മുറിയും വ്യത്യാസപ്പെട്ടിരിക്കുന്നു. വാസ്തുശാസ്ത്രപ്രകാരം വീട് നിര്‍മിക്കുമ്പോള് ആളുകള് ഏറ്റവും അധികം ശ്രദ്ധ ചെലുത്തുന്നത് അടുക്കളയുടെ കാര്യത്തിലാണ്. വീടിന്റെ തെക്കുകിഴക്കു മൂലയാണ് അടുക്കളയ്ക്ക് ഏറ്റവും കൂടുതല് യോജിച്ചത്. വടക്കുപടിഞ്ഞാറുമൂലയും അഭികാമ്യമാണ് എന്ന് വാസ്തുശാസ്ത്രകാരന്മാര് അഭിപ്രായപ്പെടുന്നു. അടുക്കളയില് കിഴക്കുദിക്കിന് അഭിമുഖമായി നിന്ന് പാചകം ചെയ്യാനുള്ള സൗകര്യം ഉണ്ടായിരിക്കണം. അടുക്കളയുടെ വാതില് കിഴക്ക്, വടക്ക് കിഴക്ക്, അല്ലെങ്കില് വടക്ക് ഭാഗത്തായിരിക്കാന് ശ്രദ്ധിക്കണം. അത്യാവശ്യ സാമഗ്രികള് വെക്കാന് തെക്ക് അല്ലെങ്കില് വടക്ക് ദിക്കാണ് നല്ലത്. ഫ്രിഡ്ജ് വെക്കാന് ഏറ്റവും അനുയോജ്യമായത് വടക്കു പടിഞ്ഞാറു മൂലയും ഗ്യാസ് സ്റ്റൗവ് തെ ക്കു കിഴക്കു മൂലയിലും വെക്കണം.\nവീടിനു പടിഞ്ഞാറു ഭാഗത്തു വേണം ഭക്ഷണമുറി നിര്‍മിക്കേണ്ടത്. ഭക്ഷണമുറിയും ഭക്ഷണമേശയും സമചതുരം അല്ലെങ്കില് ദീര്‍ഘചതുരാകൃതിയില് ആയിരിക്കുന്നതാണ് ഉത്തമം. വാഷ്‌ബേസിന് വടക്ക് അല്ലെങ്കില് കിഴക്ക് ഭാഗത്ത് ആയിരിക്കാനും ശ്രദ്ധിക്കണം. ആചാരപ്രകാരം അടുപ്പുകള് ഇരട്ടയായി വരണമെന്നാണ് കണക്ക് ,സമയലാഭവും ഇന്ധനലാഭവും ഉണ്ടാകുന്നു. വീടിനുള്ളില് അക്വേറിയം സ്ഥാപിക്കുന്നത് സമ്പത്തുണ്ടാകാന് സഹായിക്കും. ഇതിലെ വെള്ളം ശുദ്ധമായിരിക്കാനും ആരോഗ്യമുള്ള മീനുകള് മാത്രം ഉണ്ടായിരിക്കാനും പ്രത്യേകം ശ്രദ്ധിക്കണം. ആരോഗ്യവും സജീവവുമായ മീനുകളുടെ സാന്നിധ്യം കുടുംബത്തിലേക്ക് സമ്പത്ത് കൊണ്ടുവരുമെന്നാണ് വാസ്തുശാസ്ത്രത്തില് പരാമര്‍ശിക്കുന്നത്. അത്യാവശ്യമില്ലാത്ത സാധനങ്ങള് വീടിനുള്ളില് നിന്ന് മാറ്റിവെക്കുന്നത് വീടിനുള്ളില് ഐശ്വര്യവും സമ്പത്തും കൊണ്ടുവരുന്നതിന് സഹായിക്കും. ഒപ്പം തന്നെ മുന്‍വാതിലിനു മുമ്പില് തടസ്സങ്ങള് ഒന്നും ഇല്ലാതിരിക്കാന് പ്രത്യേകം ശ്രദ്ധിക്കണം. വാട്ടര് ടാങ്ക് നിര്‍മിക്കുമ്പോള് വീടിനു മുകളില് സ്ഥാപിക്കാതെ വീടിനു താഴെ സ്ഥാപിച്ചാല് സമ്പത്ത് വര്‍ധിക്കുമെന്ന് ശാസ്ത്രം പറയുന്നു. മാലിന്യം സൂക്ഷിക്കുന്ന ബാസ്‌ക്കറ്റുകള് തുറന്നിടുന്നത് വീടിനുള്ളിലേക്ക് നെഗറ്റീവ് എനര്‍ജി വരാനിടയാക്കും. ഓടാത്ത ക്ലോക്കുകള് വീടിനുള്ളില് സൂക്ഷിക്കാതിരിക്കുക.\nവീടിനുളളില് വിഗ്രഹങ്ങളും കാഴ്ചവസ്തുക്കളും സ്ഥാപിക്കുന്നതിനും ചില മാനദണ്ഡങ്ങളുണ്ട്. ഗണേശവിഗ്രഹം വീടിനുള്ളില് വെക്കുന്നതുമൂലം എല്ലാ തടസ്സങ്ങളും ഒഴിവായി കിട്ടും. വടക്കുകിഴക്കു ദിശയില് വിഗ്രഹങ്ങള് സ്ഥാപിക്കുന്നത് ഒഴിവാക്കണം. ഗൃഹത്തിനോടു ചേര്‍ന്ന് ഗൃഹത്തില് നിന്ന് പുറത്തേക്ക് തള്ളി നില്‍ക്കത്തക്ക വിധത്തിലാണെങ്കില് ഏതു ഭാഗത്തും കാര്‍പോര്‍ച്ച് നല്‍കാവുന്നതാണ്. തെക്കുപടിഞ്ഞാറു ഭാഗത്ത് കട്ടിങ് വരത്തക്ക വിധം അകത്തേക്കു കയറി പോര്‍ച്ച് നല്‍കുന്നത് ഗുണകരമാവില്ല. വാസ്തുശാസ്ത്രം പറയുന്ന പ്രകൃതി സ്‌നേഹം ഗൃഹത്തില് വസിക്കുന്നവര്‍ക്കു സുഖവാസം ഉണ്ടാകാനാണ്. വീടിനു ചുറ്റും വൃക്ഷലതാദികള് വച്ച് പിടിപ്പിക്കാന് വാസ്തുശാസ്ത്രം നിഷ്‌കര്‍ഷിക്കുന്നുണ്ട്. കിഴക്ക് ഇലഞ്ഞി, തെക്ക് പുളി, വടക്ക് നാഗമരം, പടിഞ്ഞാറ് ഏഴിലംപാല എന്നിങ്ങനെ വീടിന്റെ നാല് ഭാഗത്തും പൂമരങ്ങള് വച്ചു പിടിപ്പിക്കണം. ഇവ ഓരോന്നും നന്നാല് മാസം പൂത്തു നില്‍ക്കുമെന്നതാണ് ഇതിന്റെ പ്രത്യേകത. ശാസ്ത്രത്തിന്റെയും വാസ്തുകലയുടെയും ഒരു സമ്മിശ്രമാണ് വാസ്തുശാസ്ത്രം. ഇത് മനുഷ്യനെ പ്രകൃതിയുമായി കൂടുതല് രമ്യതയില് ജീവിച്ചുപോരാന് സഹായിക്കുന്ന ഒന്നാണ്. കേവലം രൂപകല്‍പന, നിര്‍മാണവിദ്യ എന്നതിലുപരി വിശ്വാസങ്ങളും അനുഭവങ്ങളും ആദ്ധ്യാത്മികതയും സാമൂഹിക വ്യവസ്ഥതകളും ഒക്കെ ചേര്‍ന്ന് ഉദാത്തമായ ഒരു തലത്തിലാണ് വാസ്തുവിദ്യ നിലനില്‍ക്കുന്നത്.\nBlogs, Lifestyle, My newsplacing\_of\_idols\_as\_per\_vastu\nമഹാലക്ഷ്മിയുടെ ചിത്രം പങ്കുവച്ച് ദിലീപും കാവ്യയും\nകുഞ്ഞുങ്ങളില് വിര ശല്യമുണ്ടോ?


ബാലകൃഷ്ണ പിള്ളയോട് തൊട്ടുകൂടായ്മ ഇല്ലെന്ന് സിപിഐ, മുന്നണിയിലേക്ക് സ്വാഗതം ചെയ്തത് സംസ്ഥാന അസിസ്റ്റന്റ് സെക്രട്ടറി - themediasyndicate\nബാലകൃഷ്ണ പിള്ളയോട് തൊട്ടുകൂടായ്മ ഇല്ലെന്ന് സിപിഐ, മുന്നണിയിലേക്ക് സ്വാഗതം ചെയ്തത് സംസ്ഥാന അസിസ്റ്റന്റ് സെക്രട്ടറി\nകൊല്ലം : അഴിമതിക്കാരനായ ബാലകൃഷ്ണപിള്ളക്ക് ഇടതുമുന്നണിയില് (ldf) ഇടമില്ല എന്ന മുന് നിലപാട് സിപിഐ തിരുത്തുന്നു. മുന്നണി വിപുലീകരണത്തിന്‍റെ ഭാഗമായി ഇടതുമുന്നണിയിലേക്ക് വരാന് സാധ്യത തേടുന്ന ബാലകൃഷ്ണപിള്ളയെ മുന്നണിയിലേക്ക് സ്വാഗതം ചെയ്ത് സിപിഐ സംസ്ഥാന അസിസ്റ്റന്റ് സെക്രട്ടറി തന്നെ രംഗത്തുവന്നു. സിപിഐ സംസ്ഥാന സെക്രട്ടറി കാനം രാജേന്ദ്രന്‍റെ ഗ്രൂപ്പ് നായകന്മാരില് ഒരാളായ പ്രകാശ് ബാബുവാണ് സിപിഐയുടെ മുന്‍നിലപാട് തിരുത്തി രംഗത്ത് വന്നത് എന്നതാണ് ശ്രദ്ധേയമായ വസ്തുത.\nകോണ്‍ഗ്രസ് (ബി)യെ സഖ്യകക്ഷിയാക്കുന്നതില് പാര്‍ട്ടിക്ക് എതിര്‍പ്പില്ലെന്ന് സിപിഐ അസിസ്റ്റന്‍റ് സെക്രട്ടറി പ്രകാശ് ബാബു വ്യക്തമാക്കി. പുനലൂരില് വെച്ച് നടന്ന കേരള കോണ്‍ഗ്രസ് (ബി) നേതൃത്വ പരിശീലന കാമ്പില് വെച്ചാണ് പ്രകാശ് ബാബു ഇക്കാര്യം പറഞ്ഞത്. വേദിയില് ബാലകൃഷ്ണ പിള്ളയേയും മകന് ഗണേഷ് കുമാറിനേയും ഇരുത്തിയായിരുന്നു പ്രകാശ് ഇക്കാര്യം വ്യക്തമാക്കിയത്.നേരത്തേ അഴിമതിക്കേസില് ശിക്ഷിക്കപ്പെട്ട ബാലകൃഷ്ണ പിള്ളയെ മുന്നണിയില് എടുക്കുന്നതിന് സിപിഐ എതിരായിരുന്നു. ബാലകൃഷ്ണപിള്ളയ്ക്ക് മുന്നോക്ക വികസന കോര്‍പ്പറേഷന് ചെയര്‍മാന് സ്ഥാനം നല്‍കുന്നതിനേയും പാര്‍ട്ടി എതിര്‍ത്തിരുന്നു. പുതിയ നിലപാടിലേക്കുണ്ടായ ചാഞ്ചാട്ടം എന്തടിസ്ഥാനത്തിലാണെന്നതില് വ്യക്തത ഇല്ല.\nഅതേസമയം കേരള കോണ്‍ഗ്രസ് (ബി) ഒറ്റയ്ക്ക് മുന്നണിയില് പ്രവേശിക്കുമെന്ന് ബാലകൃഷ്ണപിള്ള വ്യക്തമാക്കി. സ്കറിയ തോമസുമായി ചേര്‍ന്നുള്ള ലയനം പാളിയ പിന്നാലെയാണ് ഒറ്റയ്ക്ക് മുന്നണിയില് ലയിക്കുമെന്ന് പിള്ള വ്യക്തമാക്കി. നേരത്തേ ഇരുകേരള കോണ്‍ഗ്രസും ലയിച്ച് പാര്‍ട്ടിയില് ചേരുമെന്നായിരുന്നു പ്രഖ്യാപനം.\nTags: cpi welcomes kerala congress (b) to ldfഇടതു മുന്നണി വിപുലീകരണംഎല്.ഡി.എഫ്കേരള കോണ്‍ഗ്രസ് (ബി)ബാലകൃഷ്ണ പിള്ള\nഒരു ഉത്തമ കമ്മ്യൂണിസ്റ്റിനെ കാനം വെട്ടിനിരത്തിയ വിധം\nമനഃപൂര്‍വം എയ്ഡ്‌സ് പരത്തി; യുവാവിന് ജീവപര്യന്തം ശിക്ഷ


ജാഗ്രത: ടി പി ചന്ദ്രശേഖരന് കേസ്: 11 പ്രതികള്‍ക്ക് ജീവപര്യന്തം\nടി പി ചന്ദ്രശേഖരന് കേസ്: 11 പ്രതികള്‍ക്ക് ജീവപര്യന്തം\nകോഴിക്കോട്: ടി പി ചന്ദ്രശേഖരന് വധക്കേസില് കുറ്റക്കാരെന്ന് കണ്ടെത്തിയ 12 പേരില് 11 പേര്‍ക്കും ജീവപര്യന്തം കഠിന തടവ് വിധിച്ചു. ഒന്നുമുതല് 7വരെ പ്രതികളായ എം സി അനൂപ്, മനോജ്കുമാര് എന്ന കിര്‍മാണി മനോജ്, എന് കെ സുനില്‍കുമാര് എന്ന കൊടി സുനി, ടി കെ രജീഷ് , കെ കെ മുഹമ്മദ്ഷാഫി, എസ് സിജിത് എന്ന അണ്ണന്, കെ ഷിനോജ്, എന്നിവരേയും എട്ടാം പ്രതി കെ സി രാമചന്ദ്രന്, 11-ാം പ്രതി മനോജന് എന്ന ട്രൗസര് മനോജന്, 13-ാംപ്രതി പി കെ കുഞ്ഞനന്തന്, 18-ാംപ്രതി പി വി റഫീഖ് എന്ന വാഴപ്പടച്ചി റഫീക്ക് എന്നിവരേയുമാണ് ജീവപര്യന്തം കഠിന തടവിന് ശിക്ഷിച്ചത്.\n31-ാംപ്രതി എം കെ പ്രദീപന് എന്ന ലംബു പ്രദീപനെ മൂന്ന് വര്‍ഷം കഠിന തടവിനും ശിക്ഷിച്ചു.1മുതല്7വരെയുള്ള പ്രതികള്‍ക്ക് കഠിന തടവിന് പുറമെ 50000 രൂപ വീതം പിഴ ശിക്ഷയും 8,11,13,18 പ്രതികള്‍ക്ക് ഒരു ലക്ഷം രൂപയും പിഴശിക്ഷ വിധിച്ചു. 31-ാം പ്രതിക്ക് 20000 രൂപയാണ് പിഴശിക്ഷ. ചൊവ്വാഴ്ച 11ന് എരഞ്ഞിപ്പാലത്തെ പ്രത്യേക അഡീഷണല് സെഷന്‍സ് കോടതി ജഡ്ജി ആര് നാരായണ പിഷാരടിയാണ് ശിക്ഷ വിധിച്ചത്.\nപിഴതുകയില് 3ലക്ഷം ചന്ദ്രശേഖരന്റെ ഭാര്യ രമക്കും2ലക്ഷം മകന് അഭിനന്ദിനും നല്‍കണം. ജീവപര്യന്തം ശിക്ഷക്ക് പുറമെ കൊടിസുനിക്ക് 10 വര്‍ഷത്തെയും കിര്‍മാണി മനോജിന്5വര്‍ഷത്തെയും അധിക കഠിന തടവും വിധിച്ചു. എന്നാല് ശിക്ഷാകാലാവധി ഒരുമിച്ചനുഭവിച്ചാല് മതി.\nശിക്ഷ ഇളവ് ചെയ്ത് കിട്ടാന് ഹൈക്കോടതിയില് അപ്പീല് പോകുമെന്ന് പ്രതിഭാഗം അഭിഭാഷകരും വധശിക്ഷ നല്‍കണമെന്നാവശ്യപ്പെട്ട് അപ്പീല് നല്‍കുമെന്ന് പ്രോസിക്യൂഷന് അഭിഭാഷകരും പറഞ്ഞു. കേസില് സിപിഐ എം കോഴിക്കോട് ജില്ലാ സെക്രട്ടറിയറ്റ് അംഗം പി മോഹനന് അടക്കം 24 പേരെ കുറ്റക്കാരല്ലെന്നു കണ്ട് കോടതി വിട്ടയച്ചിരുന്നു. കുറ്റകൃത്യത്തില് നേരിട്ടുപങ്കെടുത്തെന്ന് പ്രോസിക്യൂഷന് ആരോപിച്ച ഏഴു പേരടക്കം 12 പേര് കുറ്റക്കാരാണെന്നാണ് പ്രത്യേക അഡീഷണല് സെഷന്‍സ് കോടതി ജഡ്ജി ആര് നാരായണപിഷാരടി വിധിച്ചിരുന്നു.\n2012 മെയ് നാലിനു രാത്രിയാണ് വള്ളിക്കാട്ട് ആര്‍എംപി നേതാവ് ടി പി ചന്ദ്രശേഖരന് കൊല്ലപ്പെട്ടത്. കഴിഞ്ഞവര്‍ഷം ഫെബ്രുവരി 11നു തുടങ്ങിയ വിചാരണ ഡിസംബര് 20നു പൂര്‍ത്തിയായി. 284 പേരുടെ സാക്ഷിപ്പട്ടിക ഹാജരാക്കിയെങ്കിലും പ്രോസിക്യൂഷന് 166 പേരെയേ വിസ്തരിച്ചുള്ളൂ. ഇതില് 52 പേര് പ്രോസിക്യൂഷന്റെ കള്ളക്കഥയ്ക്കെതിരെ മൊഴി നല്‍കി. പ്രതിഭാഗം പത്തു സാക്ഷികളെയും വിസ്തരിച്ചു.\nപ്രതിചേര്‍ക്കപ്പെട്ട സിപിഐ എം കോഴിക്കോട് ജില്ലാകമ്മിറ്റി അംഗം സി എച്ച് അശോകന് വിചാരണയ്ക്കിടെ 2013 ജൂലൈ അഞ്ചിന് അന്തരിച്ചു. രാവിലെ പത്തരയോടെയാണ് പ്രതികളെ കോഴിക്കോട് ജില്ല ജയിലില് നിന്ന് കോടതിയില് കൊണ്ടുവന്നത്. കോടതി പരിസരത്ത് കനത്തസുരക്ഷ ഏര്‍പെടുത്തിയിരുന്നു. ശിക്ഷയെക്കുറിച്ച് പ്രതികള്‍ക്ക് പറയാനുള്ളത് 23ന് കോടതി കേട്ടിരുന്നു. അന്ന് പ്രോസിക്യൂഷന്റെയും പ്രതിഭാഗത്തിന്റെയും വാദവുമുണ്ടായി. 12 പ്രതികളില് 11 പേര്‍ക്കും വധശിക്ഷ നല്‍കണമെന്ന് പ്രോസിക്യൂഷന് വാദിച്ചപ്പോള്, വധശിക്ഷ നടപ്പാക്കാനുള്ള പ്രത്യേക സാഹചര്യം കേസിലില്ലെന്ന് പ്രതിഭാഗം വാദിച്ചു.


Fitness | click4m.com\nHealthbeats | Fitness\nകോട്ടം വരാതിരിക്കാൻ സ്ക്വാട്ട്\nആരുടെ മുന്നിലും മുട്ടുമടക്കില്ല, നടുവളക്കില്ല എന്നൊക്കെ സത്യം ചെയ്തിട്ടുണ്ടെങ്കിൽ അതൊക്കെ മറന്നിേട്ട സ്ക്വാട്ട് ചെയ്യാൻ ഒരുങ്ങാവൂ. തടി കേടാകാതിരിക്കാനുള്ള യജ്ഞമായതിനാൽ സത്യപ്രതിജ്ഞാ ലംഘനം ചെയ്യേണ്ടിവന്നാലും സാരമില്ല എന്ന് വിചാരിച്ചോണം. സ്ക്വാട്ട്…\nകൂന് മാറ്റും കോബ്രാ\nഡാർവിെൻറ പരിണാമ സിദ്ധാന്തത്തിനൊപ്പം േചർത്തിരിക്കുന്ന ചിത്രം കണ്ടിട്ടില്ലേ. കുരങ്ങന് വിവരം വെച്ച് മനുഷ്യനാകുന്ന ചിത്രം. അതിൽ അവസാനത്തേത് പോലെ നിവർന്ന് നിൽക്കേണ്ടവരാണ് നമ്മൾ. പക്ഷേ, ചിലരുടെ മുതുക്…\nകൊഴുപ്പിെൻറ ഗോഡൗണാണ് വയറും പരിസര പ്രദേശങ്ങളും. ഇത് നീക്കം ചെയ്യാനുള്ള മനസുണ്ടായാൽ തന്നെ ശരീരത്തിന് വലിയ ആശ്വാസമാകും. നിങ്ങളുടെ മനസ് കാണുേമ്പാൾ ശരീരം എഴുന്നേറ്റ് നിന്ന് ബഹുമാനിച്ചെന്നുപോലും വരും.…\nവയർ സെറ്റപ്പാക്കും ഇൗ സിറ്റപ്പ്\nഎല്ലാ മനുഷ്യരുടെയും അടിസ്ഥാന പ്രശ്നമാണ് വയർ. അകവും പുറവും ഒരുപോലെ സ്ട്രോങ് ആയിരുന്നാൽ അവനവന് കൊള്ളാം. വയറിന് പിടുത്തം വീഴുന്ന അനേകം വ്യായാമങ്ങളുണ്ട്. അവ പല തരത്തിലാണ് വയറിനെ ബാധിക്കുന്നത്. എത്ര…\nദുബൈ ഫിറ്റ്നസ്ചാലഞ്ച്: തടികുറക്കാനാണ് വെല്ലുവിളി; നിങ്ങളിലുണ്ടോ ചങ്കുറ്റം\nസംഗതി എല്ലാ വർഷവും ജനുവരി ഒന്നിന് എടുക്കാറുള്ള വെല്ലുവിളി തന്നെയാണ്. ഇത്തവണ തടികുറക്കും, മിടുക്കരാവും. പിന്നെ അടുത്ത പുതുവർഷപ്പിറവിക്കായി കാത്തിരിക്കും. ഫിറ്റ്നസ് ചലഞ്ച് വന്നതോടെ കളി മാറി. രാജ്യം…\nആരും കൊതിക്കും ആകാരത്തിന് അര മണിക്കൂർ വ്യായാമം\nഐശ്വര്യ റായിയും അർണോൾഡും ആകണ്ട. പക്ഷേ, ആരു കണ്ടാലും അയ്യേ എന്ന് പറയാത്ത ആകാര ഭംഗിയുണ്ടാകുന്നതുകൊണ്ട് കുഴപ്പമൊന്നുമില്ലല്ലോ.ഭംഗി മാത്രമല്ല നല്ല രോഗപ്രതിരോധശേഷിയും ആരോഗ്യവും കിട്ടും. പതിവായി വ്യായാമം…\nമടിയൻമാരെ മിടുക്കൻമാരാക്കാൻ ദുബൈ ഫിറ്റ്നസ് ചാലഞ്ച് വീണ്ടുമെത്തുന്നു\nദുബൈ: മിടുക്കൻമാർക്കും മിടുക്കരാകാൻ ആഗ്രഹിക്കുന്നവർക്കും ആവേശമായി ദുബൈ ഫിറ്റ്നസ് ചാലഞ്ച് (ഡി.എഫ്.സി) വീണ്ടും വരുന്നു. ഒക്ടോബർ 19 മുതൽ നവംബർ 17 വരെയാണ് ഇത്തവണ ഡി.എഫ്.സി നടക്കുക. മുഴുവൻ ദുബൈ സമൂഹത്തിനും…\nമുട്ട് മടക്കി പുഷ്അപ്\nഗുണഗണങ്ങൾ കേട്ട് പുഷ്അപ് എടുക്കാൻ നോക്കി മൂക്കും കുത്തി വീണവർക്കുള്ള എളുപ്പപ്പണിയല്ല മുട്ട് മടക്കിയുള്ള പുഷ്അപ്. പക്ഷേ അൽപംകൂടി എളുപ്പത്തിൽ ചെയ്യാൻ കഴിഞ്ഞേക്കും. കമിഴ്ന്ന് കിടന്ന് കൈകൾ ശരീരത്തിെൻറ…


സിനിമ കണ്ടിട്ട് അങ്ങനെ പറയുമായിരുന്നു, വേറെ കാര്യങ്ങളെ കുറിച്ച് അറിവില്ലായിരുന്നു, തുറന്ന് പറഞ്ഞ് ഐശ്വര്യ ലക്ഷ്മി - Skylark Pictures\nമലയാളത്തിലെ യുവതാരങ്ങളിൽ വളരെ ശ്രദ്ധേയായ നടിയാണ് ഐശ്വര്യ ലക്ഷ്മി.യുവ നടൻ നിവിൻ പോളി സുപ്രധാന വേഷത്തിലെത്തിയ ഞണ്ടുകളുടെ നാട്ടില് ഒരിടവേളയെന്ന മനോഹര ചിത്രത്തിലൂടെയായിരുന്നു ഐശ്വര്യ സിനിമാ ലോകത്തിലേക്കെത്തിയത്. അതെ പോലെ തന്നെ മറ്റൊരു ചിത്രമായിരുന്നു ടൊവിനോയും ഐശ്വര്യ ലക്ഷ്മിയും വളരെ മികച്ച രീതിയിൽ അഭിനയിച്ച ആഷിക് അബു സംവിധാനം ചെയ്ത മായാനദി. അത് കൊണ്ട് തന്നെ ഈ ചിത്രത്തിലെ ഐശ്വര്യയുടെ അപര്‍ണ എന്ന കഥാപാത്രം വളരെ ഏറെ ശ്രദ്ധ നേടുകയും ചെയ്തിരുന്നു. ഇപ്പോളിതാ താരം ചെയ്‌ത കഥാപാത്രങ്ങളില് ഏറ്റവും പ്രിയപ്പെട്ട കഥാപാത്രം ഏതെന്ന് തുറന്ന് പറയുകയാണ് ഐശ്വര്യ.\n”മായാനദിയിലെ അപര്‍ണ എന്ന കഥാപാത്രം എന്റെ ഏറ്റവും പ്രിയപ്പെട്ട കഥാപാത്രങ്ങളിലൊ ന്നാണ്. മായാനദിയ്ക്ക് ശേഷം എനിക്ക് കിട്ടിയ പല കഥാപാത്രങ്ങളും അപ്പു റഫറന്‍സായി എടുത്തു കിട്ടിയതായിരുന്നു. മായാനദിയുടെ ട്രെയ്‌ലര് ഇറങ്ങിയ സമയത്ത് തന്നെ സുഹൃത്തുക്കളെല്ലാം ഗംഭീരമായെന്ന് പറഞ്ഞിരുന്നു. ഇപ്പോഴും പലരും ഇഷ്ടപ്പെടുന്നതിനുള്ള ഒരു കാരണവും അപ്പുവാണ്. തമിഴ് സിനിമകളിലേക്ക് വിളി വരുന്നതും മായാനദി കണ്ടിട്ടാണ്. എനിക്കിപ്പോഴും ഒരുപാട് സംവിധായകരെയൊന്നും അറിയില്ല. ഞാനൊരു തുടക്കക്കാരിയാണ്. എനിക്ക് വേണ്ടി ആരും കഥകള് എഴുതുന്നില്ല. അവര് എഴുതുന്ന കഥകളിലെ കഥാപാത്രങ്ങളിലേക്ക് ഞാന് ക്ഷണിക്കപ്പെടുകയാണ്. എന്റെ അടുത്ത് വരുന്ന കഥകളില് എനിക്ക് ചെയ്യാന് കഴിയുമെന്ന് തോന്നുന്ന കഥാപാത്രങ്ങള് ഞാന് ചെയ്യുന്നു. ഗ്രാമ പ്രദേശങ്ങളില് നിന്നുള്ള കഥാപാത്രങ്ങള് അധികം വന്നിട്ടില്ല. സിനിമ എന്നത് എന്നെ സംബന്ധിച്ച് പാഷനും ആണ് പ്രൊഫഷനുമാണ്. സിനിമയെ അത്രയേറെ സീരിയസായാണ് കാണുന്നത്. സിനിമ തുടങ്ങി അവസാനിക്കുന്നതു വരെ ആ ടീമിന്റെ കൂടെ ആത്മാര്‍ത്ഥമായി നില്‍ക്കാറുണ്ട്.\nഞാന് പൂര്‍ണമായും സിനിമയോടൊപ്പം നിലകൊള്ളുന്ന ഒരു വ്യക്തി തന്നെയാണ്. മുന്‍പ് ഞാന് അങ്ങനെ സിനിമ കാണുന്ന ഒരാളോ സിനിമയെ കുറിച്ച് സംസാരിക്കുന്ന ഒരാളോ അല്ലായിരുന്നു. എന്നാല് ഇപ്പോള് സിനിമയെ കുറിച്ച് പലതും പഠിക്കാന് സാധിച്ചു. പണ്ടൊരു ഒരു സിനിമ കണ്ടാല് അത് കൊള്ളാമെന്നു പറയുകയല്ലാതെ മറ്റൊന്നും അറിയില്ലായിരുന്നു. ഇപ്പോള് ഓരോ സീനിന്റെയും ബ്യൂട്ടി മനസിലാക്കാന് സാധിക്കുന്നുണ്ട്. ഓരോ ഫ്രെയിം ആസ്വദിക്കാനും കഴിയുന്നുണ്ട്. സംവിധായകരായാലും ടെക്‌നീഷ്യന്മാരായാലും സഹപ്രവര്‍ത്തകരായാലും അവര് ചെയ്യുന്ന ശൈലിയെല്ലാം നോക്കി പഠിക്കാന് ശ്രമിക്കാറുണ്ട്. ഇപ്പോള് ഒരുപാട് ആസ്വദിച്ചു ചെയ്യുന്ന ഒന്നാണ് അഭിനയം. സിനിമയും അഭിനയവും ഒരുപാട് സന്തോഷം തരുന്നതാണ് ” ഐശ്വര്യ പറയുന്നു.\nRelated Topics:Aiswarya LekshmiAiswarya Lekshmi.actress


ഷമിയുടെ ഭാര്യ ഹസിന് ജഹാന് ബോളിവുഡിലേക്ക് ചുവടുവെക്കുന്നു\nന്യൂഡല്‍ഹി: ഇന്ത്യന് ക്രിക്കറ്റ് താരം മുഹമ്മദ് ഷമിക്കെതിരെ ഐപിഎല് ഒത്തുകളിയും ഗാര്‍ഹിക പീഡനവുമടക്കം ഗുരുതര ആരോപണങ്ങള് ഉന്നയിച്ച് അദ്ദേഹവുമായി തെറ്റിപ്പിരിഞ്ഞ ഭാര്യ ഹസിന് ജഹാന് ബോളിവുഡിലേക്ക് ചുവടുവെക്കുന്നു. ഇതുസംബന്ധിച്ച വാര്‍ത്ത ഹസിന് തന്നെ സ്ഥിരീകരിച്ചു. അംജദ് ഖാന് സംവിധാനം ചെയ്യുന്ന 'ഫത് വ' എന്ന ചിത്രത്തിലേക്കാണു ഹസിന് കരാര് ഒപ്പുവച്ചിരിക്കുന്നത്. ഒക്ടോബറില് സിനിമയുടെ ചിത്രീകരണം തുടങ്ങുമ. സിനിമയില് മാധ്യമപ്രവര്‍ത്തകയുടെ വേഷമാണ് ഹസിന്റേത്.\n'എനിക്കും കുഞ്ഞിനും ജീവിക്കാന് പണം വേണം. നിയമപോരാട്ടം തുടരുകയും വേണം. അതിനാലാണ് അഭിനയിക്കാന് തീരുമാനിച്ചത്' എന്നാണ് ഹസിന് പറയുന്നത്. ഷമിക്കെതിരായ ആരോപണങ്ങളുമായി ഈ വര്‍ഷമാദ്യമാണു ഐ.പി.എല് ചിയര്‍ലീഡറും മോഡലുമായ ഹസിന് ജഹാന് രംഗത്തെത്തിയത്.\nഷമിയുടെ പരസ്ത്രീ ബന്ധത്തിന്റെയും മറ്റും തെളിവുകള് സമൂഹമാധ്യമങ്ങളിലൂടെ പുറത്തുവിടുകയും ചെയ്തിരുന്നു. ഒത്തുകളി ആരോപണം സംബന്ധിച്ച് ബിസിസിഐ തെളിവെടുപ്പും അന്വേഷണവും നടത്തിയിരുന്നു. എന്നാല് ഷമിക്ക് ബിസിസിഐ ക്ലീന് ചിറ്റ് നല്‍കി.


Thrissur | പേരോ വിലാസമോ അറിയില്ല; ആരും ഏറ്റെടുക്കാനില്ലാതെ ക്ഷേത്രനടയില് ഒരമ്മ – News18 Malayalam\nഭക്ഷണം വേണോയെന്ന് ചോദിച്ചപ്പോള്, തലയാട്ടി വേണമെന്നു പറഞ്ഞു. ആരോ ഉപേക്ഷിച്ചു പോയതാണെന്നാണ് സംശയം.\nAlso read-P Sreeramakrishnan | ലളിതമായ ചടങ്ങുകൾ; വൃദ്ധസദനത്തിൽവെച്ച് പി ശ്രീരാമകൃഷ്ണന്‍റെ മകൾ വിവാഹിതയായി\nവലപ്പാട് പോലീസെത്തി പേരും നാടും അറിയാന് ശ്രമിച്ചെങ്കിലും സംസാരിക്കാനോ എഴുതുവാനോ സാധിക്കാത്ത നിലയിലായിരുന്നു. ഇവരുടെ ബന്ധുക്കളെ കണ്ടെത്താന് വലപ്പാട് പോലീസ് മറ്റ് പോലീസ് സ്റ്റേഷനുകളിലേക്ക് ചിത്രമയച്ചെങ്കിലും സൂചന ലഭിച്ചില്ല. ക്ഷേത്ര പരിസരത്തെ പരിശോധിക്കാനാണ് പൊലീസ് തീരുമാനം.\nപൊലീസ് ആവശ്യപ്പെട്ട പ്രകാരം കൊടുങ്ങല്ലൂര് ദയ അഗതിമന്ദിരം ഭാരവാഹികള് വയോധികയ്ക്ക് സംരക്ഷണം ഒരുക്കാന് തയ്യാറായി. വലപ്പാട് സി.പി. ട്രസ്റ്റ് സൗജന്യമായി വിട്ടുനല്‍കിയ ആംബുലന്‍സില് ഇവരെ ദയയിലേക്ക് മാറ്റി.


ബസ് സർവീസ് പുനരാരംഭിച്ചില്ല, വിദ്യാർഥികൾ ദുരിതത്തിൽ | Meppadi\nബസ് സർവീസ് പുനരാരംഭിച്ചില്ല, വിദ്യാർഥികൾ ദുരിതത്തിൽ\nമേപ്പാടി: പ്രളയാവധിക്കുശേഷം സ്കൂളുകൾ തുറന്നതോടെ മേപ്പാടി-ചൂരൽമല റൂട്ടിൽ യാത്രാക്ളേശം രൂക്ഷമായി. ഇതുവഴി ബസ് സർവീസ് പുനരാരംഭിക്കാത്തതാണ് കാരണം. കനത്തമഴയും ഉരുൾപൊട്ടലും കാരണം ഓഗസ്റ്റ് എട്ടിന് രാത്രി നിർത്തിവെച്ച ബസ് സർവീസ് ഇനിയും പുനരാരംഭിക്കാൻ കഴിഞ്ഞിട്ടില്ല. മുണ്ടക്കൈ, അട്ടമല, ചൂരൽമല, പുത്തുമല, ഏലവയൽ, കള്ളാടി, കാശ്മീർ തുടങ്ങിയ പ്രദേശങ്ങളിൽനിന്ന് മേപ്പാടി, കല്പറ്റ എന്നിവിടങ്ങളിലെ വിദ്യാലയങ്ങളിൽ പഠിക്കുന്നവരും മേപ്പാടിയിലും പരിസരപ്രദേശങ്ങളിൽ നിന്നും ചൂരൽമലയിലെ വെള്ളാർമല ഗവ. ഹയർസെക്കൻഡറി സ്കൂളിൽ പഠിക്കുന്നവരുമായ വിദ്യാർഥികളാണ് യാത്രാക്ലേശം അനുഭവിക്കുന്നത്.\nകള്ളാടിയിൽ ജാറത്തിന് സമീപത്തായി റോഡിലേക്ക് വൻതോതിൽ മണ്ണിടിഞ്ഞ് വീണതും പുത്തുമലയിൽ ഉരുൾപൊട്ടി മണ്ണും മരങ്ങളും ഒലിച്ചിറങ്ങിയ ഭാഗത്തെ ഗതാഗതതടസ്സവുമാണ് ബസ് സർവീസ് നിർത്തിവെക്കാൻ കാരണം. ടാക്സികളും സ്വകാര്യവാഹനങ്ങളുമാണ് ഇതുവഴി ഇപ്പോൾ സർവീസ് നടത്തുന്നത്. കഴിഞ്ഞ ഏതാനും ദിവസങ്ങളായി കല്പറ്റയിൽ നിന്ന് മേപ്പാടി-ചൂരൽമല റൂട്ടിൽ മീനാക്ഷി പാലം വരെ ബസ് സർവീസ് നടത്തുന്നുണ്ട്. ഇവിടെ നിന്ന് ചൂരൽമലയിലേക്ക് ടാക്സി ജീപ്പുകളാണ് ആശ്രയം. ചൂരൽമല ഭാഗത്തുള്ള കുട്ടികൾ ചൂരൽമലയിൽനിന്ന് മീനാക്ഷി വരെയും മേപ്പാടിയിലും പരിസരപ്രദേശങ്ങളിലുമുള്ളവർ മീനാക്ഷിയിൽനിന്ന് ചൂരമൽമല വരെയും ടാക്സിജീപ്പുകളിലാണ് യാത്ര ചെയ്യുന്നത്.\nദിവസവും ടാക്സി ചാർജ് നൽകി മക്കളെ സ്കൂളുകളിലയക്കാനുള്ള സാമ്പത്തികസ്ഥിതി തോട്ടംമേഖലയിലെ സാധാരണക്കാർക്കില്ല. അതുകൊണ്ടുതന്നെ തിങ്കളാഴ്ച ചൂരൽമലയിലെയും മേപ്പാടിയിലെയും വിദ്യാലയങ്ങളിൽ ഹാജർനില വളരെ കുറവായിരുന്നു. ക്യാമ്പുകൾ അവസാനിപ്പിച്ച് സ്കൂളുകൾ തുറന്നിട്ടും ഫലത്തിൽ വിദ്യാർഥികൾക്ക് ഇതിന്റെ ഗുണം ലഭിച്ചിട്ടില്ല. കള്ളാടിയിലെയും പുത്തുമല വളവിലെയും മണ്ണെടുത്ത് മാറ്റിയതിനുശേഷം മാത്രമേ ബസ് സർവീസ് പുനരാരംഭിക്കാൻ കഴിയൂ. തിങ്കളാഴ്ച ഇതുവഴി പൂർണമായും ഗതാഗതം പുനഃസ്ഥാപിക്കാൻ കഴിയുമെന്ന് ബന്ധപ്പെട്ടവർ പറഞ്ഞിരുന്നു.\nപുത്തുമല ഉരുൾപൊട്ടലിൽ കാണാതായവർക്ക് വേണ്ടിയുള്ള തിരച്ചിൽ തുടരുകയാണ്. ഈ സാഹചര്യത്തിൽ റോഡിലെ ഗതാഗത തടസ്സങ്ങൾ പൂർണമായി നീക്കുന്നതടക്കമുള്ള മറ്റ് നടപടികളിലേക്ക് ഇതുവരെ കടന്നിട്ടില്ല. മേപ്പാടി സെയ്‌ന്റ് ജോസഫ്സ്, മൗണ്ട് താബോർ, ഗേൾസ് ഹയർസെക്കൻഡറി എന്നീ വിദ്യാലയങ്ങളിലെ ക്യാമ്പുകളിൽ കഴിഞ്ഞിരുന്നവരെ ഞായറാഴ്ച മേപ്പാടി ജി.എൽ.പി. സ്കൂളിൽ പുതുതായി തുറന്ന ക്യാമ്പിലേക്ക് മാറ്റിയിരുന്നു. മേപ്പാടി ഗവ.ഹയർസെക്കൻഡറി സ്കൂളിൽ കഴിഞ്ഞിരുന്ന കുടുംബങ്ങളെ തിങ്കളാഴ്ചയാണ് പാടികളടക്കമുള്ള മറ്റിടങ്ങളിലേക്ക് മാറ്റിയത്.


മക്കളെ ഉപേക്ഷിച്ച് ഒളിച്ചോടരുത് ; പിടിച്ച് ജയിലിലിടും\nJul 6, 2020, 11:44 pm IST\nNov 13, 2019, 12:38 am IST\nപയ്യന്നൂര്: മക്കളെ ഉപേക്ഷിച്ച് ഒളിച്ചോടുന്നവര്‍ക്ക് ജയിലറയൊരുക്കി പോലീസ്. മക്കളെ ഉപേക്ഷിച്ചുള്ള ഒളിച്ചോട്ടം വര്‍ധിച്ച സാഹചര്യത്തിലാണ് പോലീസ് നിയമം കര്‍ശനമാക്കുന്നത്. കണ്ണൂരിലെ ജില്ലാ ജഡ്ജിയും പോലീസ് ഉദ്യോഗസ്ഥരും ചേര്‍ന്നുള്ള യോഗത്തിലാണ് നിയമം കര്‍ശനമാക്കികൊണ്ടുള്ള തീരുമാനം വന്നത്.\nകുഞ്ഞുങ്ങളെ ഉപേക്ഷിച്ച് ഒളിച്ചോടുന്നവര്‍ക്കെതിരെ ജുവനൈല്‍ജസ്റ്റിസ് ആക്റ്റ് പ്രകാരം ജാമ്യമില്ലാ വകുപ്പ് ചുമത്തി കേസെടുക്കും. സാധാരണ ഒളിച്ചോടുന്ന യുവതീയുവാക്കളെ കോടതിയില് ഹാജരാക്കുമ്പോള് അവരുടെ ഇഷ്ടത്തിനനുസരിച്ച് പോകാന് അനുവദിക്കാറാണ് പതിവ്. എന്നാല് മക്കളെ ഉപേക്ഷിച്ച് ഒളിച്ചോടുന്നവര് ഇനി ജയിലിലേയ്ക്കാവും പോകേണ്ടി വരിക എന്ന് മാത്രം.\nആശങ്കയേറുന്നു; മഹാരാഷ്ട്രയില് ഇന്ന് കൊറോണ സ്ഥിരീകരിച്ചത് 5368 പേര്‍ക്ക്, തമിഴ്‌നാട്ടിലും രോഗവ്യാപനം ഉയരുന്നു\nചൈന ചതിച്ചത് അമേരിക്കയെ മാത്രമല്ല ലോകത്തെയും; രൂക്ഷവിമര്‍ശനം ഉന്നയിച്ച് അമേരിക്കന് പ്രഡിഡന്റ്


യുപിയിൽ ബിജെപി സ്ഥാനാർത്ഥിയെ വെടിവച്ചു കൊലപ്പെടുത്തി; ആക്രമണം പൊതുയോഗത്തിൽ പങ്കെടുത്ത് മടങ്ങുന്നതിനിടെ | Malayalam UK\nയുപിയിൽ ബിജെപി സ്ഥാനാർത്ഥിയെ വെടിവച്ചു കൊലപ്പെടുത്തി; ആക്രമണം പൊതുയോഗത്തിൽ പങ്കെടുത്ത് മടങ്ങുന്നതിനിടെ\nApril 04 14:33 2021 by News Desk 6\tPrint This Article\nബിജെപിയുടെ ശക്തി കേന്ദ്രമായ ഉത്തർപ്രദേശിൽ സ്ഥാനാർത്ഥിക്ക് വെടിയേറ്റ് ദാരുണമരണം. പഞ്ചായത്ത് തെരഞ്ഞെടുപ്പു പ്രചാരണം സജീവമായിരിക്കെയാണ് നാരായൺപുർ പഞ്ചായത്തിലെ ബിജെപി സ്ഥാനാർത്ഥിക്ക് നേരെ ആക്രമണമുണ്ടായത്.\nബിജെപി സ്ഥാനാർത്ഥി ബ്രിജേഷ് സിങ് (52) ആണ് വെടിയേറ്റു മരിച്ചത്. സംഭവവുമായി ബന്ധപ്പെട്ട്3പേർ പിടിയിലായി.\nകേസിൽ കൂടുതൽ പ്രതികളുണ്ടെന്നാണ് പോലീസ് പറയുന്നത്. കൂട്ടുപ്രതിക്കായി തിരച്ചിൽ തുടരുന്നു. തെരഞ്ഞെടുപ്പ് പ്രചാരണത്തിന്റെ ഭാഗമായി പൊതുയോഗത്തിൽ പങ്കെടുത്തു വീട്ടിലേക്കു മടങ്ങുമ്പോൾ വെള്ളിയാഴ്ച രാത്രിയായിരുന്നു ആക്രമണം.\nസ്ഥാനാർത്ഥിയാണെന്ന് അറിഞ്ഞത് വാർത്തവന്നപ്പോൾ; ജോലി ചെയ്ത് ജീവിക്കും, മാനന്തവാടിയിലെ ബിജെപി സ്ഥാനാർത്ഥി മണിക്കുട്ടൻ പിന്മാറി\nബിജെപി സ്ഥാനാർഥികളുടെ പട്ടികയിൽ മേനക സുരേഷും; സാധ്യത പട്ടിക ഇങ്ങനെ ?


അഭിനയരംഗത്ത് കഴിവ് തെളിയിച്ച് കുട്ടി നക്ഷത്രയും :വീണ്ടും കൈയ്യടിച്ച് ആരാധകരും👌👌 - Jobs at Qatar\nമലയാള സിനിമയുടെ പ്രിയപ്പെട്ട താരജോഡികളിൽ എന്നും മുന്നിലാണ് പൂർണിമയും ഇന്ദ്രജിത്തും. പ്രേക്ഷകർക്കും ഏറെയിഷ്ടമാണ് ഈ താരകുടുംബത്തെ. സോഷ്യൽ മീഡിയയിൽ സജീവമായ പൂർണിമയും ഇന്ദ്രജിത്തും തങ്ങളുടെ ജീവിതത്തിലെ കൊച്ചു കൊച്ചു സന്തോഷങ്ങളും വിശേഷങ്ങളുമെല്ലാം ആരാധകരുമായി പങ്കുവയ്ക്കുന്നതിൽ കുറവ് കാണിക്കാറില്ല. പൂർണിമയും ഇന്ദ്രജിത്തും മാത്രമല്ല, മക്കളായ പ്രാർഥനയും നക്ഷത്രയുമെല്ലാം സോഷ്യൽ മീഡിയയിൽ സജീവ സാന്നിധ്യമാണ്.\nനാടൻ ലുക്കിൽ വന്ന് മലയാളി പ്രേക്ഷകരുടെ മനംകവർന്ന് താരമായിരുന്നു പൂർണിമ. അന്നും ഇന്നും എന്നും മലയാളികളുടെ പ്രിയതാരം തന്നെയാണ് പൂർണിമ. ഇന്ദ്രജിത്തുമായുള്ള വിവാഹത്തിനുശേഷം സിനിമയിൽ താരം അത്ര സജീവമല്ലെങ്കിലും സോഷ്യൽ മീഡിയയിൽ പൂർണിമയും കുടുംബവും സജീവ സാന്നിധ്യമാണ്. പൂർണിമയ്ക്ക് ഒപ്പം തന്നെ മകൾ പ്രാർത്ഥനയും സോഷ്യൽ മീഡിയയിൽ സജീവ സാന്നിധ്യമാണ്.\nമകൾ പ്രാർത്ഥനയ്ക്കും സോഷ്യൽ മീഡിയയിൽ ആരാധകരേറെയാണ്. മക്കൾ രണ്ടുപേരും അഭിനയരംഗത്ത് ഇല്ലെങ്കിലും മൂത്തമകൾ പ്രാർത്ഥന സിനിമ പിന്നണി ഗാന രംഗത്ത് സജീവമാണ് ഇപ്പോൾ. രണ്ടാമത്തെ മകൾ നക്ഷത്ര സോഷ്യൽ മീഡിയയിലെ അത്ര സജീവ സാന്നിധ്യം അല്ല. നച്ചു എന്ന് വിളിക്കുന്ന നക്ഷത്ര ഇന്ദ്രജിത്തിന്റെ ഒപ്പം നിൽക്കുന്ന ഫോട്ടോസ് അമ്മ പൂർണിമ ഇടയ്ക്കിടയ്ക്ക് പോസ്റ്റ് ചെയ്യാറുണ്ട്. താര കുടുംബത്തിന്റെ ജാഡകൾ ഒന്നുമില്ലാത്ത കുട്ടി താരത്തിന്റ ഒരു പെർഫോമൻസ് വീഡിയോ ആണ് പൂർണിമ തൻ്റെ ഇൻസ്റ്റഗ്രാം പേജിലൂടെ ആരാധകർക്ക് വേണ്ടി പങ്കുവെച്ചിരിക്കുന്നത്\nനക്ഷത്ര തകർത്ത് അഭിനയിക്കുന്ന വീഡിയോയിൽ കോൺഫിഡന്റ് ആണോ എന്ന് അമ്മ പൂർണിമ ചോദിക്കുമ്പോൾ അത് ഞാൻ കോൺഫിഡന്റ് ആണെന്ന് നക്ഷത്ര മറുപടിയും നൽകുന്നുണ്ട്. വളരെ കുറച്ചു മാത്രം ആരാധകരുടെ മുന്നിലെത്തുന്ന കുട്ടി താരത്തെ വളരെ കുറച്ച് സമയം കൊണ്ട് തന്നെ ആരാധകർ ഏറ്റെടുക്കുകയും ചെയ്തു. സിനിമയിൽ സജീവമായ സമയത്താണ് പൂർണിമ ഇന്ദ്രജിത്ത് തമ്മിലുള്ള വിവാഹം പിന്നീട് സിനിമയിൽ നിന്ന് വിട്ടുനിന്ന എങ്കിലും ഇപ്പോൾ താരം വീണ്ടും തിരികെ വന്നിരിക്കുകയാണ്


ശാന്തിവനം സംരക്ഷണ സമിതിയുടെ അഭ്യർത്ഥന – Pravasa Lokam ശാന്തിവനം സംരക്ഷണ സമിതിയുടെ അഭ്യർത്ഥന – Pravasa Lokam\nപ്രിയപ്പെട്ടവരേ,വടക്കൻ പറവൂരിനടുത്ത് കോട്ടുവള്ളി പഞ്ചായത്തിൽ പെട്ട വഴിക്കുളങ്ങരയിൽ ദേശീയപാതയുടെ ഓരത്ത് ശാന്തിവനം എന്ന പേരിലുള്ള സ്വകാര്യ സംരക്ഷിത വനത്തെപ്പറ്റി കഴിഞ്ഞ കുറച്ചു ദിവസങ്ങളായി പൊതു സമൂഹം ചർച്ച ചെയ്യുന്നുണ്ടല്ലോ. ശാന്തി വനത്തിലൂടെയാണ് KSEB യുടെ മന്നം ചെറായി 110 K V ലൈൻ കൊണ്ടു പോകുന്നത്. ശാന്തിവനത്തിനകത്തു കടക്കാതെ ലൈൻ കടന്നു പോകാൻ കൂടുതൽ സൗകര്യപ്രദമായ ഇടം ഉണ്ടെന്നിരിക്കെ അപൂർവ്വ ജൈവ വൈവിധ്യ കലവറയായ ഈ പച്ചപ്പിനെ സംരക്ഷിക്കാമായിരുന്നു.മൂന്ന് കാവുകളും മൂന്ന് കുളങ്ങളും ഉൾക്കൊള്ളുന്ന രണ്ടേക്കർ ഭൂമി മീനാ മേനോൻ എന്ന സ്ത്രീയും അവരുടെ ഒൻപതാം ക്ലാസ്സുകാരിയായ മകളും ചേർന്നാണ് സംരക്ഷിക്കുന്നത്.\nഏപ്രിൽ ആറാം തിയ്യതി മുതൽ ആ ശാന്തതക്കാണ് ഭംഗം വന്നിരിക്കുന്നത്.കോടതി വിധി തെറ്റായി വ്യാഖ്യാനിച്ച് മീനയുടെ കാടിനുള്ളിലേക്ക് KSEB വേലി പൊളിച്ച് കയറി . ജെസിബി കയറ്റി അടിക്കാടും ചെറു മരങ്ങളും തകർത്തു കളഞ്ഞു. അപൂർവ്വമായ, വളരെ വലിയ ഒരു വെള്ള പൈൻ മരം മുറിച്ചു തള്ളി. ഒരു മരം മാത്രമേ മുറിക്കൂ അര സെന്റ് സ്ഥലമേ ആവശ്യമുള്ളു എന്ന് പറഞ്ഞു തുടങ്ങിയവർ പന്ത്രണ്ട് മരങ്ങൾ മുറിച് നീക്കി പതിനഞ്ച് സെന്റിലധികം തരിശാക്കി. അമ്പത് മീറ്റർ താഴ്ചയിൽ അഞ്ച് പൈലിങ്ങ് നടത്തി. ഭൂമിയുടെ അഗാധത്തിൽ നിന്ന് വന്ന വെള്ളവും ചളിയും കലർന്ന സ്ലറി വലിയ ഹോസ് ഉപയോഗിച്ച് കാവിനുള്ളിലേക്ക് തള്ളി. മീന അത് ആവശ്യപ്പെട്ടു എന്ന് കള്ളം പറഞ്ഞു കൊണ്ടാണ് KSEB അത് ചെയ്തത്.\nഈ ഘട്ടത്തിലാണ് ഏപ്രിൽ 22 മുതൽ ശാന്തിവനം സംരക്ഷണ സമിതി രൂപീകരിച്ച് സമരം ആരംഭിച്ചത്. രാഷ്ട്രീയ നേതാക്കളെയും ജനപ്രതിനിധികളെയും പരിസ്ഥിതി സാമൂഹ്യ പ്രവർത്തകരെയും മാധ്യമങ്ങളെയും ജില്ലാ ഭരണകൂടത്തെയും ശാന്തിവനത്തിൽ എത്തിക്കുന്നതിന് സമിതിക്ക് സാധിച്ചു. അതിലേറെ വഴിക്കുളങ്ങരയിലും പറവൂരിലും ഉള്ള ജനങ്ങളെ ഈ വിഷയം അറിയിക്കാൻ സാധിച്ചതിലാണ് സമിതിക്ക് കൂടുതൽ തൃപ്തിയുള്ളത്. ആദ്യഘട്ടം ശാന്തിവനം വിഷയം പറഞ്ഞു കൊണ്ടുള്ള ഒരു നോട്ടീസ് എല്ലാ വീടുകളിലും എത്തിച്ചു. ശാന്തിവനത്തിന്റെ പാരിസ്ഥിതിക പ്രാധാന്യം മനസ്സിലാക്കിയ തദ്ദേശീയർ ഇപ്പോൾ കൃത്യമായി സമരത്തോടൊപ്പമാണ്. എല്ലാ ദിവസവും നൂറുകണക്കിന് പ്രദേശവാസികൾ ശാന്തിവനവും സമരപ്പന്തലും സന്ദർശിക്കുന്നു.എങ്കിലും വൈദ്യുതി വകുപ്പോ കേരള സർക്കാരോ അനുകൂലമായ നിലപാട് സ്വീകരിച്ചിട്ടില്ല എന്നു മാത്രമല്ല സമരം പദ്ധതി തകർക്കാനുള്ള ഗൂഢാലോചനയാണെന്നു പ്രചരിപ്പിക്കാനുള്ള ശ്രമവും നടക്കുന്നു.\nകുസുമം ജോസഫ്കൺവീനർ, ശാന്തിവനം സംരക്ഷണ സമിതി.\nഇലക്ഷന് പ്രളയത്തില് ഇടതിന് കനത്ത പരാജയം


ഊസ്മാൻ സോംബേൻ (1923 ജനുവരി 1 – 2007 ജൂൺ 9) ഓര്‍മ്മ ദിനം – FFSI Keralam\nഊസ്മാൻ സോംബേൻ (1923 ജനുവരി 1 – 2007 ജൂൺ 9) ഓര്‍മ്മ ദിനം\nYou are currently here!/Home/News & Events/ഊസ്മാൻ സോംബേൻ (1923 ജനുവരി 1 – 2007 ജൂൺ 9) ഓര്‍മ്മ ദിനം\nThis entry was posted on Friday, January 1st, 2021 at 8:37 am and is filed under News & Events . You can follow any responses to this entry through the RSS 2.0 feed.\nഊസ്മാൻ സോംബേൻ (1923 ജനുവരി 1 – 2007 ജൂൺ 9)\nആഫ്രിക്കൻ സിനിമയുടെ പിതാവ് എന്ന് പൊതുവേ വിശേഷിപ്പിക്കപ്പെടുന്ന സെനെഗലീസ് സംവിധായകനാണ് ഊസ്മാൻ സോംബേൻ. പ്രമുഖനായ ഒരു എഴുത്തുകാരൻ കൂടിയാണ് അദ്ദേഹം. സെനെഗലിലെ കാസാമോസിലുള്ള സീഗ്വിൻകോർ എന്ന നഗരത്തിലാണ് അദ്ദേഹം ജനിച്ചത്. ഇവിടത്തെ കടൽത്തീരത്ത് മീൻപിടുത്തക്കാരനായിട്ടായിരുന്നു ജീവിതം ആരംഭിച്ചത്. 1939ൽ ഫ്രഞ്ച് സൈനികസേവനത്തിൽ ചേർന്നു. പിൽക്കാലത്ത് ഫ്രാൻസിലെത്തിയ ഇദ്ദേഹം ഒരു ട്രേഡ് യൂണിയനിസ്റ്റായി. ഫ്രഞ്ചായിരുന്നു അദ്ദേഹത്തിന്റെ ഭാഷ. ബ്ലാക്ക് ഡോക്കർ എന്ന ആദ്യനോവൽ പുറത്തുവന്നത് 1956ലാണ്. ഓ മൈ കൺട്രി, ഓ മൈ പീപ്പ്ൾ (1957), ഗോഡ്സ് ബിറ്റ്സ് ഓഫ് വുഡ് (1960) എന്നിവയെല്ലാം അദ്ദേഹത്തിന്റെ പ്രശസ്ത കൃതികളാണ്. 1960കളിൽ സിനിമയിൽ താൽപര്യം ജനിച്ച സോംബേൻ മോസ്കൊ ഫിലിം സ്കൂളിൽ ചേർന്ന് സിനിമ പഠിച്ചു. പിന്നീട് ആഫ്രിക്കയിലേക്ക് തിരിച്ചുവന്ന അദ്ദേഹം മൂന്ന് ഹ്രസ്വചിത്രങ്ങൾ എടുത്തുകൊണ്ടാണ് ചലച്ചിത്രമേഖലയിലേക്ക് പ്രവേശിച്ചത്. 1966 ൽ അദ്ദേഹം സംവിധാനം ചെയ്ത സിനിമയായ ബ്ലാക് ഗേൾ ഒരു ആഫ്രിക്കൻ ഫിലിംമേക്കർ നിർമിക്കുന്ന ആദ്യ ശ്രദ്ധേയചിത്രമായി മാറി. പിൽക്കാലത്ത് ഫ്രഞ്ച് ഭാഷയിൽ നിന്ന് മാറി ആഫ്രിക്കൻ ഭാഷയായ വൊളോഫിൽ അദ്ദേഹം ചലച്ചിത്രം നിർമിക്കാൻ തീരുമാനിക്കുന്നു. ഈ ഭാഷയിൽ 1977ൽ നിർമിച്ച ദ് ഒട്സൈഡേ്സ് എന്ന ചിത്രം അദ്ദേഹത്തിന്റെ മാസ്റ്റ‍ർപീസായി അറിയപ്പെടുന്നു. ആഫ്രിക്കൻ മതങ്ങളെക്കുറിച്ചാണ് ഈ ചിത്രം ചർച്ച ചെയ്യുന്നത്. കാനിൽ പുരസ്കാരം ലഭിച്ച 2004ലെ മൂലാദേ എന്ന ചിത്രം കേരളത്തിലടക്കം വളരെയേറെ ശ്രദ്ധിക്കപ്പെട്ടിരുന്നു.\nഅധീശഭരണകൂടങ്ങളുടെയും ബ്യൂറോക്രസിയുടെയും വിവിധ തരത്തിലുള്ള ഇടപെടലുകൾ കാരണം നിരന്തരം ഇരകളാക്കപ്പെടുന്ന സാധാരണക്കാരെക്കുറിച്ചാണ് അദ്ദേഹത്തിന്റെ സിനിമകളും കൃതികളും സംസാരിച്ചത്. മനുഷ്യപക്ഷം ചേർന്നുകണ്ടുള്ള വളരെ കൃത്യമായ നിലപാട് വ്യക്തമാക്കുന്ന സാമൂഹ്യ-രാഷ്ട്രീയചിത്രങ്ങളായിരുന്നു അദ്ദേഹത്തിന്റേത്. അതുകൊണ്ടുതന്നെ അദ്ദേഹത്തിന്റെ സാല, ദ് ഒട്സൈഡ്ഴ്സ് തുടങ്ങിയ ചിത്രങ്ങൾ സ്വന്തം നാടായ സെനെഗലിൽ പോലും താൽക്കാലികമായി നിരോധിക്കപ്പെട്ടിരുന്നു.\nരണ്ട് ഡോക്യുമെന്ററികളും ഒമ്പത് കഥാചിത്രങ്ങളും അദ്ദേഹം സംവിധാനം ചെയ്തിട്ടുണ്ട്. പാശ്ചാത്യമാധ്യമം എന്ന നിലയിൽ അക്കാലത്ത് പേരെടുത്തിരുന്ന ചലച്ചിത്രകലയെ ആഫ്രിക്കൻ സംസ്കാരത്തിന്റെ ആവശ്യകതയ്ക്കും ചലനത്തിനും താളത്തിനുമൊപ്പിച്ച് വാർത്തെടുത്തു എന്നതാണ് അദ്ദേഹത്തിന്റെ സവിശേഷത.


സാമ്പത്തിക സര്‍വേ അവതരിപ്പിച്ചപ്പോള് രാജ്യം ആശങ്കയില് - Pravasabhumi\nസാമ്പത്തിക സര്‍വേ അവതരിപ്പിച്ചപ്പോള് രാജ്യം ആശങ്കയില്\nപൊതുബജറ്റിന് മുമ്പോടിയായി സാമ്പത്തിക സര്‍വേ പാര്‍ലമെന്റില് അവതരിപ്പിച്ചപ്പോള് ആശങ്കയിലായിരിക്കുകയാണ് രാജ്യം. മുന് വര്‍ഷത്തെ സാമ്പത്തിക സര്‍വേയില് ഏഴു ശതമാനം വളര്‍ച്ചയായിരുന്നു പ്രവചിച്ചിരുന്നത്. എന്നാല് നേടിയത് അഞ്ചു ശതമാനം വളര്‍ച്ച. 2020-21 സാമ്പത്തി വര്‍ഷത്തില് 6-6.5 ശതമാനം ജി.ഡി.പി വര്‍ദ്ധനവാണ് സര്‍വേ പ്രവചിക്കുന്നത്. ഇക്കഴിഞ്ഞ വര്‍ഷത്തെ അനുഭവത്തില് ജി.ഡി.പി വളര്‍ച്ച ഇനിയും താഴേക്കു പോകുമോ എന്ന ആശങ്കയാണ് വിദഗ്ദ്ധര് പ്രകടിപ്പിക്കുന്നത്. കഴിഞ്ഞ വര്‍ഷത്തെ വളര്‍ച്ചാ പ്രവചനം 7%; വീണത് അഞ്ചിലേക്ക്. 2019ലെ ഒന്നാംപാദത്തില് 7.95 ശതമാനമായിരുന്നു രാജ്യത്തിന്റെ സാമ്പത്തിക വളര്‍ച്ച. രണ്ടാം പാദത്തില് അത് ഏഴു ശതമാനത്തിലേക്കും മൂന്നാം പാദത്തില് 6.8 ശതമാനത്തിലേക്കും ഇടിഞ്ഞു. സാമ്പത്തിക വര്‍ഷത്തിന്റെ അവസാന പാദത്തില് അത് 5.83 ശതമാനമായി. ഇപ്പോള് 4.5 ശതമാനവും. 2020-21 വര്‍ഷത്തെ പ്രവചനം 6%- മുന് അനുഭവത്തില് നിന്ന് അടുത്ത വര്‍ഷം അത് ഇപ്പോഴുള്ളതില് നിന്നും താഴേക്കുപോകുമോ എന്നതാണ് ഉയരുന്ന ചോദ്യം.\nകഴിഞ്ഞ 26 പാദത്തിനിടെയുള്ള (ആറു വര്‍ഷം) ഏറ്റവും മോശം വളര്‍ച്ചയിലാണിപ്പോള് രാജ്യം. തൊഴിലില്ലായ്മ 45 വര്‍ഷത്തെ ഉയരത്തില് ആണ് നില്‍ക്കുന്നത്. പുതിയ തൊഴിലുകള് സൃഷ്ടിക്കപ്പെടുന്നില്ല. ബാങ്കുകളുടെ നിഷ്‌ക്രിയ ആസ്തി 1.8 ലക്ഷം കോടിയായി വളര്‍ന്നു. തുടര്‍ച്ചായ പാദങ്ങളില് ജി.ഡി.പി നിരക്ക് താഴുകയാണ്. എന്നിവയെല്ലാം ആശങ്കയെ സാധൂകരിക്കുന്നതാണ്. ഇന്ന് 2.94 ലക്ഷം കോടി യു.എസ് ഡോളറിന്‍റെ മാത്രം സമ്പദ് വ്യവസ്ഥയുള്ള രാജ്യം മോദി സര്‍ക്കാര് അവകാശപ്പെടുന്നതുപോലെ 2025ല് അഞ്ചു കോടി ഡോളറിന്റെ സമ്പദ് വ്യവസ്ഥയെന്ന സ്വപ്‌നത്തിലേക്ക് സഞ്ചരിക്കണമെങ്കില് ചുരുങ്ങിയത് 8-9 ശതമാനമമെങ്കിലും വളര്‍ച്ച കൈവരിക്കേണ്ടതുണ്ട്ന്നാണ് സാമ്പത്തിക വിദഗ്ദ്ധര് ചൂണ്ടിക്കാട്ടുന്നത്.\n2014ല് മന്‍മോഹന് സിങ് സര്‍ക്കാറിന്റെ കാലത്ത് ലോകത്തെ അതിവേഗത്തില് വളരുന്ന സമ്പദ് വ്യവസ്ഥയായി ഇന്ത്യ മാറിയിരുന്നു എങ്കിലും പിന്നീട് ആ സ്ഥാനം നഷ്ടപ്പെടുകയായിരുന്നു. ആഗോള-ആഭ്യന്തര പ്രശ്‌നങ്ങള് രാജ്യത്തിന്റെ സാമ്പത്തിക മാന്ദ്യത്തിന് കാരണമായിട്ടുണ്ട്. എന്നാല് നോട്ടു നിരോധനം, അശാസ്ത്രീയ ജി.എസ്.ടി തുടങ്ങിയ തെറ്റായ സാമ്പത്തിക നയങ്ങളാണ് സാമ്പത്തിക മേഖലയെ ഇത്ര വലിയ അരക്ഷിതാവസ്ഥയിലേക്ക് എത്തിച്ചത് എന്നാണ് വിമര്‍ശം.\n← ചാണകവും ഗോമൂത്രവും കഴിക്കുന്നത് കൊറോണ വൈറസ് ബാധ തടയും- മഹാരാജ്\nവൈറസിനെന്തേ മരുന്നില്ലാത്തത്…? →\nApril 13, 2019 April 13, 2019 PB NEWS DESK


ഫാ.സേവ്യർഖാൻ വട്ടായിൽ അയർലണ്ടിൽ എത്തി. ലിമെറിക് ബൈബിൾ കൺവെൻഷന് ഇന്ന് തുടക്കമാകും\nലിമെറിക്ക്: ലിമെറിക്ക് സെന്റ് മേരീസ് സീറോ മലബാര് സഭയുടെ ആഭിമുഖ്യത്തില് നടത്തപ്പെടുന്ന ‘അഭിഷേകാഗ്നി 2018’ ബൈബിള് കൺവെൻഷന് ഇന്ന് തുടക്കമാകും. ലിമെറിക്ക്, പാട്രിക്സ്വെല്, റേസ്‌കോഴ്സ് ഓഡിറ്റോറിയത്തില് വച്ച് ഓഗസ്റ്റ് 31,സെപ്റ്റംബര് 1,2 തീയതികളിലാണ് (വെള്ളി ശനി ഞായര്) കണ്‍വെന്‍ഷന് നടക്കുന്നത്.\nഅട്ടപ്പാടി സെഹിയോന് ധ്യാന കേന്ദ്രത്തിന്റെ ഡയറക്ടര് ഫാ.സേവ്യര്‍ഖാന് വട്ടായിലിന്റെ നേതൃത്വത്തിലുള്ള സെഹിയോന് ടീംനയിക്കുന്ന കൺവെൻഷൻ എല്ലാ ദിവസങ്ങളിലും രാവിലെ9മണി മുതല് വൈകുന്നേരം5മണി വരെയാണ് നടക്കുന്നത്.\nകുട്ടികള്‍ക്കുള്ള ധ്യാനം, സ്പിരിച്ച്വല് ഷെറിങ്, എന്നിവ സെഹിയോന് മിനിസ്ട്രി യു.കെയുടെ നേതൃത്വത്തില് നടക്കും. കണ്‍വന്‍ഷന്റെ വിജയത്തിനായി ഏവരുടെയും പ്രാര്‍ത്ഥനാ സഹായം ആവശ്യപ്പെടുന്നതായി സീറോ മലബാര് സഭ ലിമെറിക്ക് ചാപ്ലയിന് ഫാ.റോബിന് തോമസ് അറിയിച്ചു.


Love to say and hear; ‘Let them fly too’ ... Save the Date (Video) - Samakalika Malayalam\nപറഞ്ഞും കേട്ടും തൊട്ടും പ്രണയം; ‘അവരും പറക്കട്ടെ’... തരംഗം തീർത്ത് സേവ് ദി ഡേറ്റ് (വീഡിയോ)\nBy സമകാലിക മലയാളം ഡെസ്‌ക് | Published: 09th April 2021 11:31 AM |\nLast Updated: 09th April 2021 11:31 AM | A+A A- |\nസാമൂഹിക മാധ്യമങ്ങളിൽ വൈറലായി മാറുകയാണ് കാഴ്ച വൈകല്യമുള്ളവരുടെ പ്രണയം പറയുന്ന സേവ് ദി ഡേറ്റ്. മുണ്ടക്കയം സ്വദേശികളായ മനു‌വിന്റെയും ജിൻസിയുടെയും സേവ് ദി ഡേറ്റാണ് തരംഗമായി മാറിയത്. ഇതിലും മികച്ച സേവ് ദി ഡേറ്റ് കണ്ടിട്ടില്ല എന്നാണ് സോഷ്യൽ മീഡിയ ഒന്നടങ്കം പറയുന്നത്. മനു മാവേലി സ്റ്റോറിൽ സെയിൽസ്മാനും ജിൻസി നഴ്സുമാണ്. ഏപ്രിൽ 8ന് ആയിരുന്നു ഇവരുടെ വിവാഹം.\nആത്രേയ വെഡ്ഡിങ് സ്റ്റോറീസിനു വേണ്ടി ജിബിൻ ജോയ് ആണു ഹൃദ്യമായ ഈ സേവ് ദി ഡേറ്റ് ഒരുക്കിയത്. ശബ്ദത്തിന്റെയും സ്പർശത്തിന്റെയും സഹായത്തോടെ പ്രണയം പങ്കിടുന്ന കാഴ്ച വൈകല്യമുള്ള ദമ്പതികളെ കേന്ദ്ര കഥാപാത്രങ്ങളാക്കി ഒരു ഷോർട്ഫിലിം ചെയ്യാൻ ജിബിൻ പദ്ധതിയിട്ടിരുന്നു. ആ ആശയമാണ് ഇപ്പോൾ സേവ് ദി ഡേറ്റിനായി ഉപയോഗിച്ചത്.\nസേവ് ദി ഡേറ്റ് ചെയ്യണമെന്ന് ആവശ്യവുമായി എത്തിയ മനുവിന് ജിബിന്റെ ആശയം വളരെയധികം ഇഷ്ടപ്പെട്ടു. ജിൻസിയും സമ്മതം അറിയിച്ചതോടെയാണ് ഇത് യാഥാർഥ്യമായത്. ഇരുവരും ലെൻസ് വച്ചാണ് അഭിനയിച്ചത്. വൈറ്റിലയിൽ ആയിരുന്നു ഷൂട്ടിങ്. ജിബിൻ ചിത്രങ്ങൾ പകർത്തിയപ്പോൾ സുഹൃത്ത് മിഥുൻ റോയ് വീഡിയോ ചിത്രീകരിച്ചു. ‘അവരും പറക്കട്ടെ’ എന്ന കുറിപ്പോടെയാണ് സേവ് ദി ഡേറ്റ് സോഷ്യൽ മീഡിയയിൽ പങ്കുവച്ചത്.\n‘‘സേവ് ദി ഡേറ്റ് ഇറങ്ങുമ്പോൾ ഇവർക്ക് കാഴ്ച വൈകല്യം ഉണ്ടെന്ന് ആളുകൾ തെറ്റിദ്ധരിക്കുമെന്നു തോന്നിയിരുന്നു. അങ്ങനെ തന്നെ സംഭവിച്ചു. മുൻപരിചയം ഇല്ലെങ്കിലും അവർ ഗംഭീരമായി അഭിനയിക്കുകയും ചെയ്തു. ഒരുപാട് അഭിനന്ദനങ്ങൾ ലഭിച്ചു. എന്നാൽ വിമർശിക്കുന്നവരും ഉണ്ട്. കാഴ്ചയില്ലാത്തവരുടെ സേവ് ദി ഡേറ്റ് എങ്ങനെയായിരിക്കും എന്നത് എന്റെ ഭാവനയ്ക്കനുസരിച്ച് ചിത്രീകരിക്കാനാണു ശ്രമിച്ചത്. അതല്ലാതെ ആരെയും വേദനിപ്പിക്കാനോ തെറ്റിദ്ധരിപ്പിക്കാനോ ആഗ്രഹിച്ചിട്ടില്ല’’– ജിബിൻ പറഞ്ഞു.\nസേവ് ദി ഡേറ്റ് സോഷ്യൽ മീഡിയ തരംഗം viral social media save the date


റൂഹ് അഫ്സ: നോമ്പുതുറ പാനീയം മുത‌ല് ബോളിവുഡ് സിനിമ വ‌രെ...\nഈ വ‌ര്‍ഷം വ‌യ‌റ് നിറ‌ക്കാന് റൂഹ് അഫ്സ ഇല്ലെങ്കിലും അടുത്ത വ‌ര്‍ഷം തിയേറ്റ‌ര് നിറ‌ക്കാനാകുമെന്നാണ് സംവിധായ‌ക‌ന് പ്ര‌തീക്ഷിക്കുന്ന‌ത്.\n09 May, 2019 at 10:28 AM\nഈ നോമ്പുകാല‌ത്ത് റൂഹ് അഫ്സ‌യെക്കുറിച്ച് പ‌റ‌യാന് വിശേഷ‌ങ്ങ‌ള് ചില‌തുണ്ട്. ഉത്ത‌രേന്ത്യ‌ക്കാരുടെ തീന്‍മേശ‌യിലെ സ്ഥിരം സാന്നിധ്യ‌മാണ് റോസ് നിറ‌ത്തിലുള്ള റൂഹ് അഫ്സ എന്ന ദാഹ‌ശ‌മ‌നി. ഒട്ടേറെ ഔഷ‌ധ‌ഗുണ‌ങ്ങ‌ളുള്ള ഈ പാനീയം പ‌ക്ഷെ ഇന്ന് ഇന്ത്യ‌യില് സുല‌ഭ‌മ‌ല്ല. ഇന്ത്യ‌യില് ഇതിന്‍റെ ഉല്‍പാദ‌ക‌രായ ഹംദ‌ര്‍ദ് ഇന്ത്യ‌യുടെ ഓഹ‌രിക്കാര്‍ക്കിട‌യിലെ കുടുംബ വ‌ഴ‌ക്കാണ് പുതിയ പ്ര‌തിസ‌ന്ധിക്ക് കാര‌ണം.\nറൂഹ് അഫ്സ‌യുടെ ദൗര്‍ല‌ഭ്യം തുട‌ങ്ങിയിട്ട് അഞ്ച് മാസ‌മായെങ്കിലും പ്ര‌തിസ‌ന്ധി രൂക്ഷമായത് റ‌മ‌ദാന് മാസ‌മായ‌തോടെയാണ്. ഉത്ത‌രേന്ത്യ‌ക്കാര് കൂടാതെ പാകിസ്താന്, ബംഗ്ലാദേശ് തുട‌ങ്ങിയ രാജ്യ‌ങ്ങ‌ളിലും നോമ്പുതുറ പാനീയ‌മായി ഉപ‌യോഗിക്കാറുണ്ട്. ഇന്ത്യ‌യില് ല‌ഭ്യ‌മ‌ല്ലാത്ത‌തിനാല് നാലിര‌ട്ടി പ‌ണം കൊടുത്ത് പാകിസ്താനില് നിന്ന് വാങ്ങിക്കുന്ന‌വ‌രുമുണ്ട്. ഇന്ത്യ‌ന് സര്‍ക്കാര് അനുവാദം ന‌ല്‍കുക‌യാണെങ്കില് വാഗ അതിര്‍ത്തി വ‌ഴി പാനീയം ഇന്ത്യ‌യില് വിത‌ര‌ണം ചെയ്യാമെന്ന് ഹംദ‌ര്‍ദ് പാകിസ്താന് ചെയ‌ര്‍മാന് ഉസാമ ഖുറേഷി വ്യ‌ക്ത‌മാക്കി.\nഇനി മുത‌ല് റൂഹ് അഫ്സ അറിയ‌പ്പെടാനിരിക്കുന്ന‌ത് പുതിയ ഒരു പേരില് കൂടിയാണ്. സംവിധായ‌ക‌ന് ഹാര്‍ദിക് മെഹ്തയുടെ പുതിയ സിനിമ‌യുടെ പേരാണ് റൂഹ് അഫ്സ. മാര്‍ച്ച് 20ന് ഷൂട്ടിംഗ് തുട‌ങ്ങുന്ന സിനിമ‌യില് കേന്ദ്ര ക‌ഥാപാത്രങ്ങളെ അവ‌ത‌രിപ്പിക്കുന്ന‌ത് രാജ്കുമാര് റാവുവും ദ‌ഡാക്കിലെ നായിക ജാന്‍വി ക‌പൂറുമാണ്. ഈ വ‌ര്‍ഷം വ‌യ‌റ് നിറ‌ക്കാന് റൂഹ് അഫ്സ ഇല്ലെങ്കിലും അടുത്ത വ‌ര്‍ഷം തിയേറ്റ‌ര് നിറ‌ക്കാനാകുമെന്നാണ് സംവിധായ‌ക‌ന് പ്ര‌തീക്ഷിക്കുന്ന‌ത്.\nPakistanIndiaenergy drinksHealthy DrinksRamadan 2019


വിവാദ പൊലീസ് നിയമ ഭേദഗതി പിന്‍വലിച്ചു – BHARATH NEWS\nവിവാദ പൊലീസ് നിയമ ഭേദഗതി പിന്‍വലിച്ചു\nതിരുവനന്തപുരം.വിവാദ പൊലീസ് നിയമ ഭേദഗതി പിന്‍വലിച്ച് പിണറായി സര്‍ക്കാര്. നിയമ ഭേദഗതി നടപ്പാക്കാന് ഉദ്ദേശിക്കുന്നില്ല. നിയമം നടപ്പാക്കുന്നതില് നിന്ന് പിന്‍മാറുന്നു എന്ന് മുഖ്യമന്ത്രി പിണറായി വിജയന് പ്രസ്താവന ഇറക്കി . വ്യാപക വിമര്‍ശനം ഉയര്‍ന്ന സാഹചര്യത്തിലാണ് തീരുമാനം. ഇതുമായി ബന്ധപ്പെട്ട് വിശദമായ ചര്‍ച്ച നിയമസഭയില് നടത്തി എല്ലാ ഭാഗത്തുനിന്നും അഭിപ്രായം കേട്ട് ഇക്കാര്യത്തില് തുടര് നടപടികള് സ്വീകരിക്കുമെന്നാണ് മുഖ്യമന്ത്രിയുടെ വിശദീകരണം,\nസംസ്ഥാന സര്‍ക്കാര് കൊണ്ട് വന്ന പൊലീസ് നിയമഭേദഗതിയില് വ്യാപക വിര്‍ശനമാണ് വിവിധ മേഖലകളില് നിന്ന് ഉയര്‍ന്ന് വന്നത്. പ്രതിപക്ഷ നിര സര്‍ക്കാരിനെതിരെ ആഞ്ഞടിച്ചു.\nസാമൂഹിക സാംസ്കാരിക മേഖലയില് നിന്നും ഇടത് സഹയാത്രികര്‍ക്കിടക്ക് നിന്ന് പോലും കടുത്ത വിമര്‍ശനമാണ് സര്‍ക്കാര് നിലപാടിനെതിരെ ഉയര്‍ന്ന് വന്നത്. ഭേദഗതി റദ്ദാക്കണമെന്ന് ആവശ്യപ്പെട്ട് നിയമപരമായ ഇടപെടലുകളും വിവിധ കേന്ദ്രങ്ങളില് നിന്ന് ഉണ്ടായി.\nസിപിഎം കേന്ദ്രനേതൃത്വം കടുത്ത അതൃപ്തി രേഖപ്പെടുത്തി. നിയമം തിരുത്തണമെന്ന് പൊളിറ്റ് ബ്യൂറോ നിര്‍ദ്ദേശിച്ചു. പുനപരിശോധിക്കുമെന്ന് സിതീറാം യെച്ചൂരി നേരിട്ട് മാധ്യമങ്ങളെ അറിയിക്കുകയും ചെയ്തു. ഇതിന് പിന്നാലെ അവൈലബിള് സെക്രട്ടേറിയറ്റ് യോഗത്തിനെത്തിയ മുഖ്യമന്ത്രി പിണറായി വിജയന് വിവാദം സംന്ധിച്ച വിശദീകരണവും നല്‍കി. ഇതിന് ശേഷമാണ് നിയമം പിന്‍വലിച്ച് പ്രസ്താവന ഇറക്കിയത്.\nPrevious കേരള സര്‍ക്കാറിന്റെ പൊലീസ് ആക്ടിനെതിരെ വ്യാപക പ്രതിഷേധം.വിവാദം ദേശീയ തലത്തിലും ചർച്ചയാകുന്നു ഇടതു സഹയാത്രികരടക്കം പ്രതികരണവുമായി രംഗത്ത്.\nNext ബിനീഷിൻ്റെയും കൂട്ടുകാരുടേയും സ്വത്ത് കണ്ടെടുക്കാൻ ഇഡി നടപടി തുടങ്ങി


ചാരിറ്റബിള് സൊസൈറ്റിയുടെ പേരില് സഹായവാഗ്ദാനം ചെയ്ത് തട്ടിപ്പ്; ഒരാള് അറസ്റ്റില് | kutttippuram news\nചാരിറ്റബിള് സൊസൈറ്റിയുടെ പേരില് സഹായവാഗ്ദാനം ചെയ്ത് തട്ടിപ്പ്; ഒരാള് അറസ്റ്റില്\nJul 8, 2021, 12:53 PM IST\nകുറ്റിപ്പുറം: കടബാധ്യതയുള്ളവരെ സഹായിക്കുമെന്ന വാഗ്ദാനം നല്‍കി ആളുകളില്‍നിന്ന് പണം തട്ടിയയാളെ പോലീസ് അറസ്റ്റുചെയ്തു. 'സെറീന് ചാരിറ്റബിള് സൊസൈറ്റി'യുടെ പേരില് പ്രവര്‍ത്തിക്കുന്ന ചങ്ങനാശ്ശേരി സ്വദേശിയും നിലമ്പൂര് മുക്കുട്ടയിലെ താമസക്കാരനുമായ മുഹമ്മദ് റിയാസി(49)നെയാണ് ഇന്‍സ്‌പെക്ടര് ശശീന്ദ്രന് മേലേയില് അറസ്റ്റുചെയ്തത്.\nമഞ്ചേരി പന്തല്ലൂര് സ്വദേശി അബ്ദുല്‍നാസറിന്റെ പരാതിയിലാണ് നടപടി. മുഹമ്മദ് റിയാസ് 1,62,000 രൂപ കൈക്കലാക്കി വഞ്ചിച്ചു എന്നാണ് പരാതി.\nകടബാധ്യതകളുള്ളവരെ സഹായിക്കുമെന്നു വിശ്വസിപ്പിച്ച് 1000 രൂപ ഫീ ഈടാക്കി സൊസൈറ്റിയില് അംഗത്വം നല്‍കും. ഇവരെ പിന്നീടു സൊസൈറ്റിയുടെ പ്രചാരകരാക്കും. സാമ്പത്തികശേഷിയുള്ളവരെ പരിചയപ്പെടുത്തിക്കൊടുക്കുകയും പണം വാങ്ങിക്കൊടുക്കുകയുമാണു ഇവരുടെ ചുമതല. ജീവകാരുണ്യ പ്രവര്‍ത്തനത്തിന് രേഖയില്ലാതെ ഇയാള് പണം പിരിച്ചെടുത്തതായും പോലീസ് പറഞ്ഞു.\nആഴ്ചയില് 10,000 രൂപയെങ്കിലും പിരിക്കാത്തവരെ ഭീഷണിപ്പെടുത്തുക പതിവായിരുന്നു. ചങ്ങനാശ്ശേരിയില് തുടങ്ങിയ സൊസൈറ്റി പിന്നീട് കുറ്റിപ്പുറം ആസ്ഥാനമാക്കി പുതിയ ഓഫീസ് തുടങ്ങി. തുടര്‍ന്ന് നിലമ്പൂര്, മണ്ണാര്‍ക്കാട്, ആലപ്പുഴ തുടങ്ങിയിടങ്ങളിലും ഓഫീസുകള് ആരംഭിച്ചു.\nസൊസൈറ്റിയില്‍ചേര്‍ന്ന് പിരിവിനിറങ്ങിയ സ്ത്രീകളുള്‍പ്പെടെയുള്ളവര് ചികിത്സാച്ചെലവിന് ചെറിയ തുകപോലും കിട്ടാതെയായപ്പോള് സംശയം തോന്നി മറ്റുള്ളവരെ വിവരം അറിയിക്കുകയായിരുന്നു. ഭീഷണിക്കു വഴങ്ങാത്തവരേയും കടംവീട്ടാന് പണം ആവശ്യപ്പെട്ടവരേയും സൊസൈറ്റിയില്‍നിന്ന് പുറത്താക്കി. ഇയാള്‍ക്കെതിരേ ഒട്ടേറേ പുതിയ പരാതികള് കുറ്റിപ്പുറം പോലീസിലുണ്ട്.


മികച്ച ലോക്ക് ഡൗൺ അപരാതയുമായി യുകെയിൽ നിന്ന് ഒരു മലയാളി കുടുംബം : Deepika.com Nri News Europe\nMonday, June 1, 2020 6:04 PM IST\nസ്റ്റോക്ക് ഓൺ ട്രെന്‍റ്: ടിക്ക് ടോക്കുകളും സംഗീത നൃത്ത പരിപാടികളും ലൈവ് ഷോകളും കൊണ്ട് നിറഞ്ഞതാണ് മലയാളികളുടെ ലോക്ക് ഡൗണ്. ഈ ലോക്ക് ഡൗണ് അപരാതകള്‍ക്കിടയില് വേറിട്ടൊരു കാഴ്ചാനുഭവം സമ്മാനിക്കുകയാണ് സ്റ്റോക്ക് ഓണ് ട്രെന്‍റിലെ മലയാളി കുടുംബം. അറിവും വിജ്ഞാനവും പകരുന്ന ഈ വീഡിയോ മലയാളത്തെ സ്‌നേഹിക്കുന്നവര്‍ക്ക് ഏറെ സന്തോഷം നല്‍കുന്നതാണ്. പതിനൊന്നാം ക്ലാസുകാരിയായ സിജിന് ജോസും സഹോദരന് മൂന്നാം ക്ലാസുകാരനായ ജെറിന് ജോസും ചേര്‍ന്നാണ് ഈ വീഡിയോ ഒരുക്കിയിരിക്കുന്നത്.\nയുകെയിലെ ക്നാനയകരുടെ ഇടയിൽ സുപരിചിതനാണ് ജോസ് ആകാശാലയും കുടുംബവും നിരവധി വർഷങ്ങൾ യുകെസിസി നാഷണൽ കൗൺസിൽ മെമ്പറായിരുന്നു .യുകെസിസി കൺവൻഷനുകളിൽ വിവിധയിനം കലാരൂപങ്ങൾ അവതരിപ്പിച്ച് പ്രേക്ഷക ശ്രദ്ധ പിടിച്ച ജോസ് ഇപ്പോൾ സോഷ്യൽ മീഡിയയിൽ വൈറലായ വീഡിയോ കൊണ്ട് ശ്രദ്ധ നേടിയിരിക്കുയാണ്\nലോകത്ത് എത്ര ഭൂഖണ്ഡങ്ങള്, എത്ര രാജ്യങ്ങള്, ഇന്ത്യയില് എത്ര സംസ്ഥാനങ്ങള്, ആദ്യത്തെ ഇന്ത്യന് പ്രധാനമന്ത്രി, ആദ്യത്തെ കേരള മന്ത്രിസഭ, കേരളത്തില് ഏറ്റവും കൂടുതല് വെളുത്തുള്ളി കൃഷി എവിടെ, കേരളത്തിലെ ഏറ്റവും വലിയ യേശുവിന്‍റെ പ്രതിമ എവിടെ ഇങ്ങനെ ഒരുപക്ഷെ, മുതിര്‍ന്നവര്‍ക്കു പോലും അറിയില്ലാത്ത നിരവധി അറിവുകളാണ് ഈ കുട്ടികള് പങ്കുവയ്ക്കുന്നത്. വിജ്ഞാനം നിറഞ്ഞ ഈ വീഡിയോയിലൂടെ കേരളത്തിലെ സാമൂഹ്യ പരിഷ്‌കര്‍ത്താക്കളെയും സംസ്‌കാരത്തെയും ഒക്കെ പരാമര്‍ശിച്ചു കടന്നു പോകുന്നു.\nഈ കുട്ടികളുടെ കഠിനമായ ശ്രമത്തിനൊപ്പം മാതാപിതാക്കളുടെ പ്രോത്സാഹനവും ശ്രദ്ധയും കൂടിചേര്‍ന്നപ്പോഴാണ് ഈ വീഡിയോ പുറത്തിറങ്ങിയത്. പതിനൊന്നാം ക്ലാസുകാരിയായ ചേച്ചിയുടെയും കുഞ്ഞനിയന്‍റെ മറുപടിയുമൊക്കെയായാണ് വീഡിയോ മുന്നേറുന്നത്. തുടക്കം മുതല് ഒടുക്കം വരെ കേട്ടിരുന്നാലും യാതൊരു മടുപ്പും തോന്നാത്ത വിധത്തില് അസാധാരണമായ ഒരു അവതരണ ശൈലി കൂടിയാണ് ഈ കുട്ടികള് പങ്കുവയ്ക്കുന്നത്.\nസിജിന് ജോസ് തന്നെയാണ് വീഡിയോ എഡിറ്റ് ചെയ്തതും യു ട്യൂബില് വീഡിയോ അപ് ലോഡ് ലോഡ് ചെയ്തതും.\nനാട്ടിലെ സാധാരണ കുടുംബജീവിതത്തില്‍നിന്നും യുകെയില് എത്തപ്പെടുന്ന മലയാളികളെ പോലെ തന്നെയാണ് ജോസ് ആകശാലയും ഭാര്യ സിനിയും രണ്ടു മക്കളും അടങ്ങുന്ന കുടുംബം. 2003ലാണ് യുകെയില് എത്തിയത്. സ്റ്റോക്ക് ഓണ് ട്രെന്‍റ് യൂണിവേഴ്സിറ്റി ഹോസ്പിറ്റലില് ജോലി ചെയ്യുന്ന ജോസും സിനിയും 2009 മുതല് സ്റ്റോക്ക് ഓണ് ട്രെന്‍റ് മലയാളി അസോസിയേഷനുകളിലെ പരിപാടികളില് സജീവ സാന്നിധ്യമാണ്. ആത്മീയ പ്രവർത്തനങ്ങളിലും ഈ കുടുംബം സജീവമാണ്.\nകോട്ടയം മുട്ടുച്ചിറയില് നിന്നുള്ള ഈ കുടുംബം സ്റ്റോക് ഓണ് ട്രെന്‍റിലെ ഹാന്‍ഡ്ഫോര്‍ഡിലാണ് താമസിക്കുന്നത്.


Whenaone-liner turns you intoastar - Malayalam Filmibeat\n| Published: Tuesday, August 6, 2013, 17:23 [IST]\nതാരപരിവേഷങ്ങളേതുമില്ലാതെ നായകന്റേയോ നായികയുടേയോ നിഴലായി ഒരു ചിത്രത്തില് അഭിനയിക്കുകയും പിന്നീട് വന്‍പ്രശസ്തിയുള്ള താരങ്ങളായി മാറുകയും ചെയ്യുന്നവര് സിനിമയിലുണ്ട്.ഭാഗ്യം, സമയം എന്നീ ഘടകങ്ങളാണ് ഇത്തരം ചെറു നടന്മാരെയും നടിമാരെയും വലിയ താരങ്ങളാക്കുന്നതെന്നാണ് പൊതുവേ സിനിമാക്കാര് പറയാറുള്ളത്. പക്ഷേ തങ്ങള്‍ക്ക് കിട്ടുന്നത് വളരെ ചെറിയൊരു റോളും ഒരൊറ്റ ഡയലോഗുമാണെങ്കിലും അതില് തന്റെ കഴിവിന്റെ പരമാവധി നല്‍കാന് തയ്യാറാകുന്ന അവരുടെ കഴിവിനെയും പരിശ്രമത്തെയും ഇവിടെ കുറച്ചുകാണാന് കഴിയില്ല.\nഇത്തരത്തില് താരങ്ങളായി മാറുന്ന കലാകാരന്മാര് പലരും തങ്ങള് ഇത്രയധികം ശ്രദ്ധിക്കപ്പെടുമെന്ന് കരുതിയതേയില്ലെന്ന് തുറന്നുപറയാറുണ്ട്. ഇതാ മലയാളത്തില് അടുത്തകാലത്ത് ചെറുവേഷങ്ങളിലൂടെ വന്ന് മാറ്റിവെയ്ക്കാനാവാത്ത സാന്നിധ്യമായി മാറിയ ചില നടന്മാരും നടിമാരും.\nലാല് ജോസിന്റെ ഡയമണ്ട് നെക്ലേസ് കണ്ടവരാരും കലാമണ്ഡലം രാജശ്രീയെ ശ്രദ്ധിക്കാതിരിക്കാന് തരമില്ല. അരുണേട്ടാ, ആ മിസ് യു എന്ന് മലയാളച്ചുവയില് ഇംഗ്ലീഷ് പറഞ്ഞ് സ്വന്തം ഭര്‍ത്താവിനെത്തന്നെ അസ്വസ്ഥനാക്കുന്ന ഭാര്യാ വേഷത്തില് അനുശ്രീ തകര്‍ക്കുകയായിരുന്നു. വ്യത്യസ്തതയുള്ള നര്‍മ്മം തന്നെയായിരുന്നു അനുശ്രീയുടെ ആദ്യവേഷത്തെ ക്ലിക്കാക്കിയത്. നഡയമണ്ട് നെക്ലേസിന് ശേഷം ലെഫ്റ്റ് റൈറ്റ് ലെഫ്റ്റ്, റെഡ് വൈന് എന്നീചിത്രങ്ങളിലും പുറത്തിറങ്ങാനിരിക്കുന്ന വെടിവഴിപാട്, ആംഗ്രി ബേബീസ് എന്നീ ചിത്രങ്ങളിലും അനുശ്രീയുടെ സാന്നിധ്യമുണ്ട്.\nമലയാള സിനിമയിലെ സ്ഥിരം വില്ലന്, അല്ലെങ്കില് വില്ലന്റെ വലംകൈ ഇതായിരുന്നു സാള്‍ട്ട് ആന്റ് പെപ്പര് എന്ന ചിത്രം വരെ ബാബൂരാജിന്റെ അവസ്ഥ. എന്നാല് ആഷിക് അബു ഒരല്‍പ്പം നര്‍മ്മം ചേര്‍ത്ത് ബാബുരാജിന്റെ തലവര മാറ്റിവരച്ചു. ഇപ്പോള് മലയാളത്തിലെ ഹാസ്യതാരങ്ങളുടെ നിരയിലാണ് ബാബുരാജിന്റെ സ്ഥാനം. സാള്‍ട്ട ആന്റ് പെപ്പറില് ബാബൂ ആദ്യം പറയുന്ന ഡയലോഗ് രണ്ട് രാധാസ് എന്നാണ്. ഇത് പിന്നീട് വലിയ തരംഗമായി മാറുകയായിരുന്നു. ബാബുരാജിനെ നായകനാക്കി നോട്ടി പ്രൊഫസര് എന്ന ചിത്രം വരെ മലയാളത്തില് ഇറങ്ങി.\nഅന്നയും റസൂലുമെന്ന ചിത്രം പുറത്തിറങ്ങുന്നതുവരെ സിനിമാക്കാര്‍ക്കല്ലാതെ സൗബിന് ഷഹീറിനെ അറിയില്ലായിരുന്നു. സന്തോഷ് ശിവന്, അമല് നീരദ് തുടങ്ങിയവരുടെ സഹസംവിധായകനായി പ്രവര്‍ത്തിച്ച സൗബിന് പക്ഷേ അന്നയും റസൂലും എന്ന ചിത്രത്തിന് ശേഷം താരപരിവേഷമുള്ളയാളായി മാറി. അന്നയുടെ പ്രണയം തനിയ്ക്കു കിട്ടില്ലേയെന്ന ആശങ്കയുമായി ഇരിക്കുന്ന റസൂലിനൊട് കടലില് ഇനിയുമെത്രയോ മീനുകളുണ്ട്. പൊന്നാനിയ്ക്കുവാ നിനക്കെത്ര ഹൂറിമാരെയും കിട്ടും എന്നിങ്ങനെ പറയുന്ന സൗബിന്റെ കഥാപാത്രത്തെ ചിത്രം കണ്ടവര്‍ക്കാര്‍ക്കും മറക്കാന് കവിയില്ല. ക്യാമറയ്ക്ക് പിന്നില് നിന്ന സൗബിനെ രാജീവ് രവി താരമാക്കിമാറ്റുകയായിരുന്നു.\nകീബോര്‍ഡ് പ്ലെയറായ സുബിന് ശ്യാമിന്റെ തലവര മാറിയത് തട്ടത്തിന് മറയത്ത് എന്ന ചിത്രത്തിലൂടെയായിരുന്നു. ആയിഷയെയും മനസില്‍ക്കൊണ്ട് നടക്കുന്ന നിവിന് പോളിയുടെ കഥാപാത്രത്തിന്ഞറെ മുന്നിലേയ്ക്ക് ഇംതിയാസിനെക്കുറിച്ചുള്ള ഭീഷണിയുമായി എത്തുന്ന യുവാവിനെ ആര്‍ക്ക് മറക്കാന് കഴിയും. തട്ടത്തിന് മറയത്തിന് ശേഷം ജൂനിയര് ലാലിന്റെ ഹണീ ബീയെന്ന ചിത്രത്തിലും സുബിന് വേഷമിട്ടു, അതിനൊപ്പം സംഗീതത്തിലും സുബിന് കഴിവുതെളിയിക്കുന്നുണ്ട്.\nRead more about: anusree baburaj soubin shahir subin syam diamond necklace annayum rasoolum അനുശ്രീ ബാബുരാജ് സൗബിന് ഷഹീര് സുബിന് ശ്യാം നടന് നടി ഡയമണ്ട് നെക്ലേസ്\nCheck outafew actors who turned stars after their quirky dialogues went on to become immensely popular on social networking sites.\nStory first published: Tuesday, August 6, 2013, 17:23 [IST]


സുബ്രതോ കപ്പില് കളിക്കാന് കേരളത്തിലെ വനിതാ ഫുട്‌ബോള് താരങ്ങളും\nFriday 14th June 2013 1:58pm\nവാഷിങ്ടണ്: സിറിയയിലെ വിമത സൈന്യത്തിന് അമേരിക്ക ആയുധസഹായം നല്‍കാന് പോകുന്നതായി റിപ്പോര്‍ട്ട്. യുഎസ് പ്രസിഡന്റ് ബറാക് ഒബാമയുടെ നേതൃത്വത്തില് എടുത്ത തീരുമാനം സംബന്ധിച്ച വിശദാംശങ്ങള് വൈറ്റ് ഹൗസ് വൃത്തങ്ങള് പുറത്ത് വിട്ടിട്ടില്ല.\nനേരിട്ടുള്ള സൈന്യ സഹായം വിമതര്‍ക്ക് നല്‍കുമെന്ന് പറയുന്നുണ്ടെങ്കിലും എന്ത് തരം ആയുധങ്ങങ്ങളാണ് നല്‍കുക, എന്ന് ഇവ ലഭ്യമാക്കും തുടങ്ങിയ വിവരങ്ങള് യു.എസ് കേന്ദ്രങ്ങള് വെളിപ്പെടുത്തിയില്ല.\nതലസ്ഥാനമായ ഡമാസ്‌കസിലെ വിമതര്‍ക്ക് നേരെ പ്രസിഡന്റ് ബഷാര് അല് ആസദിന്റെ സൈന്യം രാസായുധങ്ങള് പ്രയോഗിച്ചു എന്ന അമേരിക്കന് ഇന്റലിജന്‍സ് വിഭാഗത്തിന്റെ കണ്ടെത്തലിനെ തുടര്‍ന്നാണ് നടപടി.\nപ്രസിഡന്റ് ബറാക്ക് ഒബാമയുടെ ഡെപ്യൂട്ടി നാഷണല് സെക്യൂരിറ്റ് അഡൈ്വസറായ ബെന് റൊദേസ് ആണ് ആരോപണമുന്നയിച്ചത്.\nകുറഞ്ഞ അളവിലാണ് രാസായുധം പ്രയോഗിച്ചിട്ടുള്ളതെന്നും 150 പേരോളം ഇത്തരം ആക്രമണങ്ങളില് കൊല്ലപ്പെട്ടതായിട്ടാണ് അമേരിക്കയുടെ കണക്കുകൂട്ടലെന്നും ഇയാള് വ്യക്തമാക്കി.\nരാസായുധം പ്രയോഗിച്ചതിന്റെ വ്യക്തമായ തെളിവുകള് അമേരിക്കയ്ക്ക് ലഭിച്ചതായും ബെന് റൊദേസ് വ്യക്തമാക്കി. രാസായുധം പ്രയോഗിക്കുന്നതിനെതിരേ നേരത്തെ തന്നെ അമേരിക്ക സിറിയയ്ക്ക് മുന്നറിയിപ്പ് നല്‍കിയിരുന്നു.\nഇത്തരം നടപടിയുണ്ടായാല് എല്ലാ സീമകളും ലംഘിക്കുന്നതിന് തുല്യമായിരിക്കുമെന്നും അമേരിക്ക വ്യക്തമാക്കിയിരുന്നു.\nവിമതര് കീഴടക്കിയ ഖുസൈര് സൈന്യം തിരിച്ചു പിടിക്കുകയും മറ്റ് പ്രധാന മേഖലകളായ ഹോംസ്, അലപ്പൊ എന്നിവിടങ്ങളില് സൈന്യം കടുത്ത ആക്രമണം നടത്തുകയും ചെയ്തതോടെ പ്രതിരോധത്തിലായ വിമത സൈന്യത്തിന് ഊര്‍ജം പകരുന്നതാണ് അമേരിക്കയുടെ ഈ പ്രഖ്യാപനം.\nഫ്രീ സിറിയന് ആര്‍മി എന്ന പ്രധാന വിമതസൈന്യത്തിന്റെ നേതാവ് സലിം ഇദ്രിസ് അമേരിക്കയോട് കൂടുതല് സഹായം അഭ്യര്‍ത്ഥിച്ചു.


‘ജീവനാണ് ഷാഫി സര്… പക്ഷേ വോട്ടുചെയ്യാനാകുന്നില്ല’; പൊട്ടിക്കരഞ്ഞ് മുത്തശ്ശി; ഷാഫി പറമ്പില് ഓടിയെത്തി; പിന്നീട് നടന്നത്\n‘ജീവനാണ് ഷാഫി സര്… പക്ഷേ വോട്ടുചെയ്യാനാകുന്നില്ല’; പൊട്ടിക്കരഞ്ഞ് മുത്തശ്ശി; ഷാഫി പറമ്പില് ഓടിയെത്തി; പിന്നീട് നടന്നത്\nആദ്യപട്ടികയില് പേരുണ്ടായിരുന്ന പലര്‍ക്കും അന്തിമ പട്ടിക പുറത്തിറങ്ങിയപ്പോള് വോട്ടില്ലാത്തതായി വിവരം ലഭിച്ചിട്ടുണ്ടെന്ന് ഷാഫി പറമ്പില് മാധ്യമങ്ങളോട് പരഞ്ഞു.\n6 April 2021 3:39 AM GMT\nജീവനുതുല്യം സ്‌നേഹിക്കുന്ന തങ്ങളുടെ ജനപ്രതിനിധി ഷാഫി പറമ്പിലിന് വോട്ടുചെയ്യാന് പോയതാണ് അറുപത്തിയഞ്ച് വയസുകാരിയായ ലീല. എന്നാല് ബൂത്തിലെത്തിയപ്പോഴാണ് തനിക്ക് വോട്ടില്ലെന്ന കാര്യം ലീല തിരിച്ചറിയുന്നത്. ഇക്കുറി തന്റെ സമ്മതിദാനാവകാശം വിനിയോഗിക്കാന് സാധിക്കില്ലെന്ന് ഓര്‍ത്ത് മണപ്പുള്ളിക്കാവ് സ്‌ക്കൂളിലെ മരച്ചുവട്ടിലിരുന്ന് ലീല പൊട്ടിക്കരഞ്ഞു. പിന്നീട് നാടകീയ സംഭവങ്ങളാണ് സ്‌ക്കൂള് മുറ്റത്ത് അരങ്ങേറിയത്. ലീലയുടെ ദുഖം മാധ്യമങ്ങള് ചര്‍ച്ചയാക്കിയപ്പോള് തിരക്കിനിടയില് നിന്നും ഷാഫി പറമ്പില് ലീലയെ കാണാന് നേരിട്ടെത്തി. എത്രയും വേഗം ലീലയ്ക്ക് വോട്ടുചെയ്യാനുള്ള അവസരമുണ്ടാക്കുമെന്ന് ഷാഫി വാക്കുനല്‍കിയതോടെയാണ് മുത്തശ്ശിക്ക് ആശ്വാസമായത്.\nആദ്യപട്ടികയില് പേരുണ്ടായിരുന്ന പലര്‍ക്കും അന്തിമ പട്ടിക പുറത്തിറങ്ങിയപ്പോള് വോട്ടില്ലാത്തതായി വിവരം ലഭിച്ചിട്ടുണ്ടെന്ന് ഷാഫി പറമ്പില് മാധ്യമങ്ങളോട് പരഞ്ഞു. ഇത്തരമൊരു കേസ് തന്നെയാകാം ലീലയുടേതും. അന്തിമപട്ടികയില് ഒഴിവായതാണോ വോട്ട് മറ്റെവിടെയെങ്കിലും മാറിക്കിടപ്പുണ്ടോ എന്നെല്ലാം അടിയന്തരമായി പരിശോധിക്കുമെന്ന് ഷാഫി പറമ്പില് മാധ്യമങ്ങള്‍ക്കുമുന്നില് വെച്ചുതന്നെ ലീലയ്ക്ക് വാക്കുനല്‍കി.\nകഴിഞ്ഞ ലോക്‌സഭാ തെരഞ്ഞെടുപ്പിലും തദ്ദേശ തെരഞ്ഞെടുപ്പിലും വോട്ടുണ്ടായിരുന്നെങ്കിലും ഈ തെരഞ്ഞെടുപ്പില് വോട്ടര് പട്ടികയില് തന്റെ പേരില്ലെന്ന് ലീല അറിയുന്നത് രാവിലെ മണപ്പള്ളിക്കാവ് സ്‌കൂളിലെത്തിയപ്പോള് മാത്രമാണ്. പാലക്കാട് സിവില് സ്റ്റേഷന് സമീപമാണ് ലീല താമസിക്കുന്നത്.


കേക്ക് ബേക്കിങ്, പഠനത്തോടൊപ്പം വരുമാനമാർഗമാക്കി മാറ്റിയ മിടുക്കി | Piece of Cake by Akhila\nകേക്ക് ബേക്കിങ്, പഠനത്തോടൊപ്പം വരുമാനമാർഗമാക്കി മാറ്റിയ മിടുക്കി\nമനോരമ ലേഖിക August 01, 2020 07:41 AM IST Read in English\nകേക്ക് മേക്കിങ് പാഷനാക്കിയ തിരുവനന്തപുരം കണ്ണമ്മൂല സ്വദേശി അഖിലയ്ക്ക് ലോക്ഡൗൺ സമയം തിരക്കിന്റേതാണ്. പലനിറത്തിലും രുചിയിലുമുള്ള ഹോം മേയ്ഡ് കേക്കുകൾ ഓർഡർ അനുസരിച്ച് വീട്ടിൽതന്നെ തയാറാക്കുകയാണ് ബിരുദ വിദ്യാർഥിയായ അഖില പ്രസാദ്. പാചകത്തിൽ വളരെ ചെറുപ്പത്തിലേ താത്പര്യം ഉണ്ടായിരുന്നു, രണ്ട് വർഷം മുൻപ് യാദൃച്ഛികമായാണ് ബേക്കിങ്ങിലേക്ക് എത്തിയത്. രണ്ട് ദിവസത്തെ ബേക്കിങ് ക്ലാസിൽ പങ്കെടുത്തതും യുട്യൂബുമാണ് ബേക്കിങ്ങിന്റെ അടിസ്ഥാന പാഠങ്ങൾ പഠിക്കാൻ സഹായിച്ചത്.\nവായിലിട്ടാൽ അലിഞ്ഞു പോകുന്ന ഉഗ്രൻ കാരറ്റ് കേക്ക്\n‘ബേക്കിങിൽ ‘ടേസ്റ്റ്’ എല്ലാം സ്വന്തം ഐഡിയയിൽ ചെയ്തെടുക്കും. യൂട്യൂബ് വിഡിയോകളിൽ ചിലപ്പോൾ ചില ചേരുവകളുടെ അളവ് കൂടുതലാകും അത് സ്വന്തമായി മാറ്റി പരീക്ഷിച്ച് നോക്കും. ബേക്കിങ് സീരിയസാക്കാൻ തീരുമാനിച്ചു കഴിഞ്ഞാണ് അവ്നും കേക്ക് തയാറാക്കാനുള്ള സാധനങ്ങളൊക്കെ മേടിച്ചത്. ആദ്യം ഒരു ബ്ലാക്ക് ഫോറസ്റ്റ് കേക്കാണ് തയാറാക്കിയത്. വീട്ടിൽ അനിയനെ ട്യൂഷൻ പഠിപ്പിക്കാൻ വന്ന സാറും അനിയന്റെ കൂട്ടുകാരുമാണ് അത് ആദ്യം ടേസ്റ്റ് ചെയ്തത്. എല്ലാവർക്കും ഇഷ്ടപ്പെട്ടതോടെ ഇത് സീരിയസ് ആയി തുടങ്ങാൻ അവർ പ്രോത്സാഹിപ്പിച്ചു. അതോടെ ആത്മവിശ്വാസം കൂടി. ഇതു കഴിച്ച കുട്ടികൾ മാതാപിതാക്കളോടു പറഞ്ഞു. തുടർന്ന് രുചി അറിയാനായി അവരും കേക്കിന് ഓർഡറുകൾ തന്നു. ഒരു കേക്ക് ഉണ്ടാക്കി എന്റെ കൂട്ടുകാർക്കു കൊടുത്തതോടെ, അതുവരെ കളിയാക്കിയിരുന്ന കൂട്ടുകാർക്കെല്ലാം സംഗതി സീരിയസ് ആണെന്നു മനസ്സിലായി. അതോടെ അവർ കട്ട സപ്പോർട്ടായി. കൂട്ടത്തിൽ പ്രിയ സുഹൃത്ത് ആനിയും അവളുടെ അമ്മയും തുടക്കം മുതൽ നൽകിയ പ്രോത്സാഹനം പറയാതിരിക്കാനാകില്ല. അതുപോലെ അമ്മ ജോലി ചെയ്യുന്ന സ്ഥാപനത്തിലുള്ളവരും കേക്കുകൾ വാങ്ങാൻ തുടങ്ങി. അവിടെ എന്തു ഫങ്ഷൻ നടന്നാലും എന്റെ കേക്ക് മസ്റ്റായതോടെ ഇതെനിക്കൊരു വരുമാനമാർഗം കൂടിയാകുകയായിരുന്നു. ഇവരൊക്കെ തന്നെയാണ് എന്റെ കേക്കിനെ കുറിച്ച് മറ്റുള്ളവരോടൊക്കെ പറഞ്ഞത്. അങ്ങനെ പലയിടത്തു നിന്നും ഓർഡറുകൾ വന്നു തുടങ്ങി.’ തയാറാക്കുന്ന കേക്കുകളുടെ ചിത്രങ്ങളുമായി ‘പീസ് ഓഫ് കേക്ക്’ എന്ന പേരിൽ ഇൻസ്റ്റഗ്രാമിലും സജീവമാണ് അഖില.\nButter Icing Cakes.\nA post shared by Piece Of Cake by akhila (@_piece_of_c.a.k.e) on Dec 23, 2019 at 10:40pm PST\n‘ആഴ്ചയിൽ മൂന്നും നാലും കേക്ക് ചെയ്ത് കൊടുക്കാറുണ്ട്. റെസിപ്പികളിൽ സ്വന്തമായി മാറ്റങ്ങൾ വരുത്തിയാണ് കേക്കുകൾ തയാറാക്കുന്നത്. വീണ്ടും വീണ്ടും ആൾക്കാർ ചോദിക്കുന്നത് റെഡ് വെൽവെറ്റ് കേക്കാണ്. കേക്ക് ഉണ്ടാക്കാൻ വേണ്ട സാധനങ്ങളെല്ലാം വാങ്ങിത്തരുന്നത് അമ്മ ശാന്തിയാണ്. ഒഴിവുസമയങ്ങളിൽ അമ്മയും എന്നോടൊപ്പം കൂടാറുണ്ട്. പ്ലസ്ടുവിന് പഠിക്കുന്ന സഹോദരൻ അനന്ദുവും കേക്ക് രുചിച്ച് അഭിപ്രായം പറയാറുണ്ട്. എന്റെ ഏറ്റവും വലിയ സപ്പോർട്ടറും വിമർശകനും അവന് തന്നെയാണ്. ഏതെങ്കിലും രുചി ഇഷ്ടപ്പെട്ടില്ലെങ്കിൽ അതുപോലെ അവൻ പറയാറുണ്ട്.\nമുട്ട ഒട്ടും ചേർക്കാതെ സൂപ്പർ നാരങ്ങാ കേക്ക്\nകേക്കിലൂടെ ലഭിക്കുന്ന വരുമാനം ഞാൻ പഠനാവശ്യത്തിനാണ് ഉപയോഗിക്കുന്നത്. പിന്നെ ചെറിയൊരു സമ്പാദ്യവും. അമ്മയെ വെറുതേ കഷ്ടപ്പെടുത്താതെ സ്വന്തമായി വരുമാനമാർഗമുണ്ടാക്കിയപ്പോൾ ഏറെ ആത്മവിശ്വാസം ആയി. ഒരിക്കൽ വാങ്ങിയവർ വീണ്ടും വീണ്ടും ഓർഡറുകൾ തന്നതും അവർ പറയുന്ന നല്ല അഭിപ്രായങ്ങളും ഏറെ സപ്പോർട്ടു നൽകി. അതുതന്നെയാണ് കേക്ക് ബേക്കിങ് സീരിയസ് ആയി കാണാൻ എന്നെ പ്രേരിപ്പിച്ചത്. ആദ്യമൊക്കെ നാട്ടിലുള്ളവരും ബന്ധുക്കളും കൂട്ടുകാരമൊക്കെയായി അറിയാവുന്നവരടെ ഓർഡറുകളാണ് ലഭിച്ചിരുന്നതെങ്കിൽ ഇപ്പോൾ ഫോൺ വഴിയും സമൂഹമാധ്യമം വഴിയുമൊക്കെ കൂടുതൽ ഓർഡറുകൾ കിട്ടുന്നുണ്ട്.’ എന്തായാലും കേക്ക് മേക്കിങ്ങിൽ പുതിയൊരു മാതൃക സൃഷ്ടിക്കുകയാണ് അഖില എന്ന ഈ കൊച്ചുമിടുക്കി.\nബേക്കിങ് തുടങ്ങാൻ എന്തൊക്കെ വേണം\n‘നമുക്ക് എങ്ങനെ വേണമെങ്കിലും കേക്ക് ബേക്കിങ് തുടങ്ങാം. കുറച്ച് സാധനങ്ങൾ മേടിച്ച് തുടങ്ങാം അല്ലെങ്കിൽ എല്ലാ സാധനങ്ങളും മേടിച്ചിട്ട് തുടങ്ങാം. ഞാൻ തുടക്കത്തിൽ ഏറ്റവും ആവശ്യമുള്ള സാധനങ്ങൾ മാത്രമേ മേടിച്ചിട്ടുള്ളു. എല്ലാം മേടിക്കാൻ പണം മുടക്കിയിട്ട് വിജയിച്ചില്ലെങ്കിൽ അത് നഷ്ടമാകും. OTG അവ്ൻ, കേക്ക് ടിൻ, ഡിസൈൻ ചെയ്യാനുള്ള സാമഗ്രികൾ ഇത്രയും സാധനങ്ങൾ മാത്രമാണ് തുടക്കത്തിൽ കൈവശമുണ്ടായിരുന്നത്. നൂറ് കണക്കിന് കേക്കുകൾ ചെയ്തു കഴിഞ്ഞു, അത്യാവശ്യം സമ്പാദ്യവും കേക്ക് വിൽപനയിലൂടെ ഉണ്ട്. ലോക്ഡൗൺ സമയത്ത് ഹോം മേയ്ഡ് കേക്കുകൾക്ക് കൂടുതൽ ആവശ്യക്കാരുമുണ്ട്.’